ജയിലില് അയാള് താന് ചെയ്ത ബലാത്സംഗത്തിന്റെ കഥ പറഞ്ഞ് ആസ്വദിച്ചു | Jayachandran Mokeri's memories from Maldives| Prison memories\nജയിലില് അയാള് താന് ചെയ്ത ബലാത്സംഗത്തിന്റെ കഥ പറഞ്ഞ് ആസ്വദിച്ചു\nApr 12, 2018, 05:51 PM IST\nതെറ്റു ചെയ്യാതെ ഒന്‍പതു മാസം ജയിലില് അടയ്ക്കപ്പെട്ട ഒരു മലയാളി അധ്യാപകന്റെ ജീവിതാനുഭവങ്ങളാണ് ഇത്. ദ്വീപില് നിന്ന് ദ്വീപിലേക്കും ജയിലില് നിന്ന് ജയിലിലേക്കുമുള്ള ഭീകരമായ യാത്രകള്. അപ്രതീക്ഷിതമായി വലിച്ചെറിയപ്പെട്ടത് ഉള്‍ക്കൊള്ളാന് കഴിയാത്ത ജയില് ജീവിതത്തിലേക്ക്.........ജയചന്ദ്രന് മൊകേരിയുടെ ജയിലോര്‍മകള്.\n# :ജയചന്ദ്രന് മൊകേരി\nഒരാഴ്ച പിന്നിട്ടപ്പോള് അഞ്ച്-എ സെല്ലില് കൂടുതല് അന്തേവാസികള് വന്നെത്തി. ഏതാണ്ട് പതിമൂന്ന് തടവുകാര്. അതേവരെ അവരെല്ലാം മറ്റ് സെല്ലുകളിലായിരുന്നു. ഒറ്റയടിയ്ക്ക് പുതുതായി കൂടുതല് തടവുകാര് ധൂണിതുവില് വന്നതാണ് അതിന്റെ കാരണമെന്നും കേട്ടു . ഈ സെല്ലില് എത്തിച്ചേര്‍ന്നവരില് അധികവും ബംഗാളികളാണ്. കൂടാതെ ഒരു ദ്വീപുകാരനും രണ്ട് ഇന്ത്യക്കാരുമുണ്ട്.\nപെട്ടെന്ന് കൂടുതല് തടവുകാര് വന്നതോടെ അതേവരെ നിലനിന്ന അന്തരീക്ഷം പാടെ മാറി. വന്നവരുടെ ശബ്ദകോലാഹലം അത്രയ്ക്ക് കേമമായിരുന്നു. ഉറക്കം അവര്‍ക്കിടയില് വലിയ പ്രശ്‌നമായി. പാതിരാത്രിവരെ പിന്നിടുന്ന ചീട്ടുകളിയും ബഹളവും കഴിഞ്ഞുവേണം ഒന്നുറങ്ങാന്. പകല് സമയം വന്നവരില് മിക്കവരും സെല്ലിന് വെളിയില് എന്തെങ്കിലും ജോലിക്കുപോകുമെന്നത് മാത്രമാണാശ്വാസം. ആ സമയം തൗഫീഖ് അവിടെ വന്ന പലരുടേയും കേസ് വിവരം എന്നോട് വിസ്തരിക്കും.\n'തൗഫീഖ് ഓരോ ആളുടെ കഥയും വളരെ വികാരവായ്‌പോടെ ശ്രദ്ധിച്ചാണ് പറയുക. ജയിലില് ഇതേപോലെ ഓരോ തടവുകാരനും ഓരോ കഥയുണ്ട്. തൗഫീഖ് പറഞ്ഞ കഥയിലെ രണ്ടുപേരും, മീരാ ഷെയ്ക്കും ഖമറുല് ഇസ്ലാമും ഇന്നലെ വന്നവരുടെ കൂട്ടത്തിലുണ്ട്. അവരെ വളരെ കൃത്യമായി തൗഫീഖ് അടയാളപ്പെടുത്തിയപ്പോള് ഞാന് ശരിക്കും ഞെട്ടിപ്പോയി. ഇന്നലെ എന്റെ ഇരുഭാഗത്തും കിടന്നവര്. ഒരാള് ഒരു പെണ്‍കുട്ടിയെ ക്രൂരമായി ബലാത്സംഗം ചെയ്തവന്. മറ്റൊരാള് ഉറങ്ങിക്കിടന്നവനെ കഴുത്തറുത്ത് കൊന്നവന്! അല്പനേരത്തേക്ക് ഒന്നും പറയാനായില്ല. ആ തിരിച്ചറിവ് എന്നെ സ്തബ്ധനാക്കി . ('തക്കിജ്ജ- എന്റെ ജയില് ജീവിതത്തില്' നിന്ന് )\nപുതുതായി ഈ സെല്ലില് വന്നവരുടെ കൂട്ടത്തില് ഖമറുവിന്റേയും മീരയുടേയും ക്രൂരകൃത്യങ്ങള്‍ക്ക് സമാനമായി മറ്റാരുമില്ല . മറ്റുള്ളവരുടെ കേസുകള് മയക്കുമരുന്നുമായി ബന്ധപ്പെട്ടതും.\nകടലിരമ്പത്തില് മാഞ്ഞുപോയ പെണ്‍കുട്ടിയുടെ നിലവിളികള്\nതൗഫീക്കും മറ്റു ചില തടവുകാരും പറഞ്ഞ മീരയുടെ കേസ് ദ്വീപുകളില് അങ്ങേയറ്റം നടുക്കമുണ്ടാക്കിയ സംഭവമാണ്. മാലദ്വീപിലെ പത്രത്തിലും മലയാള പത്രങ്ങളിലും മലയാളി അദ്ധ്യാപിക നേരിട്ട ദുരന്തം വലിയ വാര്‍ത്തയായി തന്നെ വന്നു. അതേവരെ മറുനാട്ടില് നിന്നും ജോലി ചെയ്യാന് വരുന്ന സ്ത്രീകള് ദ്വീപുകളില് വളരെ സുരക്ഷിതരാണെന്ന് ചിന്തിച്ച പ്രവാസികള്‍ക്കിടയില് ഇക്കാര്യം വേദനയുമായി.\nമാലദ്വീപിലെ അലിഫ് ധാല് അറ്റോളിലെ ഡെങ്കത്തി ദ്വീപിലാണ് മീര ജോലി ചെയ്തിരുന്നത്. കാഴ്ചയില് അധികം ഉയരമില്ല. മുഖത്ത് എന്തോ നിഗൂഢതകള് ഒളിപ്പിച്ചുവെക്കുന്ന ഭാവം. നല്ല കൗശലക്കാരന്. അവനെക്കുറിച്ച് ആദ്യം തന്നെ ഒരാള് പറയാനിടയുള്ള വാക്കുകള് അതാകണം. ആ ദ്വീപിലെ ഒരു സ്വകാര്യ കമ്പ്യൂട്ടര് സ്ഥാപനത്തില് അദ്ധ്യാപികയായി ജോലി ചെയ്യാന് എത്തിയതാണ് ഇരുപത്തിമൂന്നുകാരിയായ ഇന്ത്യന് യുവതി. ദ്വീപില് അവള് വന്നിട്ട് ഏതാണ്ട് ഒരു മാസമേ ആകുന്നുള്ളൂ. അതുകൊണ്ടുതന്നെ ഇവിടുത്തെ കാര്യങ്ങള് അധികമൊന്നും അവള്‍ക്കറിയില്ല .\nരാത്രി പത്തുമണിയാകുമ്പോഴേക്കും ഇരുട്ടിലേക്ക് പതിയുന്നതാണ് പൊതുവെ ദ്വീപുകള്. തന്റെ കൃത്യത്തിന് മീര തിരഞ്ഞെടുത്തതും ചീവീടുകളുടെ ശബ്ദത്തിനും കടലലകളുടെ നേര്‍ത്ത ചലനത്തിനുമപ്പുറം നിശബ്ദമായ ഇരുട്ടിന്റെ കൊത്തളങ്ങളാണ്. തീരെ സുരക്ഷിതത്വമില്ലാത്ത ദ്വീപിലെ വാടകമുറികളുടെ അഴികളില്ലാത്ത ജനലുകള് ഒരു കത്തിയുപയോഗിച്ച് ആര്‍ക്കും തുറക്കാന് കഴിയുന്നതും! ആ വഴികളിലൂടെയാവണം അവന് ആ യുവതിയുടെ മുറിയില് പ്രവേശിച്ചിട്ടുണ്ടാവുക. അപ്പോഴത്തെ അവന്റെ ലക്ഷ്യം മോഷണം മാത്രമായിരുന്നെന്ന് മീര പറഞ്ഞത് തൗഫീഖ് ആവര്‍ത്തിച്ചു .\n'എന്നാല് അകത്ത് സുന്ദരിയായ യുവതിയെകണ്ടപ്പോള് അവന്റെ ലക്ഷ്യം മാറി. കത്തി അവളുടെ കഴുത്തിന് പിടിച്ച് അവളോട് വിവസ്ത്രയാകാന് അവന് ആജ്ഞാപിച്ചു. പേടിച്ച് വിറച്ചുപോയവള്‍ക്ക് മറ്റുവഴികളുണ്ടായില്ല .'\nപെണ്‍കുട്ടിയുടെ നിസ്സഹായതയോ ആര്‍ത്തവ സമയമോ തെല്ലും പരിഗണിക്കാതെ മീര അവളെ അതിക്രൂരമായി ബലാല്‍സംഗം ചെയ്തു . ലാപ്‌ടോപ്പ് , മൊബൈല് ഫോണ് തുടങ്ങി വിലപിടിപ്പുള്ളതെല്ലാം കവര്‍ന്ന് അവന് അവിടം വിട്ടുപോകുമ്പോള് കടുത്ത രക്തസ്രാവത്തെത്തുടര്‍ന്ന് യുവതി അബോധാവസ്ഥയിലായിരുന്നു.\nപക്ഷെ മീരയ്ക്ക് രക്ഷപ്പെടാന് കഴിഞ്ഞില്ല. പോലീസ് അവനെ കണ്ടെത്തുകയും ജയിലിലടയ്ക്കുകയും ചെയ്തു. അവശനിലയിലായ യുവതിയെ മാലെയിലെ ഇന്ദിരാഗാന്ധി മെമ്മോറിയല് ഹോസ്പിറ്റലില് പ്രവേശിപ്പിച്ചു. മൂന്ന് നാള് കടുത്ത രക്തസ്രാവമായിരുന്നു. അവിടെനിന്നും മലയാളിയായ യുവതിയെ ഇന്ത്യയിലേക്ക് കൊണ്ടുപോയി. മീര അവളോട് ചെയ്ത ക്രൂരതകള് വിശദീകരിച്ചശേഷം തൗഫീഖ് തുടര്‍ന്നു .\n'ടീച്ചര്, അവള് പിന്നീട് മരണപ്പെട്ടെന്നാണ് ഇവിടെ കേട്ട വാര്‍ത്ത, സത്യമറിയില്ല.'\nഇപ്പോള് രണ്ടുവര്‍ഷത്തിലധികമായി ഒരു ബലാല്‍സംഗത്തിന്റെ കഥ തടവുകാരോട് പറഞ്ഞാസ്വദിച്ച് അവനിവിടെ കഴിയുന്നു. തെറ്റ് ചെയ്തതിലുള്ള പ്രായശ്ചിത്തമൊന്നും അവനില് കണ്ടില്ല. കളവ് ചെയ്യുമ്പോള് വീണുകിട്ടിയ നല്ല വിരുന്നായി അവന് സ്വന്തം ക്രൂരതയെ കാണുന്നുണ്ടാകുമോ? അതിനാണ് സാധ്യത. തെറ്റ് തെറ്റാണെന്ന് സ്വയം ബോധ്യപ്പെടുന്നൊരവസ്ഥ അവനില് വികസിതമാവുമെന്ന് കരുതുന്നതും മണ്ടത്തരം !\nഈയിടെ കേട്ട കാര്യം മീരയ്ക്ക് ഒന്‍പത് വര്‍ഷം ശിക്ഷ കിട്ടിയെന്നാണ്. ആ നിലയ്ക്ക് കൊലപാതകത്തിനുള്ള ശിക്ഷ അവന് ലഭിച്ചുകാണില്ല. തൗഫീഖ് പറഞ്ഞത് തെറ്റെന്ന് കരുതാനും വയ്യ. സൗമ്യ എന്ന പെണ്‍കുട്ടിയെ അതിക്രൂരമായി നശിപ്പിച്ച ഗോവിന്ദ ചാമിക്ക് കിട്ടിയ ശിക്ഷ മീരയേക്കാള് കുറഞ്ഞകാലമാണ്. ഏഴ് വര്‍ഷം. കോടതിയില് തെളിവുകളാണ് പ്രധാനം. ക്രൂരമായ ബലാത്സംഗത്തിനിടയില് മരണപ്പെട്ട പെണ്‍കുട്ടികള്‍ക്ക് തെളിവെത്തിക്കാന് കഴിയില്ലല്ലോ. കൊന്നവര് അതിന്റെ നടുക്കങ്ങളില് ചെന്നെത്തുകയുമില്ല. ഒടുക്കം അനാഥമാക്കപ്പെടുന്ന നിലവിളികള് മാത്രമവശേഷിക്കുന്നു. കാലം പിന്നിടുമ്പോള് അതും മായുന്നു. അത്രമാത്രം .\nമീര ഇപ്പോള് അഞ്ച് വര്‍ഷമായിക്കാണും ജയിലില്. നാല് വര്‍ഷം കൂടിക്കഴിയുമ്പോള് അവന് സ്വന്തം നാട്ടില് തിരിച്ചെത്താം. മാലദ്വീപില് അവന് ഇനി തിരിച്ചെത്താനുള്ള സാധ്യത കുറവാണ്. ജീവിതാവസാനം വരെയുള്ള രാജ്യഭ്രഷ്ടാണ് അവിടെനിന്ന് ലഭിക്കുക. എന്നിട്ടും ചിലര് പേരടക്കമുള്ള വിവരങ്ങള് മാറ്റി പുതിയ പാസ്സ്‌പോര്‍ട്ടെടുത്ത് ദ്വീപിലേക്ക് വരുന്നുണ്ടെന്നും കേട്ടു. കള്ള പാസ്സ്പോര്‍ട്ട് ഇത്തരക്കാര്‍ക്ക് തയ്യാറാക്കിക്കൊടുക്കാന് കൂട്ടുനില്‍ക്കുന്ന ഉദ്യോഗസ്ഥര് ബംഗ്ലാദേശിലുണ്ടെന്ന് പറഞ്ഞത് അവിടെ നിന്നുള്ള തടവുകാരന് തന്നെയാണ്. മീര ഇനി ഇന്ത്യയടക്കമുള്ള ഏത് വിദേശരാജ്യത്തേക്കും പറന്നേക്കാം. അവിടെയും അവന്റെ രീതികള് ഇതൊക്കെയല്ലാതെ മറ്റെന്താകും?\n'ബോണ് ക്രിമിനലില് നിന്ന് മറ്റെന്ത് പ്രതീക്ഷിക്കാനാണ്. വാട്‌സ് ആപ്പ് വഴി പ്രചരിച്ച ഒരു വാര്‍ത്തയോര്‍ക്കുന്നു. 'നിര്‍ഭയ' കേസിലെ പ്രതിയായ പയ്യന് കേരളത്തില് വന്നെന്നും പിന്നീട് തെക്കന് സംസ്ഥാനങ്ങളില് എവിടെയോ ജോലി ചെയ്ത് ജീവിക്കുന്നുണ്ടെന്നുമാണത്. സത്യമറിയില്ല. നമുക്കിടയിലെ അപരിചിതരില് എത്ര പേര് അത്തരത്തിലുണ്ടാകാം? ഒരു ധാരണയുമില്ല. പ്രകൃത്യാലുണ്ടാകാനിടയുള്ള മാനസാന്തരം ഇതുപോലുള്ളവരില് ഉണ്ടാകട്ടെയെന്ന് നമുക്കാശിക്കാം. മറ്റൊരു വഴി നമുക്ക് ചിന്തിച്ചെടുക്കാനുമില്ല!\nഖമറുല് ഇസ്ലാം മീരയെപ്പോലെ അധികം ഉയരമില്ലാത്ത, ഉറച്ച ശരീരമുള്ള ചെറുപ്പക്കാരനാണ്. അവന് ആള്‍ക്കാരെ കൈയിലെടുക്കാനുള്ള വിദ്യയൊക്കെയറിയാം. തന്റെ പ്രണയിനിയുടെ പെട്ടെന്നുള്ള പിന്മാറ്റമാണ് അവനെ ഒരു കൊലയാളിയാക്കിമാറ്റിയത്.\nബംഗ്ലാദേശിലുള്ള തന്റെ കാമുകിക്ക് നിരവധി സമ്മാനങ്ങള് ദ്വീപില് നിന്നയക്കാനും ദീര്‍ഘനേരം അവളോട് കുശലം പറയാനും ഖമറു വലിയ സമയം തന്നെ നീക്കിവെച്ചിരുന്നു. എന്നിട്ടും അവള് അവനില് നിന്നകന്ന് പോയി. ജയിലില് ഖമറുവോടൊപ്പമുള്ള അബ്ദുള്ളയുടെ അനുജന് അവളെ വിവാഹം ചെയ്തതോടെ ഖമറുവില് അതിശക്തമായ പ്രതികാരം ഉടലെടുത്തു.\nഖമറു തന്റെ പ്രതികാരത്തിനിരയാക്കിയത് കാമുകിയുടെ സഹോദരനെത്തന്നെയാണ്. അവന് അവളുടെ സഹോദരനെ അതിസമര്‍ത്ഥമായി മുറിയില് വിളിച്ചുവരുത്തി നന്നായി 'സല്‍ക്കരിച്ചു'. അവന് ഗാഢ നിദ്രയിലെന്ന് കണ്ടപ്പോള് ഖമറു അവനെ കഴുത്തറുത്തു കൊന്നു. ഒരു മാസത്തോളം ഖമറു പൊലീസിന് പിടികൊടുക്കാതെ നീങ്ങി. അവന് പോലീസ് പിടിയിലായപ്പോള് മറ്റൊരാള് കൂടി കേസിലകപ്പെട്ടു. അത് മറ്റാരുമല്ല; അവന്റെ സുഹൃത്തായ അബ്ദുള്ള. തന്റെ കാമുകിയുടെ ഭര്‍ത്താവിന്റെ ജ്യേഷ്ഠന്. അതും പോലീസിന്റെ ഒരു തന്ത്രമായിരുന്നു .\n'ആരുടെ നിര്‍ദ്ദേശപ്രകാരമാണ് നീ സ്വന്തം സുഹൃത്തിനെ കൊന്നതെന്ന് പറഞ്ഞാല് നിന്നെ വെറുതെ വിടാം'.\nപോലീസിന്റെ ഈ കെണിയില് ഖമറു വളരെ സമര്‍ത്ഥമായി അകപ്പെട്ടു. സ്വയരക്ഷയ്ക്ക് അടുത്ത സുഹൃത്തായ അബ്ദുള്ളയുടെ ജീവിതവും അവന് തല്ലിക്കെടുത്തി. ഒരേ സെല്ലില് തന്നെ ചതിയ്ക്കപ്പെട്ടയാളും ചതിച്ചവനും. എന്നിട്ടും അബ്ദുള്ള ഖമറുവിനോട് ബംഗാളി തടവുകാരില് പൊതുവെ കാണുന്ന വഴക്കിനൊന്നും ശ്രമിച്ചതേയില്ല .\n'എന്റെ ജീവിതം ഇപ്രകാരം തകര്‍ത്തത് അവനാണ്. ഒരു തെറ്റും ഞാന് ചെയ്തില്ല .' അബ്ദുള്ള പല്ലിറുമ്മിക്കൊണ്ട് അത്രയും എന്നോട് പറയുമ്പോഴും തന്റെ കോപത്തെയടയ്ക്കാന് അയാള് സ്വയം ശ്രമിച്ചുകൊണ്ടിരുന്നു .\nഒരിക്കല് ഞാന് ഖമറുവോട് അവന്റെ കേസിനെക്കുറിച്ച് സംസാരിക്കുമ്പോള് ചോദിച്ചു .\n'ഇപ്പോള് ഓര്‍ക്കുമ്പോള് അതൊക്കെ തെറ്റാണെന്ന് തോന്നുന്നുണ്ടോ?'\n' ഉണ്ട് ടീച്ചര്'. ഖമറു എന്റെ മുഖത്തേക്ക് നോക്കാതെ പറഞ്ഞു .\nഒന്നര വര്‍ഷത്തെ തടവുജീവിതം കഴിഞ്ഞ് അബ്ദുള്ള നാട്ടിലേക്ക് തിരിച്ച് പോകുമ്പോള് ഖമറുവിന്റെ മുഖത്തിന് പതിവിലും കൂടുതല് തെളിച്ചമുണ്ടായിരുന്നു. ഒരു കാര്യവുമില്ലാതെ ഒരാള് താന് കാരണം ശിക്ഷ ഏറ്റുവാങ്ങിയതിലുള്ള ഖമറുവിന്റെ കുറ്റബോധമാകണം ആ തെളിച്ചം .\nശിക്ഷ ലഭിച്ച ഖമറു ഇപ്പോള് മാഫുഷി ജയിലാണെന്ന് കേട്ടു. എത്ര വര്‍ഷത്തെ തടവാണ് അവന് കിട്ടിയതെന്നറിയില്ല. മീരയെപ്പോലെ ഖമറു ഒരു ബോണ് ക്രിമിനല് ആകാനിടയില്ല. പ്രണയ ശൈഥില്യങ്ങള് തീര്‍ത്ത പക. പെട്ടെന്നുണ്ടായ വികാരപ്രകടനം. അതുകൊണ്ടുതന്നെ പിന്നിട്ട സംഭവങ്ങള് അവനെ ഇഞ്ചിഞ്ചായി വേദനിപ്പിക്കുന്നുണ്ടാവാം.\nഇനി എന്നെങ്കിലും ഖമറു നാട്ടില് തിരിച്ചെത്തിയാല് അബ്ദുള്ള സൂചിപ്പിച്ച അവന്റെ വീട്ടുകാരുടെ നടപടിയും അവന് നേരിടേണ്ടി വരുമോ?\n'എന്നെങ്കിലും ഞാന് പുറത്തുവരും. അപ്പോള് എന്റെ കുടുംബം അവന്റെ കുടുംബത്തെ നശിപ്പിക്കും.' അബ്ദുള്ള എന്നോട് പറഞ്ഞതോര്‍ക്കുന്നു. വീണ്ടും തുടരാനിടയുള്ള പക, കൊലപാതകങ്ങള്. ബംഗ്‌ളാദേശില് നിന്നുള്ള തടവുകാരുടെ കഥ കേള്‍ക്കുമ്പോള് തോന്നും, ഇവരുടെ പകയും വാശിയും വഴക്കും ഒരിക്കലും അവസാനിക്കില്ലെന്ന്!\nഅബ്ദുള്ളയോട് ഞാന് അന്ന് ചോദിച്ചത് ഇപ്പോള് സ്വയം ചോദിച്ചു പോകുന്നു. 'അബ്ദുള്ള അവന്റെ കുടുംബത്തെ വകവരുത്തിയത് കൊണ്ട് നിനക്ക് നഷ്ടപ്പെട്ടതെല്ലാം തിരിച്ചുകിട്ടുമോ? അവന് ചെയ്ത തെറ്റിന് അവന്റെ കുടുംബം എന്ത് പിഴച്ചു?'\nആ ചോദ്യത്തിന് ഉത്തരം പറയാന് ഇപ്പോള് അബ്ദുള്ള എവിടെയെന്ന് എനിക്കറിയില്ല. പക്ഷെ എവിടെയാണെങ്കിലും അബ്ദുള്ള അങ്ങനെ ചെയ്യാന് വീട്ടുകാരെ അനുവദിക്കില്ലെന്ന് ഞാന് ഉറച്ചു വിശ്വസിക്കട്ടെ. കാരണം മതത്തിനും രാജ്യത്തിനുമപ്പുറം കടലോളം സ്‌നേഹം അവനില് ഞാനും കണ്ടതാണല്ലോ ...\nContent highlights: Crime news, Maldives, Jayachandran Mokeri, Dhoonithu prison, Life in prison


‘ഖുര്‍ബാനി’ പൂര്‍ത്തിയാക്കാന് ഷെയ്‌നിന്റെ ഈ ഗെറ്റപ്പ് തടസമല്ല -സംവിധായകന് – Utharadesam\n‘ഖു’ര്‍ബാനി സിനിമയുമായി ഷെയ്ന് നിഗം സഹകരിച്ചില്ലെന്ന വാര്‍ത്ത തികച്ചും തെറ്റാണെന്ന് ചിത്രത്തിന്റെ സംവിധായകനായ ജിയോ വി. ഖുര്‍ബാനി എന്ന സിനിമയുടെ ചര്‍ച്ച മുതല് ചിത്രീകരണം നടന്നതു വരെ, ഷെയ്ന് നിഗത്തിന്റെ പൂര്‍ണ സഹകരണം ലഭിച്ചിട്ടുണ്ടെന്നും വിവാദങ്ങള്‍ക്ക് ചര്‍ച്ചയാവാന് ഖുര്‍ബാനി സിനിമയെ തിരഞ്ഞെടുക്കരുതെന്ന് അപേക്ഷിക്കുന്നുവെന്നും ജിയോ പറഞ്ഞു. ജിയോ വി.യുടെ കുറിപ്പ് വായിക്കാം:\nഞാന് ജിയോ വി. ഷൂട്ടിങ് നടക്കുന്ന ‘ഖുര്‍ബാനി’ എന്ന സിനിമയുടെ സംവിധായകന്. കഴിഞ്ഞ ദിവസം വന്ന പത്രവാര്‍ത്തയില് ഷെയ്ന് നിഗവുമായി ബന്ധപ്പെട്ട് ഖുര്‍ബാനി സിനിമയെ കുറിച്ച് പരാമര്‍ശിച്ച വാര്‍ത്ത തികച്ചും തെറ്റായ വിവരങ്ങളാണ്.\nശരിയായ വസ്തുതകള് ബന്ധപെട്ടവരോട് ചോദിച്ചറിയാതെയാണ് വാര്‍ത്ത നല്‍കിയിരിക്കുന്നത്. ഖുര്‍ബാനി എന്ന സിനിമയുടെ ചര്‍ച്ച മുതല് ചിത്രീകരണം നടന്നതു വരെ, ഷെയ്ന് നിഗത്തിന്റെ പൂര്‍ണ സഹകരണം ലഭിച്ചിട്ടുണ്ട്. ഉദേശിച്ചതിലും രണ്ട് ദിവസം മുന്‍പ് കൊച്ചിയിലേക്ക് ഷിഫ്റ്റായത് കൊണ്ട് മറ്റു ആര്‍ട്ടിസ്റ്റുകളുടെ ഡേറ്റുകള് ഒത്ത് ചേരാതെ വന്നപ്പോള് നിര്‍മ്മാതാവിന്റെ അനുവാദത്തോടെയാണ് ഷെഡ്യൂളായത്.\nതുടര്‍ന്നുള്ള ചിത്രീകരണത്തിന് ഇപ്പോഴുള്ള ഷെയ്ന് നിഗത്തിന്റെ ഗെറ്റപ്പ് ഒരു തടസമല്ലന്ന് ഒരിക്കല് കൂടി അറിയിക്കുന്നു. നവാഗത സംവിധാകരുടെ സിനിമ എന്ന സ്വപ്‌നം പൂര്‍ത്തിയാക്കാന് നൂറ് ശതമാനം കൂടെ നില്‍ക്കുന്ന വ്യക്തിയാണ് ഷെയ്ന് നിഗമെന്ന താരം.\nകൂടാതെ ഖുര്‍ബാനി ചിത്രത്തിന്റെ പ്രൊഡ്യൂസര് മഹാസുബൈറിന്റെ സഹകരണവും പ്രോത്സാഹനം ഒന്നുകൊണ്ട് മാത്രമാണ് 85 ശതമാനം ചിത്രീകരണം പൂര്‍ത്തിയാകാന് സാധിച്ചത്. വിവാദങ്ങള്‍ക്ക് ചര്‍ച്ചയാവാന് ഖുര്‍ബാനി സിനിമയെ തിരഞ്ഞെടുക്കരുതെന്ന് അപേക്ഷിക്കുന്നു.


Malayalam News - 'മുടിയന്‍റെ വിവാഹം കഴിഞ്ഞു; വരന് വയസ് 23, വധുവിന് 20'; ഇപ്പോൾ തന്നെ വിവാഹം ചെയ്യണമായിരുന്നോ എന്ന് ചോദ്യം | uppum mulakum fame mudiyan married in new web series | News18 Kerala, Film Latest Malayalam News | ലേറ്റസ്റ്റ് മലയാളം വാർത്ത\n'മുടിയന്‍റെ വിവാഹം കഴിഞ്ഞു; വരന് വയസ് 23, വധുവിന് 20'; ഇപ്പോൾ തന്നെ വിവാഹം ചെയ്യണമായിരുന്നോ എന്ന് ചോദ്യം\nNews18 | December 2, 2019, 7:58 AM IST\nഉപ്പും മുളകും എന്ന കുടുംബസീരിയലിലൂടെ പ്രേക്ഷക ശ്രദ്ധ നേടിയ താരമാണ് റിഷി എസ് കുമാർ. എന്നാൽ, റിഷിയെന്നുള്ള പേര് കേട്ടാൽ ആർക്കും വലിയ പരിചയമൊന്നും ഉണ്ടാകില്ല. പക്ഷേ, മുടിയനെന്ന് കേട്ടാൽ ആളെ മനസിലാകും. അഭിനയത്തിനൊപ്പം തന്നെ മികച്ച ഒരു ഡാൻസർ കൂടിയാണ് മുടിയൻ. യു ട്യൂബിൽ ഡാൻസ് വീഡിയോകൾ ഒക്കെ മുടിയൻ പങ്കു വെക്കാറുണ്ട്.\nമുടിയൻ പുതുതായി പ്രേക്ഷകർക്ക് മുന്നിലെത്തുന്നത് ഒരു വെബ് സീരീസുമായാണ്. ഇതിന്‍റെ പ്രൊമോ വീഡിയോയാണ് ഇപ്പോൾ പുറത്തു വന്നിരിക്കുന്നത്. 20 വയസുകാരിയായ പെൺകുട്ടിയും 23 വയസുള്ള ആൺകുട്ടിയും വിവാഹം കഴിക്കുന്നതാണ് 2023 എന്ന പുതിയ വെബ് സീരീസ്.\nവെബ് സീരീസ് അടുത്ത ആഴ്ച യു ട്യൂബിൽ എത്തുമെന്നാണ് പ്രൊമോ നൽകുന്ന സൂചന. സുഹൃത്തുക്കളുടെ സഹായത്താലാണ് ഇവർ വിവാഹിതരാകുന്നത്. എന്നാൽ, ഇപ്പോൾ തന്നെ വിവാഹിതരാകണമായിരുന്നോ എന്ന ചോദ്യമാണ് പ്രൊമോയിൽ നിറഞ്ഞു നിൽക്കുന്നത്.\nഅതേസമയം, ഈ വെബ് സീരീസിന്‍റെ പിന്നണി പ്രവർത്തകരുടെ വിശദാംശങ്ങൾ ഇതുവരെ പുറത്തു വിട്ടിട്ടില്ല. ഫ്ലവേഴ്സ് ചാനലിൽ അവതരിപ്പിക്കുന്ന ഉപ്പും മുളകും എന്ന പരമ്പരയിൽ നീലുവിന്‍റെയും ബാലുവിന്‍റെയും മൂത്ത മകനായാണ് മുടിയൻ എത്തുന്നത്.


ആകാശ് തില്ലങ്കേരിയെ കണ്ടിട്ടുണ്ട്; അക്രമി സംഘത്തില് അവന് ഇല്ലായിരുന്നു -നൗഷാദ് | Gramajyothi News\nആകാശ് തില്ലങ്കേരിയെ കണ്ടിട്ടുണ്ട്; അക്രമി സംഘത്തില് അവന് ഇല്ലായിരുന്നു -നൗഷാദ്\nFebruary 20, 2018 3:23 pm Published by : Web Desk\nകണ്ണൂര്: ഷുഹൈബിനെ വെട്ടിയ സംഘത്തില് ആകാശ് തില്ലങ്കേരി ഇല്ലായിരുന്നെന്ന് ശുഹൈബിനു ഒപ്പം വെട്ടേറ്റ നൗഷാദ്. ആകാശ് തില്ലങ്കരിയെ നേരിട്ടറിയാം, എന്നാല് വന്നയാളുകളില് ഒരാള്‍ക്ക് പോലും ആകാശിന്റെ ശരീരത്തോട് സാദൃശ്യമില്ലായിരുന്നു- നൗഷാദ് വ്യക്തമാക്കി. മൂന്ന് പേര് ചേര്‍ന്നാണ് ഷുഹൈബിനെ വെട്ടിയത്. വെട്ടിയവര്‍ക്ക് ആകാശിനോളം ആകാരം ഇല്ല. 26-27 വയസ്സുള്ളവര് ആണ് അക്രമികള്. ആകാശ് ആ സംഘത്തില് ഇല്ലെന്ന് നൗഷാദ് വ്യക്തമാക്കി. ഷുഹൈബിനെ വെട്ടിയത് പുറകോട്ടു വളഞ്ഞ കനം കൂടിയ വാള് കൊണ്ടാണ്. ഇത്തരം വാള് ഉപയോഗിക്കുന്നത് വെട്ടിമാറ്റണമെന്ന ഉദ്ദേശത്തോടെയാണെന്നും ഇയാള് വ്യക്തമാക്കി. നേരത്തെ കൊലയാളികള് എത്തിയ വാഹനം തിരിച്ചറിഞ്ഞിരുന്നു. കൊലയാളികളെത്തിയത് വാടകയ്ക്കെടുത്ത രണ്ട് കാറുകളിലാണെന്ന് പൊലീസ് വ്യക്തമാക്കി.


kerala govt.-plastic national flag-prohibited Archives - Calicut Journal\nHome » Tag Archives: kerala govt.-plastic national flag-prohibited\nTag Archives: kerala govt.-plastic national flag-prohibited\nസംസ്ഥാനത്ത് ദേശീയ പതാക പ്ലാസ്റ്റിക്കില് നിര്‍മ്മിക്കുന്നതിനും വില്‍ക്കുന്നതിനും കേരള സര്‍ക്കാര് നിരോധനം ഏര്‍പ്പെടുത്തി. ദേശീയ ഫ്ലാഗ് കോഡില് നിഷ്‌കര്‍ഷിക്കുന്ന രീതിയിലായിരിക്കണം പതാകയുടെ ഉപയോഗമെന്ന് ഉറപ്പുവരുത്താന് അതത് വകുപ്പുകള്‍ക്ക് നിര്‍ദേശം നല്‍കിയിട്ടുണ്ട്. കമ്പിളി, പരുത്തി, ഖാദി, സില്‍ക്ക് എന്നിവ ഉപയോഗിച്ച് കൈ കൊണ്ടു നെയ്ത പതാകകള് ഉപയോഗിക്കണമെന്നാണ് ദേശീയ ഫ്ലാഗ് കോഡില് നിഷ്‌കര്‍ഷിച്ചിരിക്കുന്നത്. അതേസമയം വിശേഷാവസരങ്ങളില് പതാക പേപ്പറില് നിര്‍മിക്കുന്നത് ഉപയോഗിക്കാന് അനുമതിയുണ്ട്. സംസ്ഥാനത്തെ പ്ലാസ്റ്റിക് വിമുക്തമാക്കുന്നതിന്റെ ഭാഗമായാണ് നടപടി. പ്രാദേശിക തലത്തിലുള്ള പൊതുപരിപാടികളില് പ്ലാസ്റ്റിക് ഉല്‍പ്പന്നങ്ങള് ഉപയോഗിക്കുന്നത് പൂര്‍ണമായും ഒഴിവാക്കുന്നതിനുള്ള നടപടികള് ആരംഭിച്ചുകഴിഞ്ഞിട്ടുണ്ട്.


അമിത് ഷായ്ക്ക് വിരുന്നൊരുക്കി സൗരവ് ഗാംഗുലി; കാതുകൂര്‍പ്പിച്ച് ബംഗാള് രാഷ്ട്രീയം\nകേന്ദ്ര ആഭ്യന്തര മന്ത്രി അമിത് ഷായ്ക്ക് വിരുന്നൊരുക്കി സൗരവ് ഗാംഗുലി. അമിത്ഷായുടെ കൊല്‍ക്കത്ത സന്ദര്‍ശനത്തിനിടെയാണ് ഗാംഗുലിയുടെ വസതിയിലെത്തി കൂടിക്കാഴ്ച നടത്തിയത്. ഇതോടെ ഒരിടവേളയ്ക്ക് ശേഷം ഗാംഗുലിയുടെ രാഷ്ട്രീയ പ്രവേശന ചര്‍ച്ചകള് വീണ്ടും വഴിതുറന്നിരിക്കുകയാണ്.\nകൊല്‍ക്കത്തയുടെ ദാദയെ രാഷ്ട്രീയ കളത്തിലിറക്കാനുള്ള തീവ്രശ്രമത്തിലാണ് ബിജെപി. കേവലം ഒരു സൗഹൃദത്തിനപ്പുറം സൗരവ് ഗാംഗുലി കേന്ദ്ര ആഭ്യന്തരമന്ത്രി അമിത് ഷായ്ക്ക് കൊല്‍ക്കത്തയിലെ വീട്ടില് അത്താഴവിരുന്നൊരുക്കിയതിന് രാഷ്ട്രീയ മാനങ്ങള് ഏറെയാണ്. തൃണമൂല് കോണ്‍ഗ്രസിനെ വീഴ്ത്തി അധികാരം പിടിക്കാനുള്ള ശ്രമത്തില് ബിജെപി സൗരവ് ഗാംഗുലിയെ മുന്നില് നിര്‍ത്തിയേകുമെന്ന അഭ്യൂഹങ്ങള് കഴിഞ്ഞ നിയമസഭാ കാലത്ത് ഉണ്ടായിരുന്നു.\nസംസ്ഥാനത്തെ നിയമസഭാ തിരഞ്ഞെടുപ്പില് കനത്ത പരാജയം നേരിട്ട ബിജെപി ഇനി ലക്ഷ്യംവെക്കുന്നത് 2024 പൊതുതെരഞ്ഞെടുപ്പാണ്. അതിനാല് തന്നെ സൗരവ് ഗാംഗുലി അമിത് ഷാക്ക് വിരുന്നൊരുക്കിയത് ആകാംക്ഷയോടെയാണ് ബംഗാള് രാഷ്ട്രീയം ഉറ്റുനോക്കുന്നത്. കടുത്ത പ്രതിസന്ധി നേരിടുന്ന ബി.ജെ.പി ബംഗാള് ജനതക്ക് ഏറെ സ്വീകാര്യനായ വ്യക്തിയെന്ന നിലയില് സൗരവ് ഗാംഗുലി ഒപ്പം നിര്‍ത്തിയാല് തുറുപ്പുചീട്ട് ആവും.\nഅമിത് ഷായുടെ മകന് ജയ് ഷാ ബി.സി.സി.ഐ. യുടെ ഉപാധ്യക്ഷന് ആയതിനാല് ഷാ കുടുംബത്തോട് 2008 മുതല് ഗാംഗുലി അടുപ്പം പുലര്‍ത്തുന്നുണ്ട്. അതേസമയം സംസ്ഥാനത്തെ മുതിര്‍ന്ന സിപിഐ എം നേതാക്കളായും ,നിലവിലെ മുഖ്യമന്ത്രി മമതാ ബാനര്‍ജിയുമായി ഗാംഗുലി അടുപ്പം നിലനിര്‍ത്തുന്നുണ്ട്.\nStory Highlights: sourav ganguly hosts amit shah for dinner\nRead more on: Amit Sha | sourav ganguly\nതെലങ്കാനയെ ബംഗാളാക്കി മാറ്റാന് ശ്രമം; കെസിആറിനെതിരെ അമിത് ഷാ Latest News\nഅമിത്ഷായുടെ കേരള സന്ദർശനം മാറ്റി Headlines


മെയ് 16: വിശുദ്ധ ജോണ് നെപുംസ്യാന് | Catholic Church News Malayalam\nHome Daily Saints മെയ് 16: വിശുദ്ധ ജോണ് നെപുംസ്യാന്\nകുമ്പസാര രഹസ്യം കാത്തുസൂക്ഷിക്കാന് വേണ്ടി ജീവന് ബലികഴിച്ച മഹാവിശുദ്ധനാണ് വി. ജോണ് നെപുംസ്യാന്. എഡി 1330-ല് ബൊഹീമിയയിലെ നെപ്പോമക്ക് എന്ന സ്ഥലത്താണ് അദ്ദേഹം ജനിച്ചത്. ദീര്‍ഘകാലത്തെ പ്രാര്‍ത്ഥനയ്ക്കും കാത്തിരിപ്പിനുമൊടുവില് ലഭിച്ച ശിശുവിനെ വിശ്വാസത്തില് വളര്‍ത്തുവാന് അദ്ദേഹത്തിന്റെ മാതാപിതാക്കള് പ്രത്യേകം ശ്രദ്ധാലുക്കളായിരുന്നു.\nജോണ് വളരെ സൗഭാഗ്യപ്രദമായ സാഹചര്യങ്ങളില് വളര്‍ന്നുവന്നു. അദ്ദേഹത്തില് പ്രകടമായിരുന്ന സത്ഗുണങ്ങള് അവനെ സകലരുടെയും പ്രിയപ്പെട്ടവനാക്കി. അള്‍ത്താര ബാലനായിരുന്ന ജോണ്, തനിക്കും ഒരുകാലത്ത് അള്‍ത്താരയുടെ മുമ്പില് നില്‍ക്കുന്നതിനും ദിവ്യബലി അര്‍പ്പിക്കുന്നതിനും ഇടയാവണമേ എന്ന് ആത്മാര്‍ത്ഥതയോടെ പ്രാര്‍ത്ഥിച്ചിരുന്നു. ആ പ്രാര്‍ത്ഥന ദൈവം സ്വീകരിച്ചു.\nവൈദികനായ ജോണ്, തന്റെ ജീവിതം പരിപൂര്‍ണ്ണമായി ദൈവശുശ്രൂഷയ്ക്കായി സമര്‍പ്പിച്ചു. പാപികളെ മാനസാന്തരത്തിലേയ്ക്കു നയിക്കുന്നതിലും അറിവില്ലാത്തവര്‍ക്ക് ഉപദേശം നല്കുന്നതിലും പീഡിതരെ ആശ്വസിപ്പിക്കുന്നതിലും അദ്ദേഹം പ്രത്യേകം ശ്രദ്ധിച്ചു. അദ്ദേഹത്തിന്റെ പ്രസംഗങ്ങള് വളരെ പ്രശസ്തമായിരുന്നു. അദ്ദേഹത്തെ ശ്രവിക്കുവാന് ദൂരദേശങ്ങളില് നിന്നുപോലും ആളുകള് വന്നുചേര്‍ന്നു. ഈ അവസരത്തിലാണ് നോമ്പുകാല പ്രസംഗത്തിനായി ജോണിനെ വെന്‍സെസ്ലാവോസ് ചക്രവര്‍ത്തി തന്റെ അരമനയിലേയ്ക്കു ക്ഷണിച്ചത്. അദ്ദേഹത്തിന്റെ പ്രസംഗത്തില് സന്തുഷ്ടനായ ചക്രവര്‍ത്തി അദ്ദേഹത്തിന് മെത്രാന് സ്ഥാനവും ചാന്‍സലര് സ്ഥാനവും നല്കാന് തീരുമാനിച്ചു. എന്നാല്, അദ്ദേഹം അതെല്ലാം സ്‌നേഹപൂര്‍വ്വം നിരസിച്ചു. ദരിദ്രസേവനത്തിന് ഈ സ്ഥാനങ്ങള് പ്രതിബന്ധങ്ങളാവുമെന്നതിനാലാണ് അദ്ദേഹം ഇപ്രകാരം വര്‍ത്തിച്ചത്.\nജോണിന്റെ ജീവിതവിശുദ്ധിയും പാണ്ഡിത്യവും മനസിലാക്കിയ രാജ്ഞി അദ്ദേഹത്തെ തന്റെ കുമ്പസാരക്കാരനായി തിരഞ്ഞെടുത്തു. കൂടാതെ, കൊട്ടാരത്തില് നിന്ന് ഭിക്ഷ നല്കുന്നതിന്റെ മേല്‍നോട്ടവും രാജ്ഞി അദ്ദേഹത്തെ ഏല്പിച്ചു. ഒരു ചക്രവര്‍ത്തി എന്ന ഉന്നതസ്ഥാനത്തിന് തെല്ലും അനുയോജ്യമല്ലാത്തവിധം ദുഷ്ടനും തന്നിഷ്ടക്കാരനുമായിരുന്നു വെന്‍സ്ലാവോസ് ചക്രവര്‍ത്തി. അദ്ദേഹം തന്റെ ഭാര്യയെ സ്‌നേഹിച്ചിരുന്നെങ്കിലും രാജ്ഞിയുടെ വിശുദ്ധജീവിതത്തോടുള്ള താല്‍പര്യം രാജാവ് ഇഷ്ടപ്പെട്ടിരുന്നില്ല. രാജ്ഞി, രാജാവിന്റെ അനാശാസ്യമായ പല നടപടികളിലും വളരെയധികം ദുഃഖിച്ചിരുന്നു. വിശുദ്ധന്റെ സദുപദേശങ്ങളില് പ്രേരിതയായ രാജ്ഞി ദയാപൂര്‍വ്വകമായ പെരുമാറ്റം കൊണ്ടും വിനയാന്വിതമായ ഉപദേശങ്ങള് കൊണ്ടും ഭര്‍ത്താവിനെ സുകൃതജീവിതത്തിലേയ്ക്ക് നയിക്കാന് ശ്രമിച്ചു. എന്നാല്, രാജ്ഞിയുടെ ഈ ശ്രമങ്ങളെല്ലാം ചക്രവര്‍ത്തിയെ കൂടുതല് കോപിഷ്ഠനാക്കുകയാണുണ്ടായത്. മാത്രമല്ല, രാജാവിന്റെ മനസില് ഭാര്യയെക്കുറിച്ച് ചില സംശയങ്ങളും കടന്നുകൂടി.\nരാജ്ഞിയുടെ ഹൃദയത്തിന്റെ യഥാര്‍ത്ഥ അവസ്ഥ അറിയണമെന്നു ശാഠ്യം പിടിച്ച ചക്രവര്‍ത്തി, രാജ്ഞിയുടെ കുമ്പസാര രഹസ്യങ്ങള് വെളിപ്പെടുത്താന് ജോണിനോട് ആവശ്യപ്പെട്ടു. ആവശ്യം നിരസിച്ച ജോണിനെ പലവിധ മര്‍ദ്ദനങ്ങള്‍ക്കും പീഡനങ്ങള്‍ക്കും വിധേയനാക്കി. എന്നാലും അദ്ദേഹം തന്റെ തീരുമാനത്തില് അചഞ്ചലനായിരുന്നു. ഇതില് കോപാകുലനായിത്തീര്‍ന്ന ചക്രവര്‍ത്തി ജോണിനെ ഇരുട്ടിന്റെ മറവില് പുഴയിലെറിഞ്ഞു കൊല്ലാന് ഉത്തരവിട്ടു. 1383 മെയ് 16-ാം തീയതി രാത്രിയില് പടയാളികള് അദ്ദേഹത്തിന്റെ കൈകാലുകള് ബന്ധിച്ച് മോള്‍ഡാവൂ നദിയിലേയ്ക്കെറിഞ്ഞു. ജോണിന്റെ മരണം ആരും അറിയരുതെന്നായിരുന്നു ചക്രവര്‍ത്തിയുടെ ആഗ്രഹം. എന്നാല്, ദൈവതിരുമനസ് മറിച്ചായിരുന്നു. നദിയില്‍ക്കൂടി ഒഴുകിയ വിശുദ്ധന്റെ ശരീരത്തിനു ചുറ്റും ജലനിരപ്പില് വലിയൊരു പ്രകാശം പ്രത്യക്ഷപ്പെട്ടു. അത് കണ്ട നഗരവാസികള് ഓടിക്കൂടി. അവര് വിശുദ്ധന്റെ മൃതദേഹം ബഹുമാനപൂര്‍വ്വം സംസ്‌കരിച്ചു.\nമരിച്ച് മുന്നൂറു വര്‍ഷങ്ങള്‍ക്കുശേഷം വിശുദ്ധന്റെ മൃതശരീരം പരിശോധിച്ചപ്പോള് അദ്ദേഹത്തിന്റെ നാവ് സജീവനായ ഒരു മനുഷ്യന്റേതെന്ന പോലെ കാണപ്പെട്ടു.\nവിചിന്തനം: ”ഈശോയെപ്രതി സന്മനസ്സോടെ സഹിക്കുന്നതിനേക്കാള് വലുതായി ദൈവത്തിന് പ്രിയങ്കരവും നിനക്ക് രക്ഷാകരവുമായ വേറൊന്ന് ഈ ലോകത്തിലില്ല.”


രാജ്യത്ത് 500, 1000 രൂപ നോട്ടുകൾ അസാധുവാക്കി | PM Modi, End 500,1000 Notes | Madhyamam\nHomechevron_rightNewschevron_rightIndiachevron_rightരാജ്യത്ത് 500, 1000...\ndate_range 8 Nov 2016 8:09 PM GMT\nരാജ്യത്ത് 500, 1000 രൂപ നോട്ടുകൾ അസാധുവാക്കി\nരാജ്യത്ത് 500, 1000 രൂപ നോട്ടുകൾ അസാധുവാക്കി പ്രധാനമന്ത്രിയുടെ അപ്രതീക്ഷിത പ്രഖ്യാപനം\nപഴയ നോട്ടുകൾ ഈ മാസം 10 മുതൽ ഡിസംബർ 30 വരെ മാറ്റിയെടുക്കാം\n2000, 500 എന്നിവയുടെ പുതിയ നോട്ടുകൾ റിസർവ് ബാങ്ക് പുറത്തിറക്കി\nഇന്ന് ബാങ്കുകൾക്ക് അവധി\n48 മണിക്കൂർ നേരത്തേക്ക് എ.ടി.എമ്മുകൾ പ്രവർത്തിക്കില്ല\nന്യൂഡൽഹി: രാജ്യത്തെ കള്ളപ്പണവും കള്ളനോട്ടും തടയുന്നതിൻെറ ഭാഗമായി ചൊവ്വാഴ്ച അർധരാത്രി മുതൽ 500, 1000 രൂപ നോട്ടുകൾ അസാധുവാക്കുകയാണെന്ന് പ്രധാനമന്ത്രി നരേന്ദ്ര മോദി അറിയിച്ചു. പഴയ നോട്ടുകൾ ഈ മാസം 10 മുതൽ ഡിസംബർ 30 വരെ മാറ്റിയെടുക്കാം. ബാങ്കിലും പോസ്റ്റ് ഒാഫിസിലും മാറ്റിയെടുക്കാനുള്ള സൗകര്യമുണ്ടായിരിക്കും. രാജ്യത്തെ അഭിസംബോധന ചെയ്ത് സംസാരിക്കവേയാണ് അദ്ദേഹം ഇക്കാര്യം വ്യക്താമാക്കിയത്.\nവ്യാഴാഴ്ച മുതൽ 2000, 500 എന്നിവയുടെ പുതിയ നോട്ടുകൾ ഉടൻ ജനങ്ങളിലേക്കെത്തും. പുതിയ നോട്ടുകൾ ആദ്യം പരിമിതമായി വിതരണം നടത്തുകയും പിന്നീട് വ്യാപകമാക്കുകയും ചെയ്യും. ഇതിന്‍െറ ഭാഗമായി ബാങ്കുകള് ബുധനാഴ്ച അടച്ചിടും. എ.ടി.എമ്മുകള് ബുധന്, വ്യാഴം എന്നീ ദിവസങ്ങളിലും പ്രവര്‍ത്തിക്കില്ല. പോസ്റ്റോഫീസുകളിലും ബുധനാഴ്ച സാമ്പത്തിക ഇടപാട് ഉണ്ടാവില്ല. 100, 50, 20, 10, അഞ്ച്, രണ്ട്, ഒരു രൂപ നോട്ടുകളും എല്ലാ ചില്ലറ നാണയങ്ങളും തുടര്‍ന്നും പ്രചാരത്തില് ഉണ്ടാവും. പ്രാരംഭ 72 മണിക്കൂറിൽ സർക്കാർ ആശുപത്രികളിൽ പഴയ 500, 1000 രൂപ നോട്ടുകൾ സ്വീകരിക്കും.\n2000, 500 എന്നിവയുടെ പുതിയ നോട്ടുകൾ\nകള്ളനോട്ട്, കള്ളപ്പണം, ഹവാല, ബിനാമി തുടങ്ങിയ അധോലോക ഇടപാടുകള് ഭീകരപ്രവര്‍ത്തനത്തിനുവരെ സാമ്പത്തിക സഹായം നല്‍കുന്നു. കള്ളപ്പണവും വ്യാജനോട്ടും അഴിമതി പ്രോത്സാഹിപ്പിക്കുന്നുവെന്നും മോദി പറഞ്ഞു. പുതിയ നിയമം നടപ്പാക്കുന്നതിൻെറ താൽക്കാലിക ബുദ്ധിമുട്ടുകളോട് രാജ്യത്തിനു വേണ്ടി ക്ഷമിക്കാൻ പ്രധാനമന്ത്രി അഭ്യർത്ഥിച്ചു. നിങ്ങളുടെ പണം നിങ്ങളിൽ നിലനിൽക്കും. നിങ്ങളുടെ പണത്തെ സംബന്ധിച്ച് വേവലാതിപ്പെടേണ്ട കാര്യമില്ല-പ്രധാനമന്ത്രി വ്യക്തമാക്കി. ആദ്യം ഹിന്ദിയിൽ സംസാരിച്ച മോദി തുടർന്ന് ഇംഗ്ലീഷിലും പുതിയ നയം വിശദീകരിച്ചു. അതിർത്തിക്കപ്പുറത്തുള്ള ശത്രു കള്ളനോട്ടുകൾ ഇറക്കി ഇന്ത്യൻ സാമ്പത്തിക വ്യവസ്ഥയെ തകർക്കുന്നതായും മോദി വിമർശിച്ചു.\nകൈവശമുള്ള പണത്തിന്‍െറ ഉറവിടം വെളിപ്പെടുത്താതെ ബാങ്ക് അക്കൗണ്ടുകളിലേക്ക് ഈ പണം നിക്ഷേപിക്കാനാവില്ല. ഇന്ദിര ഗാന്ധി പ്രധാനമന്ത്രിയായിരുന്ന സമയത്ത് ഉയര്‍ന്ന മൂല്യമുള്ള നോട്ടുകള് കള്ളപ്പണം തടയാനെന്ന പേരില് പിന്‍വലിച്ചിരുന്നു. വര്‍ഷങ്ങളുടെ ഇടവേളക്കു ശേഷം അവ വീണ്ടും പുറത്തിറക്കുകയായിരുന്നു.\nTAGS:PM Modi End 500 1000 Notes\nNews Summary - PM Modi, End 500,1000 Notes


June 14, 2018 01:59:19 pm\nകല്യാണിക്കു പിന്നാലെ പ്രിയദർശനെ വേദിയിലേക്ക് ക്ഷണിച്ചു. വേദിയിലെത്തിയ പ്രിയദർശൻ വികാരഭരിതനായാണ് സംസാരിച്ചത്. ”40 വർഷമായി സിനിമയിലെത്തിയിട്ട്. 92 സിനിമകൾ ചെയ്തു. എന്റെ സിനിമാ ജീവിതത്തിലെ ഏറ്റവും സുന്ദരമായ നിമിഷം ഇതാണ്. അഖിലിന്റെ അപ്പൂപ്പന് അക്കിനേനി നാഗേശ്വര റാവു, അച്ഛന് നാഗാര്‍ജുന, അമ്മ അമല എന്നിവരോടൊപ്പം ജോലി ചെയ്യാന് എനിക്ക് ഭാഗ്യം ലഭിച്ചിട്ടുണ്ട്. ഇപ്പോള് അഖിലിനോടൊപ്പം എന്റെ മകള് അഭിനയിക്കുന്നു. ഇതിൽപ്പരം വേറെന്തുവേണം. എന്റെ സഹസംവിധായകരിലൊരാളായ വിക്രമാണ് ഈ ചിത്രത്തിന്റെ സംവിധായകൻ. ഒരു സംവിധായകനെന്ന നിലയിൽ എന്നെക്കാളും വിക്ര വളർന്നിരിക്കുന്നു. ഇതിലും മികച്ചൊരു ഗുരുദക്ഷിണ വിക്രം ഇനി നല്‍കാനില്ല”. പ്രിയദർശന്റെ വാക്കുകൾ കേട്ട സംവിധായകൻ വിക്രം ആദരവോടെ എഴുന്നേറ്റ് നിന്നു.


ഛര്‍ദ്ദിലിലെ ബ്രൗണ്‍ഷുഗര്, മലദ്വാരത്തിലെ കഞ്ചാവ്, പറന്നുവരുന്ന ഫോണുകള്... തീക്കട്ടയിലെ ഉറുമ്പുകള് | Sunil Gupta| Shabitha| Books\nഛര്‍ദ്ദിലിലെ ബ്രൗണ്‍ഷുഗര്, മലദ്വാരത്തിലെ കഞ്ചാവ്, പറന്നുവരുന്ന ഫോണുകള്... തീക്കട്ടയിലെ ഉറുമ്പുകള്\nAug 6, 2020, 04:57 PM IST\nപിന്നെ സുരക്ഷിതമായ മാര്‍ഗം ഒന്നുകില് വിഴുങ്ങുക അല്ലെങ്കില് മലദ്വാരത്തില് തിരുകിക്കയറ്റുക, മുടിക്കിടയില് ഒളിപ്പിച്ചു കടത്തുക എന്നതൊക്കെയാണ്.\nതിഹാറിലെ രോഹിണി ജയിലിൽ സഞ്ജീവ് എന്ന തടവുകാരൻ വളരെ പെട്ടെന്നാണ് മരണപ്പെട്ടത്. മരണകാരണം വളരെ വിചിത്രമായിരുന്നു. പ്ളാസ്റ്റിക് കവറിൽ പൊതിഞ്ഞ ബ്രൗൺ ഷുഗർ വയറിനകത്ത് വച്ച് പൊട്ടിയായിരുന്നു മരണം സംഭവിച്ചത്. ആശുപത്രിയിൽ കൊണ്ടുപോകാനൊന്നും സമയം കിട്ടിയില്ല. നിമിഷങ്ങൾക്കുള്ളിൽ മരണം സംഭവിച്ചിരുന്നു. പോസ്റ്റുമോർട്ടം നടത്തിയപ്പോളാണ് മരണകാരണം വ്യക്തമായത്. പ്ലാസ്റ്റിക് കവറിൽ ഭദ്രമായി പൊതിഞ്ഞ് ബ്രൗൺഷുഗർ വിഴുങ്ങിയതാണ് സഞ്ജീവ്. സൗകര്യം പോലെ എടുക്കാമെന്ന് കരുതിയിട്ടുണ്ടാവും. പക്ഷേ അബദ്ധം സംഭവിച്ചു. വിചാരിച്ചതുപോലെ കവർ പുറത്തേക്ക് വന്നില്ല, പകരം നല്കേണ്ടിവന്നത് ജീവൻ തന്നെയാണ്.\nലല്ലാരയെ എന്റെ സർവീസ് ജീവിതത്തിനിടയിൽ ഒരിക്കലും മറക്കാൻ കഴിയില്ല. അയാൾ പരോൾ കഴിഞ്ഞ് വരുമ്പോൾ കുറച്ച് ഞാവൽപഴങ്ങൾ കൊണ്ടുവന്നു. അയാൾ പ്രമേഹരോഗിയാണെന്നും അതിനാൽ നിത്യവും ഞാവൽ കഴിച്ചാൽ പ്രമേഹം മാറുമെന്ന് വൈദ്യൻ പറഞ്ഞതുകൊണ്ട് ചികിത്സാർഥം ഉപയോഗിക്കുന്നതാണെന്നും പറഞ്ഞു. മനോഹരമായ ഞാവൽപ്പഴങ്ങൾ കണ്ടപ്പോൾ ഞാൻ ഒന്നടർത്തിയെടുത്തു. അപ്പോളാണ് കള്ളി പൊളിഞ്ഞത്. ഒറിജിനലിനെ വെല്ലുന്ന പ്ളാസ്റ്റിക് ഞാവലുകളായിരുന്നു അത്. മുറിച്ചുനോക്കിയപ്പോൾ ബ്രൗൺഷുഗർ നിറച്ചുവച്ചിരിക്കുകയാണ് ഓരോന്നിലും! ലല്ലാരയെ പിന്നെന്തു ചെയ്യണം? എത്ര നിസ്സാരമായാണ് അയാൾ ഞാവലിൽ മയക്കുമരുന്ന് കടത്തിയത്! ഇത്രയും ഒറിജിനലായ ഞാവൽ മോഡൽ അയാൾക്കെവിടുന്നു കിട്ടി? തിഹാർ ജയിലിൽ ലല്ലാരയ്ക്ക് ഒരു ബിസിനസ് സാമ്രാജ്യം തന്നെയുണ്ടായിരുന്നോ? അന്വേഷണത്തിനായുളള പരക്കം പാച്ചിലായിരുന്നു പിന്നെ ഞങ്ങൾ.\nനൈജീരിയക്കാരിയായ അഡീസ് പിടിക്കപ്പെട്ടത് തന്റെ രഹസ്യഭാഗത്ത് മൊബൈൽ ഫോൺ സൂക്ഷിച്ചതിനായിരുന്നു. വനിതാജയിലിൽ നടത്തിയ മിന്നൽ പരിശോധനയിലാണ് അഡീസിന്റെ ഫോൺ കണ്ടത്. സ്ത്രീകൾക്ക് തങ്ങളുടെ രഹസ്യഭാഗങ്ങളിൽ മൊബൈൽഫോൺ പോലുള്ള വസ്തുക്കൾ ഒളിപ്പിച്ചുവെക്കാൻ പുരുഷന്മാരേക്കാൾ എളുപ്പമാണ് എന്ന വസ്തുത തിരിച്ചറിയപ്പെട്ടപ്പോൾ പിന്നെ വനിതാജയിലുകളിൽ തുടർച്ചയായി പരിശോധനകൾ നടത്തിക്കൊണ്ടേയിരുന്നു.\nകോടതി വരാന്തകളിൽ തടവുകാരുടെ ബന്ധുക്കളോ സുഹൃത്തുക്കളോ കാണാനും സംസാരിക്കാനും കാത്തു നിൽക്കുന്നത് പതിവാണ്. ആദ്യമൊക്കെ പ്രിയപ്പെട്ടവർ കൊണ്ടുക്കൊടുക്കുന്ന ആഹാരങ്ങൾ വാങ്ങാൻ അനുവദിക്കാറുണ്ടായിരുന്നു. റൊട്ടിയുടെ പാളിയിൽ അടക്കം ചെയ്ത് ജയിലിലേക്ക് കഞ്ചാവ് കടത്തിയ സംഭവം പിടിക്കപ്പെട്ടു. സമാനസംഭവങ്ങൾ പതിവാണെന്നത് അടുക്കള രഹസ്യം അങ്ങാടിപ്പാട്ടെന്നപോലെ എല്ലാവർക്കുമറിയാം. തുടർച്ചയായി ഇത്തരം സംഭവങ്ങൾ അരങ്ങേറിയപ്പോൾ ജയിൽ നിയമം ഒന്നുകൂടി പരിഷ്കരിക്കപ്പെട്ടു.അവയെക്കുറിച്ച് വിശദീകരിക്കേണ്ടതുണ്ട്.\nകള്ളക്കടത്തുകൾ ജയിൽ റെക്കോർഡിൽ സാധാരണമാണ്. പിടിക്കപ്പെട്ടാൽ അവർ ഉടൻ തന്നെ കൈമലർത്തും ആരോ ചെയ്തതാണ്, തനിക്കൊന്നുമറിയില്ല എന്നതാണ് ആദ്യത്തെ ക്ളീഷേ പ്രസ്താവന. ഇനി ഇത്തരം സാധനങ്ങൾ വിഴുങ്ങിയത് കണ്ടെത്തിയതാണെങ്കിൽ (എക്സ്റേ നിത്യപരിശോധനകളിൽ ഒന്നാണ്) സമ്മതിക്കാതെ തരമില്ല. എന്നാൽ നിയമനടപടികളുമായി കോടതിയിലെത്തുമ്പോൾ അവർ എല്ലാം നിരാകരിക്കും. പിന്നെ നിയമ സംരക്ഷണമില്ലെന്നും പറഞ്ഞാണ് വാദിക്കുക.\nമയക്കുമരുന്ന്, മൊബൈൽ ഫോൺ മുതലായവ പിടിക്കപ്പെട്ടാൽ പിന്നെ തടവുകാരന് സഹതടവുകാരുമായുള്ള സമ്പർക്കം വിലക്കുകയും അയാളെ ഒറ്റയ്ക്ക് പാർപ്പിക്കുകയും ചെയ്യും. അതുവരെ അനുഭവിച്ചിരുന്ന പരിമിതമായ സ്വാതന്ത്ര്യങ്ങളും നിലയ്ക്കും. ജയിൽ കമ്യൂണിറ്റി എന്ന സങ്കല്പത്തിൽ നിന്നും അയാളെ ഒറ്റപ്പെടുത്തും. അതാണ് പ്രാഥമിക ശിക്ഷ.\nഏറ്റവും ശക്തമായ സുരക്ഷാസംവിധാനങ്ങളുള്ള ഇടങ്ങളാണ് ജയിലുകൾ. അങ്ങനെയുള്ള തീക്കട്ടയിലാണ് ഉറുമ്പരിക്കുന്നത്. തീക്കട്ടയുടെ ജ്വലനശേഷി കുറഞ്ഞുപോവുന്നതുകൊണ്ടാണ് ഇങ്ങനെ സംഭവിക്കുന്നത്.കുറ്റം ചെയ്തവനും കുറ്റം ആരോപിക്കപ്പെട്ടവനും സമൂഹത്തിൽ നിന്നും മാറ്റിനിർത്തപ്പെടുമ്പോൾ അവനെ നേർവഴിയ്ക്ക് കൊണ്ടുവരാനാണ് ജയിൽ സംവിധാനങ്ങളുള്ളത്. അപ്പോൾ അവന്റെ മാനസികാരോഗ്യത്തെയും അക്രമണ പ്രവണതകളെയും മാറ്റിയെടുക്കുന്ന പുനരധിവാസ സ്ഥാപനങ്ങളാണ് ജയിലുകൾ. പരമ്പരാഗത ജയിൽ കാഴ്ചപ്പാടുകളിൽ നിന്നും ആധുനിക ഇന്ത്യ വളരെ മുന്നോട്ടു സഞ്ചരിച്ചു എന്ന തെളിയേക്കേണ്ടതിൽ ജയിൽ സംവിധാനങ്ങൾക്ക് വളരെ വലിയ പങ്ക് ഉണ്ട്.\nമദ്യം, മയക്കുമരുന്ന് പോലുള്ളവയ്ക്ക് അടിമപ്പെട്ടവരെ അതിൽ നിന്നും കരകയറ്റാൻ പരിശ്രമിക്കേണ്ടത്-അവർ ജയിൽ സംരക്ഷണത്തിലാണെങ്കിൽ-ജയിൽ സംവിധാനത്തിന്റെ ഉത്തരവാദിത്തമാണ്. നാളെ താൻ പുറത്തിറങ്ങി ഇതിലും വലിയത് ചെയ്യും എന്ന ഉറച്ച വിശ്വാസത്തോടെ ജീവിക്കുന്നവനെ തിരികെ കൊണ്ടുവന്ന് സാധാരണ ജനങ്ങൾ നയിക്കുന്നതുപോലുള്ള ജീവിതസാഹചര്യത്തിലേക്ക് കൊണ്ടുവരേണ്ടത് ജയിൽ എന്ന റീഹാബിലിറ്റേഷൻ സെന്ററിന്റെ ഉത്തരവാദിത്തവുമാണ്.\nഒരു തടവുകാരനെ നല്ലതും ചീത്തയും പഠിപ്പിക്കുക, ചെയ്യേണ്ടതും ചെയ്യേണ്ടാത്തതുമായ കാര്യങ്ങൾ, ജയിൽ നിയമങ്ങൾ തുടങ്ങിയവ നടപ്പിൽ വരുത്തുക എന്നത് അത്ര എളുപ്പമുള്ള കാര്യമല്ല. എല്ലാം സംസ്ഥാനങ്ങൾക്കും അവരവരുടേതായ ജയിൽ നിയമങ്ങളുണ്ട്. നിയമപരവും ധാർമികവുമായ നിബന്ധനകൾ തടവുകാർക്കുമേൽ ചുമത്താറുണ്ട്. പക്ഷേ അടിസ്ഥാനപരമായി എല്ലാ ജയിലുകളും ഒരേ നിയമങ്ങൾ തന്നെയാണ് പിന്തുടരാറ്.\nഅതിൽ പ്രധാനപ്പെട്ടത് ചില വസ്തുക്കൾ ജയിലിനകത്തേക്ക് കൊണ്ടുവരാൻ അനുവദിക്കാതിരിക്കുക എന്നതാണ്. ജയിലിൽ അനുവദിക്കപ്പെടാത്തതായ സാധനസാമഗ്രികളുടെ ലിസ്റ്റ് നെടുനീളെ നോട്ടീസ്ബോർഡിൽ ഒട്ടിച്ചു വയ്ക്കണമെന്നൊന്നുമില്ല. ജയിലിലേക്ക് കൊണ്ടുവരാൻ പാടില്ലാത്തവ കൊണ്ടുവന്നാൽ അത് പ്രിസൺമാനുവലിന് എതിരാണ്. ജയിൽ കുറ്റകൃത്യമായിട്ടുമാത്രമേ അതിനെ കാണുകയുള്ളൂ. തക്കതായ ശിക്ഷ അർഹിക്കുന്നതാണ് അത്തരം കുറ്റകൃത്യങ്ങൾക്ക്. ജയിൽ അച്ചടക്കലംഘനമായിട്ടാണ് അത്തരം കൃത്യങ്ങളെ കാണുക. എന്നീ കാര്യങ്ങൾ തടവുകാരെ ബോധ്യപ്പെടുത്തിക്കൊടുക്കേണ്ടതുണ്ട്.\nജയിലിലേക്ക് ഒരു കാരണവശാലും കടത്താൻ അനുവദനീയമില്ലാത്ത സാധനങ്ങളുടെ ലിസ്റ്റ് പറയാം.\nപാകം ചെയ്തതും അല്ലാത്തതുമായ ഭക്ഷണപദാർഥങ്ങൾ.\nഎല്ലാവിധ പുകയില ഉത്‌പന്നങ്ങളും പാൻ മസാലകളും.\nസ്പോർട്സ് ഷൂസുകൾ(ഷൂസിന്റെ സ്പോഞ്ചുള്ള ഭാഗത്ത് വസ്തുക്കൾ കടത്തിക്കൊണ്ട് വരാറുണ്ട്)\nമദ്യം, ലഹരികൾ, കഞ്ചാവ്, ഭാംഗ്, കറുപ്പ്, ബ്രൗൺ ഷുഗർ തുടങ്ങിയവ.\nആയുധങ്ങൾ, ലോഹങ്ങൾ, ബ്ളേഡുകൾ, നാണയങ്ങൾ, സ്വർണം, കറൻസികൾ, കണ്ണട, വെടിമരുന്നുകൾ,ചരടുകൾ, കയറുകൾ, ചങ്ങലകൾ തുടങ്ങിയവ.\nലാപ്ടോപ്, ഡെസക്ടോപ്പ്,ഐപാഡുകൾ,ടാബുകൾ, ഫാബുകൾ,സെൽഫോണുകൾ, ചാർജറുകൾ, ബാറ്ററി, സിം കാർഡ്, ഡാറ്റാ കാർഡ്, വയർലെസ്സ് മറ്റ് വിവരവിനിമയോപാധികൾ.\nടേപ് റെക്കോർഡറുകൾ, ടൈപ് റൈറ്ററുകൾ.\nഡെനിം പോലുള്ള കട്ടിയുള്ള വസ്ത്രങ്ങൾ, പാക്കറ്റ് ഫുഡുകൾ, അച്ചാറുകൾ, ജയിൽ ഡി.ജിയുടെയോ ഐ.ജിയുടെയോ അറിവോ, അനുവാദമില്ലാതെ മറ്റ് സാധനസാമഗ്രികൾ.\nജയിൽ അച്ചടക്കത്തെ മാത്രമല്ല, ജയിൽ ജീവനക്കാരുടെയും സഹതടവുകാരുടെയും ജീവനുവരെ ഭീഷണിയാവുന്ന പ്രവർത്തനങ്ങൾ തടയുകയാണ് മേൽപ്പറഞ്ഞതിലൂടെ ലക്ഷ്യമിട്ടിരിക്കുന്നത്. ആദ്യമായാണ് തടവുകാരിൽ നിന്ന് ഇതിലേതെങ്കിലും കണ്ടെടുക്കുന്നതെങ്കിൽ അയാൾക്ക് വാണിങ് കൊടുക്കുകയാണ് പതിവ്. പക്ഷേ അയാൾ നോട്ടപ്പുള്ളിയായിക്കഴിഞ്ഞു. മാത്രമല്ല എപ്പോൾ വേണണെങ്കിലും ജയിലിൽ നിരോധിക്കപ്പെട്ടവ അയാളുടെ പക്കൽ നിന്നും കണ്ടെത്താം. ജയിലിലെ വിനോദപരിപാടികളിൽ നിന്നും മാറ്റി നിർത്തിയും സഹതടവുകാരിൽ നിന്നും മാറ്റി പാർപ്പിച്ചും ആറുമാസംവരെയൊക്കെ ഇത്തരത്തിലുള്ള ശിക്ഷകൾ കൊടുക്കാറുണ്ട്.\nവിരോധാഭാസമെന്നു പറയട്ടെ, ജയിൽ കൂടുതൽ കണിശമാകുന്നതിനനുസരിച്ച് നിയമങ്ങൾ ലംഘിക്കപ്പെടാനുള്ള സാധ്യതയാണ് ഉണ്ടാവുക. അപ്പോൾ തടവുകാരന്റെ ശിക്ഷ കഠിനമാവുക മാത്രമല്ല, അയാളുടെ ആരോഗ്യത്തിനും കൂടിയാണ് ഇത്തരം കള്ളക്കടത്തുകളിലൂടെ ദോഷം സംഭവിക്കുക.\nനിരോധിക്കപ്പെട്ട സാധനങ്ങൾ ഒരിക്കലും കയ്യിൽ പിടിച്ച് കൊണ്ടുവരാൻ പറ്റില്ല. പിന്നെ സുരക്ഷിതമായ മാർഗം ഒന്നുകിൽ വിഴുങ്ങുക അല്ലെങ്കിൽ മലദ്വാരത്തിൽ തിരുകിക്കയറ്റുക, മുടിക്കിടയിൽ ഒളിപ്പിച്ചു കടത്തുക എന്നതൊക്കെയാണ്. പിന്നെ അതിലൊക്കെ എളുപ്പമുള്ള മാർഗം സുരക്ഷാജീവനക്കാർക്ക് എന്തെങ്കിലും കൈക്കൂലി കൊടുത്ത് അവരുടെ മൗനാനുവാദത്തോടെ കൊണ്ടുവരിക എന്നതാണ്.\nഭക്ഷണവും വസ്ത്രവും മറ്റും ജയിൽ കോമ്പൗണ്ടിലേക്ക് പുറമേ നിന്നും എറിഞ്ഞുകൊടുക്കുന്നത് കേരളത്തിലെ ജയിലുകളിൽ റിപ്പോർട്ട് ചെയ്യപ്പെട്ടിട്ടുണ്ട്. അതിൽ ബീഡി മുതൽ കഞ്ചാവും മൊബൈൽ ഫോണും വരെ ഉൾപ്പെട്ടു എന്നതാണ് വസ്തുത.\nഅടുത്ത കാലത്തുണ്ടായ മറ്റൊരു സംഭവം നാല് വളരെ ചെറിയ ചൈനീസ് ഫോണുകൾ ഒന്നാക്കി കെട്ടിയിട്ട് വിഴുങ്ങിയതാണ്. ജയിലിനകത്തെത്തി മലത്തിലൂടെ പുറത്തെടുക്കാമെന്നാണ് കരുതിയത്. നാലാമത്തേത് മലദ്വാരത്തിൽ കുടുങ്ങിപ്പോയി. അയാളെയും കൊണ്ട് ആശുപത്രിയിൽ പോവേണ്ടി വന്നു. ഇത്തരം കള്ളക്കടത്തുകൾക്കായി ജീവൻ പണയം വച്ചുള്ള പരീക്ഷണങ്ങൾക്കാണ് അവർ മുതിരുന്നത് എന്നാണ് മറ്റൊരു വസ്തുത.\nനിരോധിക്കപ്പെട്ടവ ജയിലിനകത്തേക്ക് കടത്തിക്കൊണ്ടുവരുന്നതിൽ ഒരു സംസ്ഥാനത്തെ ജയിൽപ്പുള്ളികളും മോശക്കരല്ല. അത് എല്ലാ ജയിലുകളിലും സാധാരണവും സാർവത്രികവുമാണ്. അമൃത്സർ, ലുധിയാന, ഗോവ, ഡൽഹി, ബിഹാർ തുടങ്ങിയ ഇടങ്ങളിൽ നിന്നും മിന്നൽ പരിശോധനകളിൽ നിന്നും പിടിച്ചെടുത്ത മൊബൈൽ ഫോണുകൾ, ചാർജറുകൾ, ബാറ്ററികൾ, സിംകാർഡുകൾ, പുകയില, കറൻസികൾ, സിഗരറ്റുകൾ\nതുടങ്ങിയവയുടെ തൂക്കം നോക്കിയാൽ അമ്പരന്നുപോകുന്നതായിരുന്നു.\nരാജീവ് ഗാന്ധി വധക്കേസിൽ ജീവപര്യന്തം ശിക്ഷയിൽ കഴിയുന്ന നളിനി തമിഴ്നാട്ടിലെ ജയിലിൽ എ ക്ളാസ് ട്രീറ്റ്മെന്റിൽ കഴിഞ്ഞതായിരുന്നു. ബിരുദധാരിയാണെന്ന കാരണത്താൽ തമിഴ്നാട് ജയിൽ അനുവദിച്ചിരുന്നതായിരുന്നു എ ക്ളാസ് പ്രിവിലേജ്. ഒരു മിന്നൽ പരിശോധനയിൽ നളിനിയുടെ പക്കൽ നിന്നും മൊബൈൽ ഫോൺ കണ്ടെടുക്കുകയുണ്ടായി. അതോടെ അവരുടെ എല്ലാ പ്രത്യേകപരിഗണനകളും റദ്ദ് ചെയ്ത് മറ്റൊരു ജയിലിലേക്ക് മാറ്റി. പിന്നീട് നളിനി തന്നെ മനഃപൂർവം കേസിൽ കുടുക്കിയെന്നാരോപിച്ച് മദ്രാസ് ഹൈക്കോടതിയിൽ പോവുകയും എ ക്ലാസ് പ്രിവിലേജ് തിരിച്ചുപിടിക്കുകയും ചെയ്തു.\nമുൻ ഹരിയാന മുഖ്യമന്ത്രി ഒ.പി ചൗതാലയുടെ പക്കൽ നിന്നും ഒരു ഐഫോൺ ചാർജർ പിടിച്ചെടുത്തു എന്ന് ദിനപത്രങ്ങൾ റിപ്പോർട്ടു ചെയ്തിരുന്നു. സത്യത്തിൽ രണ്ട് ചാർജറുകളാണ് ചൗതാലയുടെ പക്കൽ നിന്നും കണ്ടെടുത്തത്. ബിഹാർ മുൻ എംഎൽഎ ഷഹാബുദ്ദീൻ, കുപ്രസിദ്ധ ഗുണ്ടാനേതാവ് നീരജ് ബവാനാ എന്നിവരുടെ പക്കൽ നിന്നും മൊബൈൽ ഫോണുകൾ പിടിച്ചെടുക്കുകയുണ്ടായി.\nവളരെ രസകരമായ സംഭവങ്ങളായിരുന്നു തടവുകാരറിയാതെ തിഹാറിൽ സ്ഥാപിച്ച ഒളിക്യാമറയിൽ കണ്ടത്. ചില വാർഡുകളിൽ തടവുകാർ തന്നെ പാചകം ചെയ്ത് ഭക്ഷണം കഴിക്കുന്നു. ചിലർ വ്യത്യസ്ത ഭാവങ്ങളിലുള്ള സെൽഫികൾ പകർത്തുന്നു! പിടിക്കപ്പെട്ടപ്പോൾ അവർ പറഞ്ഞത് ജയിൽ അധികൃതരുടെ അനാസ്ഥ ലോകമറിയാനാണ് ഇങ്ങനെ ചെയ്തതെന്നാണ്. കള്ളക്കടത്തുകാർ അവരുടെ ജീവനെയോ ആരോഗ്യത്തെയോ മാനിക്കുകയില്ല. ലക്ഷ്യമാണ് അവർക്ക് പ്രധാനം മാർഗമല്ല. അതിനിടയിൽ ജീവൻ പോലും പോയാൽ പോകട്ടെ എന്നാണ് നിലപാട്.ജയിൽ റിപ്പോർട്ടുകൾ പ്രകാരം കുറ്റവാളികൾ അവരുടെ ആയുധങ്ങൾ തങ്ങളുടെ തടവറയിൽ സൂക്ഷിക്കുകയും അവരുടെ ക്വട്ടേഷനുകൾ കൃത്യമായി നടത്തുകയും ചെയ്യുന്നുണ്ട്. പിടിക്കപ്പെടുമ്പോൾ ജയിൽ അധികാരികളുടെ അറിവോടെയും സമ്മതത്തോടെയുമാണ് ഇതൊക്കെ സംഭവിക്കുന്നതെന്ന് പറഞ്ഞുകൊണ്ട് അവർ ജയിൽ ജീവനക്കാരെ കൂടി പ്രതികളാക്കിക്കളയുകയാണ് പതിവ്.\n1993-95 വരെ കിരൺ ബേദി ജയിൽ ഐജിയായി ചുമതലയേറ്റ കാലത്ത് ലൈംഗിക സുരക്ഷാമാർഗങ്ങളായ ഉറകൾ അഡോളസെന്റ് ജയിലുകളിലും വനിതാ ജയിലുകളിലും അനുവദിക്കുന്നതുമായി ബന്ധപ്പെട്ട് പ്രൊപ്പോസൽ വച്ചു. എയ്‌ഡ്സ്, മറ്റ് ലൈംഗിക രോഗങ്ങൾ എന്നിവ തടയുകയും തയവുകാർക്കിടയിൽ അത്തരം കാര്യങ്ങളെക്കുറിച്ച് അവബോധം സൃഷ്ടിക്കുകയും ചെയ്യുക എന്നതായിരുന്നു ലക്ഷ്യം. ഇത് എനിക്ക് അനുവദിച്ചുകൊടുക്കാൻ തോന്നിയില്ല. കാരണം സ്വവർഗരതിയും അത് സംബന്ധിച്ചുള്ള മറ്റ് പ്രശ്നങ്ങളും ജയിലുകളിൽ വർധിക്കുമെന്ന് ഞാൻ വാദിച്ചു. ഡൽഹി ഹൈക്കോടതിയിൽ പിന്നീട് ഹർജി സമർപ്പിക്കുകയുണ്ടായി ഇതു സംബന്ധിച്ച്. കേസ് പഠിച്ച ഡൽഹി ഹൈക്കോടതി എന്റെ നിരീക്ഷണം ശരിവയ്ക്കുകയും കോണ്ടം പോലുള്ള വസ്തുക്കൾ ജയിലിൽ നിരോധിക്കുകയും ചെയ്തു.\nനിരോധിത വസ്തുക്കളുടെ കള്ളക്കടത്ത് ഒരു ജയിലിന്റെയോ സംസ്ഥാനത്തിന്റെയോ പ്രശ്നമല്ല. അതൊരിക്കലും പൂർണമായും തുടച്ചു നീക്കപ്പെടാത്തതും ലോകത്തിലെ എല്ലാ ജയിലുകളിലും വ്യാപകമായതുമാണ്. ജയിൽ ഓഫീസർമാർക്കിടയിൽ വിനീത വിധേയരായ നിസ്സാര കുറ്റങ്ങൾക്ക് തടവിലാക്കപ്പെട്ടവർക്ക് ഇത്തരം കള്ളക്കടത്തിന്റെ ഉറവിടങ്ങളെ അതിവിദഗ്ധമായി കൈകാര്യം ചെയ്യാൻ കഴിയും. അതിനിപുണരായ അത്തരം തടവുകാരെ ഡൽഹിൽ പിടികൂടിയപ്പോൾ വളരെ മയത്തിൽ ചോദിച്ചു മനസ്സിലാക്കിയതിൽ നിന്നും അറിയാൻ കഴിഞ്ഞത് ജയിലിലെ കൊള്ളയും കൊലപാതകവും കുതികാൽവെട്ടിന്റെയും കഥകളായിരുന്നു.\nഇതിനൊക്കെ ഒരു പരിഹാരമുണ്ടോ എന്നു ചോദിച്ചാൽ നൂറു ശതമാനം ഇല്ല എന്നു തന്നെ പറയാം. പകരം വളരെ കണിശമായ, കടുകിട ഇളവനുവദിക്കാത്ത ജയിൽ നിയമങ്ങൾ ബന്ധപ്പെട്ട അധികാരികൾ നടപ്പിൽ വരുത്തുക മാത്രമേ വഴിയുള്ളൂ.\nവളരെ സങ്കീർണമായ ഉത്തരവാദിത്തം ഏറ്റെടുക്കുന്നവരാണ് ജയിൽ അധികൃതരും ജീവനക്കാരും. അപ്പോൾ അവർ കൈകാര്യം ചെയ്യുന്നവരുടെ ചെയ്തികളിൽ ഭക്ഷണത്തിലെ ഉപ്പെന്നപോലെ അവർ അലിഞ്ഞുചേരപ്പെട്ടിട്ടുണ്ട്. അത് നേരിട്ടോ അല്ലാതെയോ ആയിരിക്കാം. നിരുത്തരവാദിത്തമോ നിസ്സംഗതയോ അശ്രദ്ധയോ അഴിമതിയോ അതിൽ അടങ്ങിയിരിക്കാം.\nആവർത്തനമാണ്, എങ്കിലും പറയാതെ വയ്യ. ജയിൽ സംവിധാനങ്ങൾ നിരന്തരവും തുടർച്ചയായതുമായ നിരീക്ഷണങ്ങൾക്ക് വിധേയമാവേണ്ടതുണ്ട്. നൂതന സാങ്കേതികവിദ്യകളുടെ സഹായങ്ങൾ അതിനായി ഉപയോഗിക്കണം. തടവുകാർക്കെതിരേ മാത്രം കുറ്റപത്രങ്ങൾ സമർപ്പിച്ചാൽ മതിയാവില്ല ഇതിന്. കള്ളന് ചൂട്ടുപിടിച്ചുകൊടുക്കുന്നവർ സർവീസിലുണ്ടെങ്കിൽ അവർക്കു നേരെയാവണം ആദ്യത്തെ നടപടികൾ.\nകേരളത്തിലെ ജയിലുകളിൽ പ്രധാനമായും നിരോധിക്കപ്പെട്ട വസ്തുക്കൾ എത്തുന്നത് വായുവിലൂടെ പറന്നാണ്. അത് മദ്യമാവാം, കഞ്ചാവാകാം, സിഗരറ്റാവാം, ഒരുപക്ഷേ ഇഷ്ടപ്പെട്ട ഭക്ഷണമാവാം. പുറത്തുനിന്നും ചൂളമടിയിലൂടെയും മറ്റും സിഗ്നൽ കിട്ടുമ്പോൾ മൂന്നുനാലു തടവുകാർ സംഘം ചേർന്ന് പറന്നുവരുന്ന വസ്തുക്കളെ പിടിക്കാറാണ് പതിവ്. പണ്ട് ഈ പ്രതിഭാസം സാധാരണയായി കണ്ടുവന്നിരുന്നത് കണ്ണൂർ ജയിലിലായിരുന്നു. ഇപ്പോൾ പുറത്തുനിന്നും എറിയുന്നവനും അകത്താവുമെന്നതിനാൽ കേസുകൾ പൊതുവിൽ കുറവാണ്.\nമലദ്വാരത്തിലൂടെ ഒന്നരകിലോ കഞ്ചാവ് വരെ തള്ളിക്കയറ്റി ജയിലിൽ എത്തിച്ച കേസ് കേരളത്തിലുണ്ട്. കോടതിയിൽ നിന്നും തിരിച്ചു വന്നാൽ സിറ്റ് അപ്പിന് വിധേയരാക്കാറുണ്ട് ഇവരെ. എന്നാലും അതിവിദഗ്ധമായി അത് ഒളിപ്പിച്ചുവെക്കാൻ കഴിയുന്ന തടവുകാരുണ്ട്. കോടതിൽ പോകുമ്പോൾ അവിടെയുള്ള ടോയ്ലറ്റുകളിൽ വേണ്ടപ്പെട്ടവർ നിക്ഷേപിക്കുന്നതാണിത്. അങ്ങനെയുള്ള വിവര കൈമാറ്റങ്ങളൊക്കെ നിമിഷങ്ങൾ കൊണ്ട്\nജയിലിലെ മറ്റൊരു പ്രധാന ഐറ്റമാണ് ബ്ളേഡ്. കോവിഡ് കാലത്ത് ഏറ്റവും പ്രതിസന്ധി സൃഷ്ടിക്കുന്ന ഒന്നാണ് കട്ടിങ്ങും ഷേവിങും. ബാർബർമാർക്ക് കരാറടിസ്ഥാനത്തിൽ കൊടുക്കുകയാണ് പതിവ്. പക്ഷേ ഇപ്പോഴത്തെ സാഹചര്യത്തിൽ ബ്ളേഡ് കൊടുക്കാൻ നിർബന്ധിതരാണ് ജയിലധികൃതർ. ഒരു ബ്ളേഡ് രണ്ടാക്കി പൊട്ടിച്ച് വിതരണം ചെയ്ത് ആവശ്യം കഴിഞ്ഞ് നിശ്ചിത സമയത്ത് തന്നെ തിരിച്ചു വാങ്ങുകയാണ് ചെയ്യുന്നത്. ബ്ളേഡ് കൊടുക്കുമ്പോൾ എണ്ണി തിട്ടപ്പെടുത്തുന്നു, തിരിച്ചുവാങ്ങുമ്പോളും എണ്ണിതിട്ടപ്പെടുത്തുന്നു. ഒരു കഷ്ണം കുറഞ്ഞുപോയാൽ പിന്നെ പരിശോധന തുടങ്ങുകയായി.\nജയിലിലെ പ്രധാന ഉപകരണമായി ബ്ളേഡ് പലപ്പോഴും മാറാറുണ്ട്. നാക്കിനിടയിൽ ബ്ലേഡ് ഭദ്രമായി വച്ച് ആവശ്യമുള്ളപ്പോൾ എടുക്കാൻ കഴിവുള്ള മിടുക്കന്മാർ ഉണ്ട്. എത്ര ദിവസം വേണമെങ്കിലും അവർക്ക് യാതൊരു പരിക്കും കൂടാതെ വായിൽ ബ്ളേഡ് സൂക്ഷിക്കാൻ കഴിയും. സംശയം തോന്നിയാൽ പിടിച്ചുകെട്ടി വായിൽ കയ്യിട്ടെടുക്കുകയേ നിവൃത്തിയുള്ളൂ. ബ്ളേഡും ഇതുപോലെ കൈമാറ്റം ചെയ്യപ്പെടുന്ന ആയുധമാണ്. ഒന്നുകിൽ അവനവനെ വേദനിപ്പിച്ച് സുഖം കണ്ടെത്താൻ, അല്ലെങ്കിൽ മറ്റാർക്കെങ്കിലും പണി കൊടുക്കാൻ!\nടി.പി ചന്ദ്രശേഖരൻ വധക്കേസിൽ വിചാരണത്തടവുകാരായവർ ജയിലിൽ നിന്നും സെൽഫി എടുത്ത് സമൂഹമാധ്യമത്തിലിട്ടത് വിവാദമായിരുന്നല്ലോ. നിയമലംഘനം നടത്തുന്നവർക്ക് അതിന്റെ ഗൗരവം ഉൾക്കൊള്ളാനുള്ള ശേഷിയില്ല. ജയിലിൽ തടവുകാരെ സന്ദർശിക്കാൻ വരുന്നവർക്ക് ഒരു ജോഡി വസ്ത്രം കൊടുക്കാൻ മാത്രമേ കേരളത്തിൽ നിലവിൽ അനുവാദമുള്ളൂ. അതും സുരക്ഷാ മാനദണ്ഡങ്ങൾ പാലിക്കുന്ന വസ്ത്രങ്ങൾ മാത്രമേ കൊടുക്കാൻ പാടുള്ളൂ. ജയിൽ സെക്യൂരിറ്റി ഓഫീസർ പരിശോധിച്ചതിനു ശേഷമാണ് വസ്ത്രങ്ങൾ തടവുകാരന് കൈമാറുക. മുൻപ് ഒരു പ്രമുഖ പാർട്ടി നേതാവ് ജയിലിൽ കഴിഞ്ഞപ്പോൾ അയാൾ ഷാംപൂവിന് വേണ്ടി കെഞ്ചിയിട്ടുണ്ടായിരുന്നു. താരൻ കാരണം അയാൾ തേക്കുന്ന ഷാംപൂ തന്നെ വേണമെന്നായിരുന്നു ആവശ്യം. പക്ഷേ അനുവദിച്ചു കൊടുത്തില്ല. എണ്ണ, ഷാംപൂ എന്നിവ ജയിലിൽ നിന്ന് കൊടുക്കുന്നതേ ഉപയോഗിക്കാവൂ. ഒടുക്കം പ്രത്യേകാനുമതിയോടെ ഒരു പാക്കറ്റ് ഷാംപൂ അനുവദിച്ചു. അതേസമയം സോപ്പ്, പോക്കറ്റില്ലാത്ത വസ്ത്രങ്ങൾ എന്നിവ അവർക്ക് ബന്ധുക്കളിൽ നിന്നും കൈപ്പറ്റാം. സ്ഥിരം മരുന്നുകളും വാങ്ങാം. സെപ്ഷ്യൽ ഡയറ്റ് ഡോക്ടർ നിർദ്ദേശിച്ചവർക്ക് മാത്രം അനുവദിക്കും. അല്ലാതെ മറ്റൊരു ലക്ഷ്വറിയും ജയിലിൽ അനുവദിക്കുന്നില്ല.\nകള്ളക്കടത്ത് വസ്തുക്കൾ തടവുകാർക്ക് ലഭിക്കുന്നത് കോടതി പരിസരത്ത് വച്ചാണ്. അവിടെ ഉറ്റവർ കാത്തുനിൽക്കുന്നുണ്ടാകും അത്യാവശ്യമായത് എത്തിച്ചുകൊടുക്കാൻ. ആരും കാണുന്നില്ല എന്ന് ഉറപ്പ് വരുത്തി കിട്ടിയപാടെ അത് വിഴുങ്ങിക്കളയുകയാണ് പതിവ്. ജയിലിലെത്തിയ ശേഷം കൈയിട്ട് ഛർദ്ദിച്ച് പുറത്തെടുക്കും. ഇങ്ങനെയുള്ളവ ഒഴിവാക്കാനായി ആദ്യം ചെയ്യേണ്ടത് ജയിൽ പ്രവേശനകവാടത്തിൽ സ്കാനർ സ്ഥാപിക്കുക എന്നതാണ്. എയർപോർട്ടിലൊക്കെ വച്ചിരിക്കുന്ന അത്രതന്നെ ക്വാളിറ്റിയുള്ള സ്കാനർ വേണം സ്ഥാപിക്കാൻ. അകത്തുള്ളതും പുറത്തുള്ളതുമെല്ലാം സ്കാനർ പറഞ്ഞുതരും. ജയിലുകൾ ഹൈടെക് ആവണം, ചിന്തയിലും പ്രവൃത്തിയിലും.\n(കേരളത്തിലെ ജയിലുകളെക്കുറിച്ചുള്ള വിവരങ്ങൾക്ക് കടപ്പാട്:ജോർജ് ചാക്കോ, വെൽഫെയർ ഓഫീസർ, ജില്ലാ ജയിൽ എറണാകുളം.)


തെലുങ്ക് സീരിയല് നടി ശ്രാവണിയുടെ ആത്മഹത്യ: നിര്‍മാതാവ് അശോക് റെഡ്ഡി അറസ്റ്റില്\nSun Sep 27 2020 16:32:45 GMT+0530 (India Standard Time)\nകേസുമായി ബന്ധപ്പെട്ട് അറസ്റ്റിലായ സായ് കൃഷ്ണ റെഡ്ഡി, ദേവരാജ് റെഡ്ഡി എന്നിവരെ ജുഡീഷ്യല് കസ്റ്റഡിയില് വിട്ടിരിക്കുകയാണ്. ഹൈദരാബാദ് മധുരനഗറിലെ വസതിയിലെ കുളിമുറിയിലാണ് ശ്രാവണിയെ തൂങ്ങി മരിച്ച നിലയില് കണ്ടെത്തിയത്.\nNSH17 Sep 2020 9:27 AM GMT\nഹൈദരാബാദ്: തെലുങ്ക് സീരിയന് നടി ശ്രാവണി കൊണ്ടാപ്പള്ളി ആത്മഹത്യ ചെയ്തതുമായി ബന്ധപ്പെട്ട് പ്രമുഖ തെലുങ്ക് ചലച്ചിത്ര നിര്‍മാതാവിനെ പോലിസ് അറസ്റ്റുചെയ്തു. 'ആര്‍എക്‌സ് 100' അടക്കം തെലുങ്ക് ബ്ലോക്ക്ബസ്റ്റര് ചിത്രങ്ങളുടെ നിര്‍മാതാവായ അശോക് റെഡ്ഡിയെയാണ് ഹൈദരാബാദ് പോലിസ് അറസ്റ്റുചെയ്തത്. കേസുമായി ബന്ധപ്പെട്ട് അറസ്റ്റിലായ സായ് കൃഷ്ണ റെഡ്ഡി, ദേവരാജ് റെഡ്ഡി എന്നിവരെ ജുഡീഷ്യല് കസ്റ്റഡിയില് വിട്ടിരിക്കുകയാണ്. ഹൈദരാബാദ് മധുരനഗറിലെ വസതിയിലെ കുളിമുറിയിലാണ് ശ്രാവണിയെ തൂങ്ങി മരിച്ച നിലയില് കണ്ടെത്തിയത്.\n2018ല് സായ് കൃഷ്ണ റെഡ്ഡിയുമായാണ് ശ്രാവണി ടിക് ടോക്കിലൂടെ ആദ്യം പരിചയപ്പെടുന്നത്. പിന്നീട് അശോക് റെഡ്ഡിയുമായും ദേവരാജ് റെഡ്ഡിയുമായും ടിക് ടോക്ക് വഴി സൗഹൃദത്തിലായി. തെലുങ്ക് ചിത്രമായ ''പ്രേമാറ്റോ കാര്‍ത്തിക്'' ന്റെ നിര്‍മാണഘട്ടത്തിലാണ് ശ്രാവണി അശോക് റെഡ്ഡിയെ കണ്ടുമുട്ടുന്നത്. ശ്രാവണിയുടെ ഫോണിലേക്ക് അവസാനമായി വിളിച്ചത് ദേവരാജ് റെഡ്ഡിയാണെന്ന് അന്വേഷണത്തില് വ്യക്തമായി.\nമൂവരുടെയും ഉപദ്രവം സഹിക്കാതെയാണ് ജീവിതം അവസാനിപ്പിക്കുന്നതെന്ന് ആത്മഹത്യാ കുറിപ്പില് ശ്രാവണി വ്യക്തമാക്കിയിട്ടുണ്ടെന്ന് പോലിസ് പറയുന്നു. ദേവരാജ് റെഡ്ഡി ശ്രാവണിയെ മാനസികമായി പീഡിപ്പിച്ചെന്നും ഇത് ആത്മഹത്യയിലേക്ക് നയിച്ചതായും കുടുംബം പോലിസില് പരാതി നല്‍കിയിരുന്നു. ഇതിന്റെ അടിസ്ഥാനത്തില് പോലിസ് നടത്തിയ അന്വേഷണത്തിനൊടുവിലാണ് മൂവരും അറസ്റ്റിലാവുന്നത്. കഴിഞ്ഞ എട്ടുവര്‍ഷമായി തെലുങ്ക് സീരിയലുകളിലെ സജീവസാന്നിധ്യമാണ് ശ്രാവണി. മൗനരാഗം, മനസു മമത തുടങ്ങിയ സീരിയിലൂകളിലൂടെയാണ് ശ്രാവണി ശ്രദ്ധനേടുന്നത്.\nTelugu Film Producer Arrested Over TV Actor's Suicide Hyderabad Home


Fifty Fifty Kerala Lottery| ‘ഫിഫ്‌റ്റി ഫിഫ്‌റ്റി’; ഒരു കോടിയുടെ ഒന്നാം സമ്മാനവുമായി സംസ്ഥാന സർക്കാരിന്റെ ഞായർ ലോട്ടറി; ടിക്കറ്റ് വില 50 രൂപ| kerala government introduces fifty fifty lottery – News18 Malayalam\nരണ്ടാം സമ്മാനം 10 ലക്ഷം. 29ന് ആദ്യ നറുക്കെടുപ്പ് നടക്കും. 12 പരമ്പരയിലായി 1.08 കോടി ടിക്കറ്റ് വിപണിയിലെത്തിക്കും.\nതിരുവനന്തപുരം: എല്ലാ ഞായറാഴ്ചയും നറുക്കെടുക്കുന്ന ലോട്ടറിയുമായി കേരള ഭാഗ്യക്കുറി വകുപ്പ് (Kerala Lottery Department). അടുത്ത ഞായറാഴ്ച മുതൽ ലോട്ടറി വിപണിയിലെത്തും. 50 രൂപയാണ് ടിക്കറ്റ് വില. ഒന്നാം സമ്മാനം ഒരു കോടി രൂപയാണ്. എല്ലാ ഞായറാഴ്ചയും നറുക്കെടുപ്പ് നടക്കും.\nനിലവിൽ സംസ്ഥാനം വലിയ പ്രതിസന്ധിയിലൂടെ കടന്ന് പോവുകയാണ്. ഈ പശ്ചാത്തലത്തിലാണ് സർക്കാർ പുതിയ ലോട്ടറി അവതരിപ്പിച്ചിരിക്കുന്നത്. നേരത്തെയുള്ള ലോട്ടറികളിൽ 5000 രൂപയുടെ സമ്മാനത്തുക 18 എണ്ണമാണ് ഉണ്ടായിരുന്നത്. ഇത് ഇപ്പോൾ 23 ആക്കിയിട്ടുണ്ട്. ധനമന്ത്രി കെ എൻ ബാലഗോപാലാണ് ലോട്ടറി പ്രകാശനം ചെയ്തത്.\nരണ്ടാം സമ്മാനം 10 ലക്ഷം. 29ന് ആദ്യ നറുക്കെടുപ്പ് നടക്കും. 12 പരമ്പരയിലായി 1.08 കോടി ടിക്കറ്റ് വിപണിയിലെത്തിക്കും. വിൽപ്പനയുടെ പുരോഗതി അനുസരിച്ച് ഘട്ടംഘട്ടമായിട്ടായിരിക്കും അച്ചടി. പ്രളയം, കോവിഡ് പശ്ചാത്തലത്തിലാണ് ഞായർ നറുക്കെടുപ്പ് നിർത്തിയത്. ഇത് പുനരാരംഭിക്കണമെന്ന് ഏജന്റുമാരുടെയും വിൽപ്പനക്കാരുടെയും സംഘടനകൾ ആവശ്യപ്പെട്ടിരുന്നു. നേരത്തെ എല്ലാ ഞായറാഴ്ചയും നറുക്കെടുത്തിരുന്ന പൗർണമിയുടെ പേര് മാറ്റിയാണ് ഇപ്പോൾ പുതിയ ടിക്കറ്റ് വരുന്നത്.\nഅതേസമയം, കോവിഡിന് മുമ്പ് ഉണ്ടായിരുന്ന പ്രതിമാസ ഭാഗ്യക്കുറിയായ ഭാഗ്യമിത്രയുടെ നറുക്കെടുപ്പ് ഇതുവരെയും പുനഃരാരംഭിച്ചിട്ടില്ല. അഞ്ചുപേർക്ക് ഒരു കോടി രൂപ വീതമായിരുന്നു ഈ ടിക്കറ്റിന്റെ സമ്മാനത്തുക. ഒന്നിലധികം പേർക്ക് ഒന്നാം സമ്മാനം നൽകുന്ന ഏക ലോട്ടറി കൂടിയാണ് ഭാഗ്യമിത്ര. 100 രൂപയാണ് ടിക്കറ്റ് വില. 78.13 രൂപയാണ് ടിക്കറ്റുവിലയെങ്കിലും 28 ശതമാനം ജി.എസ്.ടി. കൂടി ഉൾപ്പെടുത്തിയാണ് 100 രൂപ നിശ്ചയിച്ചത്. എല്ലാ മാസവും ആദ്യ ഞായറാഴ്ചയായിരുന്നു ഭാഗ്യമിത്ര നറുക്കെടുപ്പ്.\nAlso Read- Gold price Today| ഈ മാസത്തെ ഏറ്റവും താഴ്ന്ന നിരക്കിൽ സ്വർണവില; പവന് ഇന്നത്തെ വില അറിയാം\nഅതേസമയം, ലോട്ടറി തട്ടിപ്പ് തടയുന്നതിന് ടിക്കറ്റുകളിൽ ഫ്‌ളൂറസെന്റ് ഉപയോഗിക്കുന്നത് പരീക്ഷണ ഘട്ടത്തിലാണെന്ന് ലോട്ടറി വകുപ്പ് പിആർഒ അറിയിച്ചു.\nk n balagopalKerala Lottery


Tatva Chintan Pharma Chem IPO; അറിയേണ്ടതെല്ലാം - marketfeed Malayalam\nWritten by Amal Akshy Posted on July 16, 2021 July 16, 2021 Less than0min read\nജൂലെെ മാസത്തെ നാലാമത്തെ ഐപിഒയുമായി എത്തിയിരിക്കുകയാണ് തത്വ ചിന്തൻ ഫാർമ കെം ലിമിറ്റഡ്. ഈ ഐപിഒ വിശേഷങ്ങളാണ് മാർക്കറ്റ്ഫീഡ് ഇന്ന് ചർച്ചചെയ്യുന്നത്.\n1996ൽ ഗുജറാത്ത് ആസ്ഥാനമായി പ്രവർത്തനം ആരംഭിച്ച കമ്പനിയാണ് തത്വ ചിന്തൻ ഫാർമ കെം ലിമിറ്റഡ്. സ്ട്രക്ചർ ഡയറക്റ്റിംഗ് ഏജന്റ്സ്, ഫേസ് ട്രാൻസ്ഫർ കാറ്റലിസ്റ്റ് , ഫാർമസ്യൂട്ടിക്കൽ, അഗ്രോകെമിക്കൽ ഇന്റർമീഡിയേറ്റ്സ്, മറ്റ് സ്പെഷ്യാലിറ്റി കെമിക്കൽസ് എന്നിവ നിർമിക്കുന്ന കമ്പനിയാണിത്. സൂപ്പർ കപ്പാസിറ്റർ ബാറ്ററികൾ നിർമിക്കാൻ ആവശ്യമായ ഇലക്ട്രോലൈറ്റ് ലവണങ്ങളും കമ്പനി ഉത്പാദിപ്പിക്കുന്നു. ഓട്ടോമൊബൈൽ, പെട്രോളിയം, കാർഷിക രാസവസ്തുക്കൾ, ഫാർമസ്യൂട്ടിക്കൽ, ഡൈ, പിഗ്മെന്റുകൾ, പെയിന്റ് എന്നിവയ്ക്കായി കമ്പനി അവശ്യമായ രാസവസ്തുക്കൾ നൽകി വരുന്നു.\n2021 മാർച്ച് 31 വരെയുള്ള കണക്കുകൾ പ്രകാരം കമ്പനിക്ക് 154 ഉത്പന്നങ്ങളുടെ വൈവിധ്യമാർന്ന പോർട്ട്‌ഫോളിയോയാണുള്ളത്. ഇന്ത്യയിലെ സിയോലൈറ്റുകൾക്കായി എസ്‌ഡി‌എകളുടെ ഏക വാണിജ്യ നിർമാതാവാണ് കമ്പനി. (എയർ / വാട്ടർ പ്യൂരിഫയറുകളിലും, ഡിറ്റർജന്റുകളിലെ ഡ്രൈയിംഗ് ഏജന്റായും സിയോലൈറ്റുകൾ ഉപയോഗിക്കുന്നു.പെട്രോകെമിക്കൽ, ഓട്ടോമോട്ടീവ്, ഫാർമസ്യൂട്ടിക്കൽ വ്യവസായങ്ങളിലും ഇത് വ്യാപകമായി ഉപയോഗിക്കപ്പെടുന്നു.) കമ്പനിയുടെ ശക്തമായ ഗവേഷണ വികസന ക്ഷമത വിപണി വിഹിതം നിലനിർത്താനും വർദ്ധിപ്പിക്കാനും അവരെ സഹായിച്ചു.\nയുഎസ്, ജർമ്മനി, ദക്ഷിണാഫ്രിക്ക, ചൈന, യുകെ തുടങ്ങി 25ൽ അധികം രാജ്യങ്ങളിലേക്കായി കമ്പനി തങ്ങളുടെ ഉത്പന്നങ്ങൾ കയറ്റി അയക്കുന്നുണ്ട്. 2021 സാമ്പത്തിക വർഷം കമ്പനിയുടെ പ്രവർത്തനങ്ങളിൽ നിന്നുള്ള മൊത്തം വരുമാനത്തിന്റെ 70.5 ശതമാനവും കയറ്റുമതിയിൽ നിന്നുമാണ് ലഭിച്ചിട്ടുള്ളത്. മെർക്ക്, ബയർ എജി, ഏഷ്യൻ പെയിന്റ്സ്, ലോറസ് ലാബ്സ്, നവീൻ ഫ്ലൂറിൻ ഇന്റർനാഷണൽ, അതുൽ ലിമിറ്റഡ്, എസ്ആർഎഫ് ലിമിറ്റഡ് തുടങ്ങിയവരാണ് കമ്പനിയുടെ പ്രമുഖ ഉപഭോക്താക്കൾ. നിലവിൽ ഗുജറാത്തിലെ അങ്കലേശ്വർ, ദാഹെജ് എന്നിവിടങ്ങളിലായി കമ്പനിക്ക് രണ്ട് നിർമാണ കേന്ദ്രങ്ങളാണുള്ളത്.\nജൂലെെ 16ന് ആരംഭിക്കുന്ന തത്വ ചിന്തൻ ഫാർമ കെം ലിമിറ്റഡിന്റെ പ്രരംഭ ഓഹരി വിൽപ്പന ജൂലെെ 20ന് അവസാനിക്കും. ഓഹരി ഒന്നിന് 1073 മുതൽ 1083 രൂപയാകാം ഐപിഒയുടെ പ്രെെസ് ബാൻഡ്.\n10 രൂപ മുഖ വിലയ്ക്ക് 225 കോടി രൂപയുടെ ഫ്രഷ് ഇഷ്യുവും ഓഫർ ഫോർ സെയിലിലൂടെ 275 കോടി രൂപയുടെ 25.39 ലക്ഷം ഓഹരികളുമാണ് ഐപിഒയുടെ ഭാഗമാകുന്നത്.\nഒരു റീട്ടെയിൽ നിക്ഷേപകന് അപേക്ഷിക്കാവുന്ന ഏറ്റവും കുറഞ്ഞ ഓഹരികളുടെ എണ്ണം 13 ഇക്യൂറ്റി ഓഹരികൾ അഥവ ഒരു ലോട്ട് മാത്രമാണ്. ഇതിനായി നിങ്ങൾക്ക് കുറഞ്ഞത് 13,949 രൂപ ആവശ്യമായി വരും. അപേക്ഷിക്കാവുന്ന ഏറ്റവും കൂടിയ എണ്ണം 182 ഓഹരികൾ അഥവ 14 ലോട്ടുകൾ മാത്രമാണ്.\nഐപിഒ വഴി സമാഹരിക്കുന്ന പണം രണ്ട് കാര്യങ്ങൾക്കായി കമ്പനി ഉപയോഗിക്കും\nഡാഹെജിലെ ഉത്പാദന കേന്ദ്രം വിപുലീകരിക്കുന്നതിനായി 147.1 കോടി രൂപ മാറ്റിവയ്ക്കും.\nവഡോദരയിലെ ഗവേഷണ-വികസന കേന്ദ്രത്തിന്റെ നവീകരണത്തിനായി 23.97 കോടി രൂപ നിക്ഷേപിക്കാൻ കമ്പനി പദ്ധതിയിടുന്നുണ്ട്.\nബാക്കി തുക കമ്പനിയുടെ പൊതു കോർപ്പറേറ്റ് ആവശ്യങ്ങൾ നടപ്പിലാക്കാനായി ഉപയോഗിക്കും.\nഐപിഒയ്ക്ക് ശേഷം കമ്പനിയുടെ മൊത്തം പ്രൊമോട്ടർ ഹോൾഡിംഗ് 100 ശതമാനത്തിൽ നിന്നും 79.17 ശതമാനമായി കുറയും.\nകഴിഞ്ഞ മൂന്ന് വർഷമായി കമ്പനി മികച്ച സാമ്പത്തിക മുന്നേറ്റമാണ് കാഴ്ചവക്കുന്നത്. കമ്പനിയുടെ മൊത്തം വരുമാനം 21.70 ശതമാനത്തിന്റെ സിഎജിആർ വളർച്ചയാണ് കെെവരിച്ചത്. അറ്റാദായം 59.5 ശതമാനത്തിന്റെ വളർച്ചയാണ് കെെവരിച്ചത്. കൊവിഡ് പ്രതിസന്ധി കമ്പനിയുടെ പ്രവർത്തനങ്ങളെ സാരമായി ബാധിച്ചതായി തോന്നുന്നില്ല.കാരണം കമ്പനിയുടെ ഉത്പന്നങ്ങൾക്ക് നിരവധി മേഖലകളിൽ നിന്നായി ആവശ്യം ഉയർന്നിരുന്നു.\nകമ്പനിയുടെ റിട്ടേൺ ഓൺ നെറ്റ് വർത്ത് (RoNW) 31.49 ശതമാനം ആയി രേഖപ്പെടുത്തി.ഇത് കമ്പനിയുടെ എതിരാളികളെ അപേക്ഷിച്ച് വളരെ കൂടുതലാണ്. ലാഭമുണ്ടാക്കാൻ കമ്പനി ഷെയർഹോൾഡർമാരുടെ മൂലധനം എത്രത്തോളം ഉപയോഗിക്കുന്നുവെന്ന് RoNW സൂചിപ്പിക്കുന്നു.\nകൊവിഡിന്റെ ആഘാതം തുടർന്നാൽ അത് കമ്പനിയുടെ സാമ്പത്തിക പ്രവർത്തനങ്ങളെയും വരുമാനത്തെയും ഒരു പോലെ ബാധിച്ചേക്കും.\nകമ്പനിയുടെ പ്രവർത്തനങ്ങൾ അതിന്റെ ഉപഭോക്താക്കളുടെ പതിവ് പരിശോധനകൾക്കും ഓഡിറ്റുകൾക്കും വിധേയമാണ്. സ്ഥാപന മാനദണ്ഡങ്ങൾ നിർദ്ദേശിക്കുന്ന ഗുണനിലവാര മാനദണ്ഡങ്ങളും സാങ്കേതിക സവിശേഷതകളും പാലിക്കുന്നതിൽ പരാജയപ്പെട്ടാൽ ഇത് ബിസിനസ് നഷ്ടത്തിലാക്കിയേക്കാം.\nഅവശ്യ അസംസ്കൃത വസ്തുക്കളായ അമിൻസ്, ജനറൽ സോൾവന്റ്സ്, എന്നിവയ്ക്കായി പരിമിതമായ വിതരണക്കാരെ മാത്രമാണ് കമ്പനി ആശ്രയിക്കുന്നത്. ഈ വിതരണക്കാരുമായി കമ്പനിക്ക് ദീർഘകാല കരാറുകൾ ഒന്നും തന്നെയില്ല. ഒന്നോ അതിലധികമോ വിതരണക്കാരുടെ നഷ്ടം കമ്പനിയുടെ പ്രവർത്തനങ്ങളെ സാരമായി ബാധിച്ചേക്കാം.\nഅസംസ്കൃത വസ്തുക്കളുടെ വില വർദ്ധനവ് കമ്പനിയുടെ സാമ്പത്തിക പ്രവർത്തനങ്ങൾക്ക് ഭീഷണിയാണ്.\n2021 സാമ്പത്തിക വർഷം കമ്പനിയുടെ മൊത്തം വിൽപ്പന വരുമാനത്തിന്റെ 59.9 ശതമാനവും വന്നത് 10 ഉപഭോക്താക്കളിൽ നിന്നുമാണ്. ഈ ഉപഭോക്താക്കളിൽ ആരെയെങ്കിലും നഷ്ടപ്പെടുകയോ അവർ വാങ്ങുന്ന അളവിൽ കുറവ് സംഭവിക്കുകയോ ചെയ്താൽ അത് കമ്പനിയുടെ വരുമാനത്തെ സാരമായി ബാധിക്കും.\nഅന്താരാഷ്ട്ര വിപണികളിൽ തങ്ങളുടെ ഉത്പന്നങ്ങൾ വിൽക്കുന്നതിനായി കമ്പനിക്ക് കർശന നിയന്ത്രണങ്ങൾ പാലിക്കേണ്ടതുണ്ട്. കമ്പനിയുടെ ആഗോള പ്രവർത്തനങ്ങൾ റെഗുലേറ്ററി അപകടസാധ്യതകൾക്ക് വിധേയമായതിനാൽ ഇത് കമ്പനിയുടെ മൊത്തത്തിലുള്ള പ്രകടനത്തെ സാരമായി ബാധിച്ചേക്കാം.\nഐസിഐസിഐ സെക്യൂരിറ്റീസ്, ജെഎം ഫിനാൻഷ്യൽ എന്നിവരാണ് ഐപിഒയുടെ ബുക്ക് റണ്ണിംഗ് ലീഡ് മാനേജർമാർ. 2021 ജൂലെെ 10നാണ് തത്വ ചിന്തൻ ഫാർമ കെം ലിമിറ്റഡ് ഐപിഒയ്ക്കായി അപേക്ഷ സമർപ്പിച്ചത്. ഇത് വായിക്കാൻ ലിങ്ക് സന്ദർശിക്കുക.\nആഗോളതലത്തിൽ ഉപഭോക്ത അടിത്തറയുള്ള കമ്പനിയാണ് തത്വ ചിന്തൻ ഫാർമ കെം ലിമിറ്റഡ്. കമ്പനി തങ്ങളുടെ ഉത്പന്നങ്ങളുടെ ഗുണനിലവാരം നിലനിർത്തി വരുന്നു. ആർ ആൻഡ് ഡിയുടെ നവീകരണത്തോടെ കമ്പനിയുടെ ഉത്പ്പന്ന പോർട്ട്ഫോളിയോ വൈവിധ്യവത്കരിക്കാനും അതിലൂടെ വളർച്ചയും ലാഭവും ഉറപ്പാക്കാനും കമ്പനിക്ക് സാധിക്കും. ഉത്പാദന ശേഷി ഇരട്ടിയാക്കാൻ കമ്പനി ലക്ഷ്യമിടുന്നുണ്ട്. ഹരിത രസതന്ത്രത്തിലുള്ള കമ്പനിയുടെ പ്രവർത്തനങ്ങളും രസകരമായി തോന്നാം.\nവിപണിയിൽ ലിസ്റ്റ് ചെയ്യപ്പെട്ടു കഴിഞ്ഞാൽ ടി.സി.പി.സി ആരതി ഇൻഡസ്ട്രീസ്, നവീൻ ഫ്ലൂറിൻ, ആൽക്കൈൽ അമൈൻസ്, വിനാറ്റി ഓർഗാനിക്സ്, ഫൈൻ ഓർഗാനിക് ഇൻഡസ്ട്രീസ് എന്നിവയുടെ എതിരാളിയാകും. 2021ൽ ഐപിഒ നടത്തുന്ന നാലാമത്തെ സ്പെഷ്യാലിറ്റി കെമിക്കൽ കമ്പനിയാണ് ടിസിപിസി. അനുപം രസായൻ ഇന്ത്യ, ലക്ഷ്മി ഓർഗാനിക് ഇൻഡസ്ട്രീസ്, ക്ലീൻ സയൻസ് & ടെക്നോളജി എന്നീ കമ്പനികൾ ഇതിനോട് അകം തന്നെ ഐപിഒ നടത്തിയിരുന്നു. മേഖലയിൽ വലിയ മത്സരം അരങ്ങേറുന്നതായി ഇതിൽ നിന്നും വ്യക്തമാണ്.\nകമ്പനിയുടെ ഓഹരിക്ക് ഗ്രേ മാർക്കറ്റിൽ ആവശ്യകത വർദ്ധിച്ചതായി കാണാം. ഗ്രേ മാർക്കറ്റ് പ്രീമിയം ഐപിഒ വിലയേക്കാൾ 64 ശതമാനം മുകളിൽ 690 രൂപയായി കാണാം. കമ്പനിയുടെ അപകട സാധ്യതകൾ മനസിലാക്കിയതിന് ശേഷം നിങ്ങൾ സ്വന്തമായി ഒരു നിഗമനത്തിൽ എത്തിച്ചേരുക.\nPrevious story :ആഗോള വിപണികൾ ദുർബലമാകുമ്പോൾ ശക്തി കെെവരിച്ച് ഇന്ത്യൻ വിപണി - പ്രീമാർക്കറ്റ് റിപ്പോർട്ട്\nNext story :ആഴ്ചയിൽ ലാഭത്തിൽ അടച്ച് നിഫ്റ്റി, റിയൽറ്റി ഓഹരികൾ കത്തിക്കയറി- പോസ്റ്റ്മാർക്കറ്റ് റിപ്പോർട്ട്


സൗദിയിൽ എണ്ണ വിതരണ കേന്ദ്രങ്ങൾക്ക് നേരെയുണ്ടായ ഭീകരാക്രമണം; എണ്ണ വിതരണം ഭാഗികമായി തടസപ്പെട്ടു\nസൗദിയിൽ എണ്ണ വിതരണ കേന്ദ്രങ്ങൾക്ക് നേരെയുണ്ടായ ഭീകരാക്രമണത്തെ തുടർന്ന് എണ്ണ വിതരണം ഭാഗികമായി തടസ്സപ്പെട്ടു. ഈ പശ്ചാത്തലത്തിൽ ആഗോളതലത്തിൽ എണ്ണവില ഉയരുമെന്ന് റിപ്പോർട്ട്. ആക്രമണത്തെ ലോകരാജ്യങ്ങൾ അപലപിച്ചു.\nശനിയാഴ്ച രാവിലെയാണ് സൗദിയിലെ എണ്ണ സംഭരണ-വിതരണ കേന്ദ്രങ്ങൾക്ക് നേരെ ഡ്രോൺ ആക്രമണം ഉണ്ടായത്. ഇതേത്തുടർന്നു 57 ലക്ഷം ബാരൽ ക്രൂഡ് ഓയിലിന്റെ വിതരണം തടസ്സപ്പെട്ടതായി സൗദി ഊർജമന്ത്രി പ്രിൻസ് അബ്ദുൾ അസീസ് ബിൻ സൽമാൻ അറിയിച്ചു. ആരാംകോയുടെ എണ്ണ ഉത്പാദനത്തിന്റെ അമ്പതു ശതമാനവും ഇതുമൂലം തടസ്സപ്പെട്ടതായും ആക്രമണം ലോക സാമ്പത്തിക മേഖലയ്ക്ക് ഭീഷണിയാണെന്നും അദ്ദേഹം പറഞ്ഞു.\nഎന്നാൽ, ഉപഭോക്താക്കൾക്ക് നിലവിലുള്ള ശേഖരത്തിൽ നിന്നും ആവശ്യമായ എണ്ണ വിതരണം ചെയ്യും. ആഗോള എണ്ണവിതരണത്തിന്റെ ആറ് ശതമാനം ആക്രമണം മൂലം തടസ്സപ്പെടും. ഇത് ആഗോളതലത്തിൽ എണ്ണ വില വർധിക്കാൻ ഇടയാക്കുമെന്നുമാണ് റിപ്പോർട്ട്. കൂടെ ഈ കേന്ദ്രങ്ങളിൽ നിന്നുള്ള ഗ്യാസ് വിതരണവും അമ്പതു ശതമാനം മുടങ്ങും. സൗദി ആരാംകോയുടെ അബ്‌ഖൈഖ്, ഖുറൈസ് എന്നിവിടങ്ങളിലുള്ള ലോകത്തിലെ തന്നെ ഏറ്റവും വലിയ എണ്ണ സംസ്‌കരണ ശാലകൾക്ക് നേരെയായിരുന്നു ഡ്രോൺ ആക്രമണം.\nആളപായം ഇല്ലെങ്കിലും ആക്രമണത്തെ തുടർന്നു വലിയതോതിൽ അഗ്‌നിബാധ ഉണ്ടായിരുന്നു. ആക്രമണത്തിന്റെ ഉത്തരവാദിത്തം യമനിലെ ഹൂതി ഭീകരവാദികൾ ഏറ്റെടുത്തു. വിവിധ ലോക രാജ്യങ്ങൾ ആക്രമണത്തെ അപലപിച്ചു. സൗദിയുടെ സുരക്ഷ നിലനിർത്താനും ഭീകരവാദ ഭീഷണി നേരിടാനും കൂടെയുണ്ടായിരിക്കുമെന്ന് അമേരിക്കൻ പ്രസിഡന്റ് ഡൊണാൾഡ് ട്രംപ് സൗദി കിരീടാവകാശി മുഹമ്മദ് ബിൻ സൽമാനുമായുള്ള ടെലിഫോൺ സംഭാഷണത്തിൽ ഉറപ്പ് നൽകി.


ചക്കിട്ട പാറ സ്വദേശി ജിന്റോ തിരക്കഥയെഴുതി; അവാർഡ് തിളക്കത്തിൽ കാടകലം – Koyilandy News\nചക്കിട്ട പാറ സ്വദേശി ജിന്റോ തിരക്കഥയെഴുതി; അവാർഡ് തിളക്കത്തിൽ കാടകലം\nചക്കിട്ടപാറ: ചക്കിട്ടപാറ സ്വദേശിയുടെ തിരക്കഥയിൽ വിരിഞ്ഞ കാടകലത്തിനു അവാർഡ് നേട്ടം. ഡയറക്ടർ ജയരാജിന്റെ നേതൃത്വത്തിൽ നടന്ന റെയിൻ ഇന്റർനാഷണൽ നേച്ചർ ഫിലിം ഫെസ്റ്റിവലിലാണ് മികച്ച ഫീച്ചർ ഫിലിമിനുള്ള പ്രത്യേക പരാമർശം കാടകലം നേടിയത്. കാടിന്റെ നന്മയും നിലനിൽപും പ്രമേയമാക്കിയാണ് ജിന്റോ തോമസ് തിരക്കഥ രചിച്ചിരിക്കുന്നത്. സിനിമ ഇതിനോടകം തന്നെ ഒട്ടേറെ പുരസ്കാരങ്ങളും നേടിയിട്ടുണ്ട്.\nകേരള സ്റ്റേറ്റ് ചലച്ചിത്ര അക്കാദമിയും ജയരാജ് ഫൗണ്ടേഷനും സംയുക്തമായി സംഘടിപ്പിച്ച ഫിലിം ഫെസ്റ്റിവലിലാണ് കാടകലത്തിനു പ്രത്യേക പരാമർശം ലഭിച്ചത്. പെരിയാർ വാലി ക്രീയേഷൻസ്ന്റെ ബാനറിൽ ഡോക്ടർ സഗിൽ രവീന്ദ്രൻ സംവിധാനം ചെയ്ത സിനിമയാണ് കാടകലം.\nട്രാവൻകൂർ ഇന്റർനാഷനൽ ഫിലിം അവാർഡ്, ബ്രിട്ടനിലെ ഫസ്റ്റ് ടൈം ഫിലിം മേക്കർ അവാർഡ്, ധൻബാദ് ഇന്റർനാഷനൽ ഫിലിം അവാർഡ് എന്നിങ്ങനെ നിരവധി അവാർഡുകൾ കാടകലം ഇതിനോടകം തന്നെ നേടിയെടുത്തു. ഇതിൽ പ്രധാന കഥാപാത്രങ്ങളായെത്തുന്നത് ഡാവിഞ്ചി സതീഷും, സതീഷ് കുന്നോത്തുമാണ്.\nശ്രീലങ്കൻ സംവിധായകൻ പ്രസന്ന വിധനെജ്, ഡോക്ടർ കാലിദ് ലഅലി, ഡയറക്ടർ ബിജയ ജന എന്നിവരടങ്ങുന്ന ജൂറിയാണ് വിജയികളെ പ്രഖ്യാപിച്ചത്. ആമസോൺ യുകെ, യുഎസ് പ്ലാറ്റുഫോമുകളിലും നീസ്ട്രീം, റൂട്ട്സ് എന്നീ ഒ.ടി.ടി പ്ലാറ്റ്ഫോമുകളിലൂടെയാണ് കാടകലം പ്രേക്ഷകരിലേക്കെത്തിയത്.\nനന്തി-ചെങ്ങോട്ട്കാവ് ബൈപ്പാസ് നിർമ്മാണത്തിൽ തകരുന്ന കനാലുകൾ പുനർനിർമ്മിക്കണമെന്ന് ആവശ്യപ്പെട്ട് കേരള കർഷക സംഘത്തിന്റെ മാർച്ചും ധർണ്ണയും\nഇത് സ്വാന്തനത്തിൻ കരങ്ങൾ; കിടപ്പിലായ രോഗികൾക്ക് പാലിയേറ്റിവ് ഉപകരണങ്ങൾ സൗജന്യമായി നൽകി ചക്കിട്ടപാറ ഗ്രാമപഞ്ചായത്ത്


ഇന്ത്യക്കെതിരെ മൂന്നാം ടെസ്റ്റിനൊരുങ്ങുന്ന ഇംഗ്ലണ്ടിന് തിരിച്ചടി; സ്റ്റാര് പേസര് പരിക്കേറ്റ് പുറത്ത് | English Pacer out for the third test vs India\nഇന്ത്യക്കെതിരെ മൂന്നാം ടെസ്റ്റിനൊരുങ്ങുന്ന ഇംഗ്ലണ്ടിന് തിരിച്ചടി; സ്റ്റാര് പേസര് പരിക്കേറ്റ് പുറത്ത്\nവലത് തോളിനാണ് പരിക്ക്. ഇന്ത്യക്കെതിരെ രണ്ടാം ഇന്നിംഗ്‌സില് നാലാംദിനം നാല് ഓവര് മാത്രമാണ് വുഡ് എറിഞ്ഞത്. താരം ടീമിനൊപ്പം തുടരും. നാലാം ടെസ്റ്റില് മടങ്ങിയെത്തുമെന്നാണ് പ്രതീക്ഷ.\nLeeds, First Published Aug 23, 2021, 4:01 PM IST\nലീഡ്‌സ്: ഇന്ത്യക്കെതിരെ മൂന്നാം ടെസ്റ്റില് ഇംഗ്ലണ്ടിന് പേസര് മാര്‍ക് വുഡിന്റെ സേവനം ലഭിക്കില്ല. ലോര്‍ഡ്‌സ് ടെസ്റ്റിനിടെ ഫീല്‍ഡ് ചെയ്യുമ്പോള് പരിക്കേറ്റതാണ് താരത്തിന് വിനയായത്. വലത് തോളിനാണ് പരിക്ക്. ഇന്ത്യക്കെതിരെ രണ്ടാം ഇന്നിംഗ്‌സില് നാലാംദിനം നാല് ഓവര് മാത്രമാണ് വുഡ് എറിഞ്ഞത്. താരം ടീമിനൊപ്പം തുടരും. നാലാം ടെസ്റ്റില് മടങ്ങിയെത്തുമെന്നാണ് പ്രതീക്ഷ.\nഅതുകൊണ്ട് തന്നെ വുഡിന് പകരക്കാരനെ പ്രഖ്യാപിച്ചിട്ടില്ല. വുഡിന് പകരം ടീമിനൊപ്പമുള്ള സാക്വിബ് മഹ്‌മൂദ് ഇംഗ്ലണ്ടിന്റെ ടെസ്റ്റ് ജേഴ്‌സിയില് അരങ്ങേറിയേക്കും. ക്രെയ്ഗ് ഓവര്‍ടോണാണ് കളിക്കാന് സാധ്യതയുള്ള മറ്റൊരു താരം. ലോര്‍ഡ്‌സ് ടെസ്റ്റില് താരം അഞ്ച് വിക്കറ്റ് വീഴ്ത്തിയിരുന്നു. ജയിംസ് ആന്‍ഡേഴ്‌സണ്, ഒല്ലി റോബിന്‍സണ്, സാം കറന് എന്നിവരാണ് ടീമിലുള്ള മറ്റു പേസര്‍മാര്.\nഇംഗ്ലണ്ടിന് പരിക്കേറ്റ് പേസര്‍മാരുടെ പട്ടിക നീളുകയാണ്. ജോഫ്ര ആര്‍ച്ചര്, സ്റ്റുവര്‍ട്ട് ബ്രോഡ്, ഒല്ലി സ്‌റ്റോണ്, ക്രിസ് വോക്‌സ്, ബെന് സ്‌റ്റോക്‌സ് എന്നിവരെല്ലാം പരിക്കിന്റെ പിടിയിലാണ്. ഇതില് ആര്‍ച്ചര്‍ക്കും സ്റ്റോണിനും ബ്രോഡിനും പരമ്പരയില് കൡക്കാന് പോലുമാവില്ല.\nബുധനാഴ്ച്ചയാണ് മൂന്നാം ടെസ്റ്റ് ആരംഭിക്കുന്നത്. അഞ്ച് മത്സരങ്ങളുടെ പരമ്പരയില് ഇന്ത്യ 1-0ത്തിന് മുന്നിലാണ്. ലോര്‍ഡ്‌സില് നടന്ന രണ്ടാം ടെസ്റ്റില് ഇന്ത്യ ജയിച്ചിരുന്നു.\nLast Updated Aug 23, 2021, 4:03 PM IST


Follow us:2020-07-08 03:17:04\nDr. T.G. കോശി (മണക്കാല) ആശുപത്രിയിൽ\nReporter:Santhosh Pandalam 15-Oct-2019\nഅമേരിക്ക: ഒക്കലഹോമ ആശുപത്രിയിൽ Dr. T.G. കോശി ശാരീരിക ക്ഷീണത്താൽ ചിക്സയിലാണ് എന്ന വാർത്ത പുറത്ത് വരുന്നു. ശ്വസതടസ്സമാണ് എന്നും പറയപ്പെടുന്നു വെന്റിലേറ്ററിൽ ആണ് എന്നാണ് അറിവ്.\nഫെയ്ത്ത് തീയോളജിക്കൽ സെമിനാരിയുടെ സ്ഥാപകനും ശാരോൻ സഭകളുടെ സീനിയർ ശുശ്രൂഷകനുമാണ്. പൂർണ്ണ സഖ്യം ദൈവം കൊടുക്കുവാനും വീണ്ടും ദൈവരാജ്യത്തിന്റെ വ്യാപ്തിക്കുവേണ്ടി ഓടുവാനുമായി നമുക്ക് പ്രാർത്ഥിക്കാം.


വിലക്കയറ്റം മുതല് വര്‍ഗീയത വരെ... മോദിയുടെ ജനപ്രീതി ഇടിഞ്ഞു!! ഭരണവിരുദ്ധ വികാരമില്ല, ബിജെപി തന്നെ! |4years of Modi govt Survey says popularity down - Malayalam Oneindia\nPublished: May 14 2018, 13:30 [IST]\nമോദി സര്‍ക്കാരിന്റെ നാല് വര്‍ഷം: ജനങ്ങള് എത്രത്തോളം തൃപ്തരാണ്? | Oneindia Malayalam\nദില്ലി: പ്രധാനമന്ത്രിയെന്ന നിലയില് രാജ്യത്തെ ഒന്നടങ്കം ഞെട്ടിച്ച് കൊണ്ടിരിക്കുന്നുണ്ട് നരേന്ദ്ര മോദി. ഗുജറാത്ത് മുഖ്യമന്ത്രിയില് നിന്ന് പ്രധാനമന്ത്രി പദത്തിലേക്കുള്ള മോദിയുടെ വളര്‍ച്ചയും അതിവേഗത്തിലായിരുന്നു. അതേസമയം മോദി അടുത്ത ഏതാനും ആഴ്ച്ചക്കുള്ളില് നാലുവര്‍ഷം തികയ്ക്കാന് പോവുകയാണ്. നോട്ടുനിരോധനം, ജിഎസ്ടി തുടങ്ങിയ പരീക്ഷണങ്ങളൊക്കെ പൂര്‍ത്തിയായ കാലഘട്ടത്തിലാണ് എന്‍ഡിഎ സര്‍ക്കാര് എത്തിനില്‍ക്കുന്നത്. സര്‍ക്കാരിന്റെ നട്ടെല്ല് തന്നെ മോദിയുടെ പ്രതിച്ഛായയാണ്. സംസ്ഥാന തിരഞ്ഞെടുപ്പുകളില് പോലും ആ ഒരു ബ്രാന്‍ഡിന്റെ പേരിലാണ് ബിജെപി തേരോട്ടം നടത്തുന്നത്.\nപക്ഷേ എതൊരു സംഭവത്തിനും അതിന്റെ അത്യുന്നതിയില് എത്തിയാല് വീഴ്ച്ച ഉണ്ടാവുന്നത് സ്വാഭാവികമാണല്ലോ. അതുപോലെയാണ് മോദിയുടെ കാര്യവും. ബ്രാന്‍ഡ് മോദിക്ക് കാര്യമായി ഇടിവ് സംഭവിച്ചിരിക്കുന്നു എന്നാണ് റിപ്പോര്‍ട്ടുകള് സൂചിപ്പിക്കുന്നത്. പക്ഷേ സര്‍ക്കാരിന്റെ പ്രവര്‍ത്തനത്തില് ഇത് വലിയ രീതിയില് ഇടിഞ്ഞിട്ടില്ല. എന്നാല് ആശങ്കപ്പെടുത്തുന്ന രീതിയില് ഇതിലും കുറവ് വന്നിട്ടുണ്ട്. 2014ല് എല്ലാവരെയും ഞെട്ടിച്ച് കൊണ്ട് ഒറ്റയ്ക്ക് ഭൂരിപക്ഷം നേടിയ മോദിക്ക് 2019ല് കാര്യങ്ങള് വിചാരിച്ച പോലെ എളുപ്പമാവില്ലെന്ന് സാരം.\nമോദി സര്‍ക്കാര് നല്ല പ്രവര്‍ത്തനമാണ് നടത്തുന്നതെന്നാണ് സിറ്റിസണ് എന്‍ഗേജ്‌മെന്റ് പ്ലാറ്റ്‌ഫോം ലോക്കല്‍സര്‍ക്കിള്‍സ് നടത്തിയ സര്‍വേയില് പറയുന്നത്. 57 ശതമാനം പേര് സര്‍ക്കാരിന്റെ പ്രവര്‍ത്തനത്തില് സംതൃപ്തി പ്രകടിപ്പിച്ചിട്ടുണ്ട്. പക്ഷേ അവിടെയും പ്രശ്‌നം ബാക്കിയാണ്. രണ്ടുവര്‍ഷം മുമ്പ് നടത്തിയ സര്‍വേയില് 64 ശതമാനം പേര് സര്‍ക്കാരിനെ അനുകൂലിച്ചിരുന്നു. ഇത് കൃത്യമായ ഇടവേളകളില് കുറഞ്ഞ് വരുന്നു എന്നും സര്‍വേയില് പറയുന്നു. കഴിഞ്ഞ രണ്ടുവര്‍ഷം മോദി സര്‍ക്കാരിന്റെ പ്രവര്‍ത്തനം മികച്ചതായിരുന്നുവെന്നും സര്‍വേയില് പങ്കെടുത്തവര് അഭിപ്രായപ്പെട്ടു. കഴിഞ്ഞ വര്‍ഷം നടത്തിയ സര്‍വേയില് ഇത് 61 ശതമാനമമായി കുറഞ്ഞിരുന്നു. തിരഞ്ഞെടുപ്പ് നടക്കുന്നതിന് മുമ്പ് ഇത് ഇനിയും കുറയാനാണ് സാധ്യത.\nവര്‍ഗീയത വലിയ പ്രശ്‌നം....\nമോദി സര്‍ക്കാരിന്റെ വര്‍ഗീയതയാണ് ഏറ്റവും വലിയ പ്രശ്‌നമായി ജനങ്ങള് ഉയര്‍ത്തി കാണിക്കുന്നത്. മറ്റ് മതങ്ങള്‍ക്ക് ഇന്ത്യയില് പ്രവര്‍ത്തിക്കാന് സാധിക്കുന്നില്ല എന്നാണ് റിപ്പോര്‍ട്ട്. അതോടൊപ്പം ഹിന്ദു സംഘടനകളെ അഴിച്ചുവിടുന്നു എന്ന പ്രശ്‌നവുമുണ്ട്. ഇതിനെതിരെ യാതൊരു നടപടിയും സര്‍ക്കാര് എടുക്കുന്നില്ല. നേരത്തെ മോദി സര്‍ക്കാര് രണ്ടുവര്‍ഷം പൂര്‍ത്തിയായ സമയത്ത് നടത്തിയ സര്‍വേയില് 63 ശതമാനം പേര് സര്‍ക്കാര് വര്‍ഗീയതയെ ചെറുക്കുന്നു എന്ന് അഭിപ്രായപ്പെട്ടിരുന്നു. എന്നാല് ഇപ്പോള് അത് 50 ശതമാനമായി കുറഞ്ഞിരിക്കുകയാണ്. പലരും ഇത് സര്‍ക്കാരിന്റെ കഴിവില്ലായ്മയായി വിമര്‍ശിക്കുന്നുണ്ട്.\nസര്‍ക്കാര് നേരിടുന്ന അടുത്ത പ്രശ്‌നം കര്‍ഷകരുടെ കാര്യമാണ്. കര്‍ഷകരെ സംരക്ഷിക്കുന്നതില് മോദി സര്‍ക്കാര് പിന്നോട്ട് നടക്കുകയാണെന്നാണ് വിമര്‍ശനം. 2019ല് ഈ പ്രശ്‌നമാണ് മോദിയെ കുരുക്കിലാക്കാന് പോകുന്നത്. കോര്‍പ്പറേറ്റുകളെ മാത്രമാണ് സര്‍ക്കാര് സഹായിക്കുന്നതെന്ന് സര്‍വേയില് പങ്കെടുത്തവര് അഭിപ്രായപ്പെട്ടിട്ടുണ്ട്. സര്‍വേയില് പങ്കെടുത്ത 47 ശതമാനം പേര് മോദി സര്‍ക്കാരിന് കീഴില് കര്‍ഷകരുടെ ജീവിത സാഹചര്യം തീരെ മെച്ചപ്പെട്ടിട്ടില്ലെന്ന് അഭിപ്രായപ്പെട്ടു. 37 ശതമാനം പേര് കര്‍ഷകര് ഒരുപാട് മെച്ചപ്പെട്ടെന്നുമാണ് അഭിപ്രായപ്പെട്ടത്. കര്‍ഷകരുടെ പാക്കേജ് സംബന്ധിച്ച കാര്യങ്ങളാവും സര്‍ക്കാര് ഇനി ശ്രദ്ധിക്കേണ്ടി വരിക.\nപ്രശ്‌നങ്ങള് അടുത്തൊന്നും അവസാനിക്കാത്ത അവസ്ഥയിലാണ് കേന്ദ്ര സര്‍ക്കാരെന്നാണ് സൂചന. തൊഴില് സംബന്ധിച്ച വിഷയമാണ് സര്‍വേയിലെ ഭൂരിഭാഗവും ചൂണ്ടിക്കാട്ടിയ വിഷയം. സര്‍ക്കാര് തൊഴിലവസരങ്ങള് ഉണ്ടാക്കുന്നതില് പരാജയമാണെന്ന് അഭിപ്രായമുണ്ട്. രണ്ടാം വര്‍ഷത്തെ സര്‍വേയില് 63 ശതമാനം പേര് തൊഴില് മേഖല മോദി സര്‍ക്കാരിന്റെ കൈയില് ഭദ്രമാണെന്ന് പറഞ്ഞിരുന്നു. എന്നാല് പുതിയ സര്‍വേയില് 54 ശതമാനം പേര് തൊഴിലില്ലായ്മ ഇന്ത്യയില് രൂക്ഷമാണെന്ന് അഭിപ്രായപ്പെട്ടിരിക്കുകയാണ്. കഴിഞ്ഞ വര്‍ഷം ഇത് വലിയ രീതിയില് ഇടിവ് നേരിട്ട മേഖലയായിരുന്നു. ജിഎസ്ടിയും നോട്ടുനിരോധനവും തൊഴിലില്ലായ്മയ്ക്ക് കാരണമായെന്നാണ് പലരും അഭിപ്രായപ്പെട്ടത്.\nസാധനങ്ങളുടെ വിലയില് സാധാരണക്കാര് രാജ്യത്ത് നീറിപ്പുകയുകയാണെന്ന് സര്‍വേയില് പങ്കെടുത്തവര് അഭിപ്രായപ്പെട്ടിട്ടുണ്ട്. 60 ശതമാനം പേര് സര്‍ക്കാരിന്റെ നയങ്ങള് കാരണം വിലക്കയറ്റം ശക്തമായെന്നും ജീവിത സാഹചര്യം ദുസ്സഹമായെന്നും അഭിപ്രായപ്പെട്ടും. വെറും 33 ശതമാനം പേരാണ് വിലക്കയറ്റം നിയന്ത്രിക്കാന് സര്‍ക്കാര് മാതൃകാപരമായ നടപടികള് കൈക്കൊണ്ടതെന്ന് പറഞ്ഞത്. അതേസമയം 2017 ഇത് 66 ശതമാനമായിരുന്നു എന്നതാണ് സര്‍ക്കാരിന് ആശ്വാസം നല്‍കുന്നത്. അതേസമയം അവസാന വര്‍ഷം സര്‍ക്കാരിനെ സംബന്ധിച്ച് നിര്‍ണായകമായിരിക്കുകയാണ്. ഇത് ഇനിയും കുറച്ചാല് ജയം സാധ്യത കുറച്ച് കൂടി ഉയര്‍ന്നേക്കാം.\nരാജ്യത്ത് സ്ത്രീകള്‍ക്കെതിരെയുള്ള അതിക്രമങ്ങള് വലിയ രീതിയില് വര്‍ധിച്ച് വരികയാണ്. എന്നാല് സര്‍വേയില് പങ്കെടുത്തവര് പറഞ്ഞത് സ്ത്രീകള്‍ക്കും കുട്ടികള്‍ക്കുമെതിരെയുള്ള അതിക്രമങ്ങള് കുറഞ്ഞ് വരുന്നു എന്നാണ്. സര്‍വേയില് പങ്കെടുത്ത 32 ശതമാനം പേരാണ് ഇത്തരത്തില് അഭിപ്രായപ്പെട്ടത്. 2017ല് ഇത് 28 ശതമാനവും 2016ല് 38 ശതമാനവുമായിരുന്നു. എന്നാല് ബാക്കിയുള്ളവര് സമദൂര നിലപാടാണ് സ്വീകരിച്ചത്. അതേസമയം കത്വയിലെയും ഉന്നാവോയിലെ പീഡനങ്ങളും മറ്റും നിരത്തി നോക്കുമ്പോള് മോദി സര്‍ക്കാരിന്റെ കാലത്ത് ഇത്തരം അതിക്രമങ്ങള് വര്‍ധിച്ച് വരികയാണെന്നാണ് മനസിലാക്കാന് സാധിക്കുന്നത്.\nദളിത് മുഖ്യമന്ത്രി.... വഴി മാറുമെന്ന് സിദ്ധരാമയ്യ, മല്ലികാര്‍ജുന് ഖാര്‍ഗെ വരും!! ജെഡിഎസ് തന്ത്രം!!\nnarendra modi prime minister government survey bjp nda communalism നരേന്ദ്ര മോദി പ്രധാനമന്ത്രി സര്‍ക്കാര് സര്‍വേ ബിജെപി എന്‍ഡിഎ വര്‍ഗീയത\n4 years of Modi govt Survey says popularity down


''അവർ ചെയ്ത നന്മെക്കു അവൻ പകരം കൊടുക്കും'' (സദൃശവാക്യം 19:17)\nപ്രിയ ദൈവപൈതലേ, നമ്മുടെ കർത്താവായ യേശു ക്രിസ്തുവിന്റെ നാമത്തിൽ വന്ദനം. ഇന്ന് സദൃശവാക്യം 19:17 നമുക്ക് ധ്യാനിക്കാം: ''അവർ ചെയ്ത നന്മെക്കു അവൻ പകരം കൊടുക്കും.'' ആരാണ്് ഈ ''അവർ''. എളിയവരോടു കൃപ കാണിക്കുന്നവരെയാണ് ഇത് കാണിക്കുന്നത്!\nഇന്ന്, ദൈവം നമുക്ക് സീഷ ശുശ്രൂഷയെ നൽകിയിരിക്കുന്നു. ഈ ശുശ്രൂഷയിലൂടെയാണ് ഞങ്ങൾ പാവപ്പെട്ടവരെ സഹായിക്കുന്നത്. സീഷാ ശുശ്രൂഷയിലൂടെ ആയിരക്കണക്കിന് ദരിദ്രരായ ജനങ്ങൾ അനുഗ്രഹിക്കപ്പെട്ടിരിക്കുന്നു. നിങ്ങൾ ത്യാഗപൂർവ്വം നൽകുന്ന സംഭാവനകളിലൂടെയാണ് ദരിദ്രരെ സഹായിക്കാൻ ഞങ്ങൾക്ക് സാധിക്കുന്നത്. നിങ്ങൾ നൽകുന്ന സംഭാവന ദൈവം നോക്കിക്കൊണ്ടിരിക്കുന്നു. മറ്റുള്ളവർ അറിയുന്നുണ്ടാവില്ല, എന്നാൽ ദൈവം നിങ്ങളെ ശ്രദ്ധിക്കുന്നു. ''യഹോവയുടെ കണ്ണു എല്ലാടവും ഉണ്ടു'' എന്ന് സദൃശവാക്യം 15:3 പറയുന്നു. ആരുമറിയാതെ, നിങ്ങളുടെ സംഭാവനകൾ പാവപ്പെട്ടവർക്ക് നൽകുക; നിങ്ങളുടെ ദശാംശം പാവപ്പെട്ട ദൈവശുശ്രൂഷകർക്ക് നൽകുക.\nപാവപ്പെട്ട പാസ്റ്റർമാർക്ക് ദശാംശം കൊടുക്കുന്നതിൽ എന്റെ ഭർത്താവ് വളരെയേറെ ശ്രദ്ധിച്ചിരുന്നു. അതുകൊണ്ടാണ് ഭാരതീയ സ്റ്റേറ്റ് ബാങ്കിൽ അദ്ദേഹത്തിന് ദൈവം നല്ല ഉദ്യോഗം നൽകിയതും, ഉന്നത പദവിയിലേക്ക് ഉയർത്തിയതും. അതുകൊണ്ട്, നിങ്ങളുടെ സംഭാവനകളും സഹായങ്ങളും സീഷ ശുശ്രൂഷയിലൂടെ നൽകുക. അടുത്തസമയത്ത്, പോണ്ടിച്ചേരിയിൽ നിന്നും പാവപ്പെട്ട ഒരു ദമ്പതികൾ വന്ന് തങ്ങളുടെ ദശാംശം സംഭാവനയായി നൽകി. നിശ്ചയമായും അത്തരക്കാരെ ദൈവം അനുഗ്രഹിക്കും. ''എളിയവനെ ആദരിക്കുന്നവൻ ഭാഗ്യവാൻ; അനർത്ഥദിവസത്തിൽ യഹോവ അവനെ വിടുവിക്കുന്നു'' എന്ന് സങ്കീർത്തനം 41:1 പറയുന്നു. സീഷാ ശുശ്രൂഷയിലൂടെ നിങ്ങളുടെ മികച്ചത് പാവപ്പെട്ടവർക്ക് നൽകുക. ദൈവം അത് നിങ്ങൾക്ക് ഇരട്ടിയായി തിരികെ നൽകും. പലവിധ വഴികളിലൂടെ ദൈവം നിങ്ങളെ സമൃദ്ധിയായി അനുഗ്രഹിക്കും. ആ കൃപയും മനസ്സലിവും നിങ്ങൾക്ക് നൽകേണ്ടതിന് ദൈവത്തോടു പ്രാർത്ഥിക്കുക.\nഇന്ന് എന്നോടു സംസാരിക്കുകയും പാവപ്പെട്ടവരെയും ആവശ്യത്തിലായിരിക്കുന്നവരെയും അങ്ങ് എന്തുമാത്രം കരുതുന്നു എന്ന് കാണിച്ചുതന്നതിനാലും അങ്ങേയ്ക്ക് നന്ദി. കർത്താവേ, അങ്ങയോടു ചേർന്നു നടക്കുന്നതിനും പാവപ്പെട്ടവരെ സഹായിക്കുന്നതിനുള്ള കൃപയും എനിക്ക് തരേണമേ. ദാരിദ്ര്യത്തിലായിരിക്കുന്ന എന്റെ സ്വന്തം ബന്ധുജനങ്ങളെ സഹായിക്കേണ്ടതിന് എന്നെ അനുഗ്രഹിക്കേണമേ. ഒരു ഉദാരമനസുള്ളവനാകാൻ എന്നെ സഹായിക്കേണമേ. യേശുവിന്റെ നാമത്തിൽ ഞാൻ പ്രാർത്ഥിക്കുന്നു,


ലോകത്തിലെ ഏറ്റവും കടുപ്പമേറിയ കായിക വിനോദങ്ങളില് ഒന്നാണ് ബോക്‌സിംഗ്. ശാരീരികക്ഷമതയാണ് ബോക്‌സിംഗില് നിര്‍ണായകം. ഈ ബോക്‌സിംഗ് ഒക്കെ ചെറുപ്പക്കാര്‍ക്ക് എന്ന് പറയുന്നവര് ദക്ഷിണാഫ്രിക്കയിലെ ഈ മുത്തശ്ശിമാരെ ഒന്നു കാണണം. ബോക്‌സിംഗിലെ അലിഖിത നിയമം ഒക്കെ കാറ്റില് പറത്തിയാണ് ഈ മുത്തശ്ശിമാര് 'പഞ്ച്' ചെയ്ത് കയറുന്നത്.\nദക്ഷിണാഫ്രിക്കയിലെ ജോഹന്നാസ് ബര്‍ഗിനടുത്തുള്ള കോസ്‌മോ സിറ്റിയിലാണ് ബോക്‌സിംഗ് മുത്തശ്ശിമാരുടെ പരിശീലനം. ശരാശരി 70 വയസുള്ള മുത്തശ്ശിമാരാണ് ആഴ്ചയില് രണ്ടു ദിവസം ബോക്‌സിംഗ് ഗ്ലൗ അണിഞ്ഞ് ഉഗ്രന് പ്രാക്ടീസിലേര്‍പ്പെടുന്നത്. പ്രായമായതിന്റെ അവശതകള് മറികടക്കാനുള്ള വ്യായാമായാണ് മുത്തശ്ശിമാര് ബോക്‌സിംഗ് പരിശീലിക്കുന്നത്. അല്ലാതെ 'ഒരു കോംപറ്റീഷന് ഐറ്റമായല്ല'!\nമുത്തശ്ശിമാര്‍ക്ക് ബോക്‌സിംഗ് പരിശീലനം നല്‍കുന്ന ആശയം കൊണ്ടുവന്നത് മുന് ബോഡിബില്‍ഡറായ ക്ലൗഡെ മഫോസയാണ്. നാല് വര്‍ഷം മുമ്പാണ് മഫോസ ഈ മുത്തശ്ശിമാര്‍ക്ക് ബോക്‌സിംഗ് പരിശീലനം ആരംഭിച്ചത്. ബോക്‌സിംഗ് പരിശീലനത്തിന് ശാരീരിക ആരോഗ്യം നിലനിര്‍ത്തുക എന്നതിന് പുറമെ ഇവരെ സ്വയം പ്രതിരോധത്തിന് പ്രാപ്തരാക്കുക എന്ന ലക്ഷ്യം കൂടിയുണ്ടെന്നാണ് മഫോസ പറയുന്നത്.


'ചെരുപ്പ് മാല, കരിഓയില്, മൂത്രം കൊണ്ട് അഭിഷേകം'; സ്ത്രീകളെ ശല്യം ചെയ്ത യുവാവിന് നാട്ടുകാരുടെ 'ശിക്ഷ' | Youth caught eve-teasing garlanded with shoes forced to bathe with urine in rajasthan\nമര്‍ദ്ദിച്ചവശനാക്കിയ ശേഷം യുവാവിന്‍റെ ദേഹത്ത് കരിഓയിലും മൂത്രവും ഒഴിച്ച നാട്ടുകാര് കഴുത്തില് ചെരുപ്പ് മാല അണിയിച്ച് ഗ്രാമത്തിലൂടെ നടത്തിക്കുകയും ചെയ്തു.\nRajasthan, First Published Jun 24, 2021, 10:56 PM IST\nജയ്പുർ: സ്ത്രീകളെ ശല്യം ചെയ്തെന്ന് ആരോപിച്ച് യുവാവിനെ നാട്ടുകാര് ക്രൂരമായി മര്‍ദ്ദിച്ച് തലയില് മൂത്രമൊഴിച്ചു. രാജസ്ഥാനിലാണ് യുവാവിനെ ജനക്കൂട്ടം മര്‍ദ്ദിച്ചത്. ഭിൽവാരയിലെ ഒരു ഗ്രാമത്തിലാണ് സംഭവം. സ്ത്രീകളെ അപമാനിച്ചെന്ന് ആരോപിച്ച് ഒരു സംഘം യുവാവിനെ മർദിക്കുകയും മൂത്രത്തിൽ കുളിപ്പിക്കുകയും ചെയ്ത ശേഷം മുഖത്ത് കരി ഓയില് ഒഴിച്ച് ഗ്രാമത്തിലൂടെ നടത്തിക്കുയായിരുന്നു.\nകഴിഞ്ഞ ശനിയാഴ്ച നടന്ന സംഭവത്തിന്‍റെ വീഡിയോ ഇന്നലെ സാമൂഹ്യമാധ്യമങ്ങളില് പ്രചരിച്ചതോടെയാണ് വിവരം പുറത്തറിയുന്നത്. ഗ്രാമത്തിലെ സ്ത്രീകളെ യുവാവ് ശല്യം ചെയ്യുന്നുണ്ടെന്ന് ആരോപിച്ചായിരുന്നു മര്‍ദ്ദനം. മര്‍ദ്ദിച്ചവശനാക്കിയ ശേഷം യുവാവിന്‍റെ ദേഹത്ത് കരിഓയിലും മൂത്രവും ഒഴിച്ച നാട്ടുകാര് കഴുത്തില് ചെരുപ്പ് മാല അണിയിച്ച് ഗ്രാമത്തിലൂടെ നടത്തിക്കുകയും ചെയ്തു.\nശനിയാഴ്ച വൈകിട്ട് ഗ്രാമത്തിലെത്തിയ യുവാവ് ഒരു വീട്ടിൽ അതിക്രമിച്ചു കയറി സ്ത്രീയെ കടന്നുപിടിക്കാൻ ശ്രമിക്കുകയും ചെയ്തിരുന്നു. സ്ത്രീ ബഹളംവെച്ചതോടെ നാട്ടുകാർ ഓടിയെത്തി യുവാവിനെ പിടികൂടി പരസ്യ ശിക്ഷയ്ക്ക് വിധേയനാക്കുകയായിരുന്നു. യുവാവിനെ പിടിച്ചതോടെ ഇയാൾ ശല്യക്കാരനാണെന്നും തങ്ങളെയും ശല്യം ചെയ്തിരുന്നെന്നും പരാതിയുമായി നിരവദി സ്ത്രീകളെത്തി. ഇതോടെ നാട്ടുകാർ യുവാവിനെ കൈകാര്യം ചെയ്യുകയായിരുന്നു.\nസ്ത്രീകളടക്കം ചേര്‍ന്നാണ് യുവാവിനെ ക്രൂരമായി മര്‍ദ്ദിച്ചത്. ഒരു സ്ത്രീ പാത്രത്തിൽ മൂത്രവുമായെത്തി ഇത് യുവാവിന്റെ തലയിലൂടെ ഒഴിച്ചു. പിന്നീട് ചെരിപ്പുമാല അണിയിച്ച് യുവാവിനെ ഗ്രാമത്തിലൂടെ നടത്തിച്ചു. ഈ ദ്യശ്യങ്ങള് ചിലര് മൊബൈല് ഫോണില് പകര്‍ത്തി സാമൂഹ്യമാധ്യമങ്ങളില് പ്രചരിപ്പിക്കുകയായിരുന്നു. സംഭവവുമായി ബന്ധപ്പെട്ട് പരാതിയൊന്നും ലഭിച്ചിട്ടില്ലെന്നാണ് പൊലീസും പറയുന്നത്.\nLast Updated Jun 24, 2021, 10:56 PM IST\nപശുക്കടത്ത് ആരോപിച്ച് രാജസ്ഥാനില് ഒരാളെ ജനക്കൂട്ടം തല്ലിക്കൊന്നു; മൊബൈല് ഫോണ് മോഷ്ടിച്ചു\nവീണ്ടും ആൾക്കൂട്ടക്കൊല: കന്നുകാലിയെ മോഷ്ടിച്ചെന്ന് ആരോപിച്ച് അസ്സമിൽ യുവാവിനെ തല്ലിക്കൊന്നു\nമൊബൈൽ മോഷ്ടിച്ചെന്ന് ആരോപിച്ച് മുംബൈയിൽ 30 കാരനെ തല്ലിക്കൊന്ന് ഉപേക്ഷിച്ചു\nകന്നുകാലിയെ മോഷ്ടിച്ചെന്നാരോപിച്ച് നാല് മണിക്കൂറോളം വളഞ്ഞിട്ട് തല്ലി; യുവാവ് മരിച്ചു


ഏവരെയും ദുഖത്തിലാഴ്ത്തി മയാമിയില് കാറപകടത്തില് മരിച്ച ഡോ. നിതയുടെ സംസ്‌കാരം ചിക്കാഗോയില് | Global Indian News\nHome America ഏവരെയും ദുഖത്തിലാഴ്ത്തി മയാമിയില് കാറപകടത്തില് മരിച്ച ഡോ. നിതയുടെ സംസ്‌കാരം ചിക്കാഗോയില്\nഏവരെയും ദുഖത്തിലാഴ്ത്തി മയാമിയില് കാറപകടത്തില് മരിച്ച ഡോ. നിതയുടെ സംസ്‌കാരം ചിക്കാഗോയില്\nമയാമി: ഫ്‌ളോറിഡയില് കാറപകടത്തില് മരിച്ച ഉഴവൂര് സ്വദേശി ഡോ. നിത കുന്നുംപുറത്തിന്റെ (30) സംസ്‌കാരം ഷിക്കാഗോ തിരുഹൃദയ ക്‌നാനായ കത്തോലിക്കാ പള്ളിയില് പിന്നീട് നടത്തും. മൃതദേഹം ഏറ്റുവാങ്ങി ഷിക്കാഗോയിലേക്ക് കൊണ്ടുപോകുന്നതിനുളള നടപടികള് പൂര്‍ത്തിയായി വരുന്നു.\nചിക്കാഗോയില് താമസിക്കുന്ന ഉഴവൂര് കുന്നുംപുറത്ത് തോമസ്- ത്രേസ്യാമ്മ ദന്പതികളുടെ മകളാണ് മരിച്ച നിത. സഞ്ചരിച്ചിരുന്ന കാര് ചീങ്കണ്ണികള് നിറഞ്ഞ കനാലിലേക്ക് വീണായിരുന്നു അപകടം. അപകടത്തെതുടര്‍ന്ന് സ്ഥലത്തെത്തിയ അമേരിക്കന് ദന്പതികള് അബോധാവസ്ഥയിലായിരുന്ന നിതയെ കാറിനു പുറത്തെത്തിച്ച് രക്ഷിക്കാന് ശ്രമം നടത്തിയെങ്കിലും ചീങ്കണ്ണികളെത്തിയതിനാല് ശ്രമം വിജയിച്ചില്ല. വെള്ളിയാഴ്ച ഇന്ത്യന് സമയം വൈകുന്നേരം ആറിനായിരുന്നു അപകടം.\nപഠിച്ചു ഡോക്ടറാകണം. വയനാട്ടിലേക്കു മടങ്ങണം. അവിടത്തെ പാവപ്പെട്ടവര്‍ക്കായി ഒരു ആശുപത്രി തുടങ്ങണം. രണ്ടു വര്‍ഷമെങ്കിലും സൗജന്യമായി സേവനം ചെയ്യണം. പിതാവ് എ.സി. തോമസിനോടും തന്റെ സുഹൃത്തുക്കളോടും ഡോ. നിത പങ്കുവച്ചിരുന്ന സ്വപ്നം ഇതായിരുന്നു. ചാച്ചിക്കുട്ടിയെന്നാണ് നിതയെ വീട്ടില് വിളിച്ചിരുന്നത്.\nഅപകടം നടക്കുന്നതിന്റെ തലേന്നു രാത്രിയും ഡോ. നിത തന്നോട് ഒരു മണിക്കൂറോളം സംസാരിച്ചിരുന്നതായി പിതാവ് തോമസ് പറയുന്നു. നേപ്പിള്‍സിലെ പള്ളിയിലെ കുര്‍ബാനയില് പങ്കെടുത്തതിനു ശേഷം താമസസ്ഥലമായ ഇലിനോയ് ബെന്‍സിന്‍വില്ലയിലേക്കു മടങ്ങുംവഴിയാണ് അപകടമെന്നു തോമസ് പറയുന്നു.\nയുഎസിലെ ഫ്‌ലോറിഡയില് ചീങ്കണ്ണികള് നിറഞ്ഞ കനാലിലേക്കു കാര് മറിഞ്ഞായിരുന്നു മലയാളി വനിതാ ഡോക്ടറുടെ മരണം. ഷിക്കാഗോയില് താമസിക്കുന്ന ഉഴവൂര് കുന്നുംപുറത്ത് എ.സി. തോമസ്– ത്രേസ്യാമ്മ ദമ്പതികളുടെ മകള് ഡോ. നിത കുന്നുംപുറത്ത് (30) ആണ് മരിച്ചത്. അമേരിക്കന് സമയം വെള്ളിയാഴ്ച രാവിലെ 6.30നായിരുന്നു (ഇന്ത്യന് സമയം വെള്ളിയാഴ്ച വൈകിട്ട് 6) അപകടം.\nതൊട്ടുപിന്നാലെ കാറില് എത്തിയവര് ഡോക്ടറെ രക്ഷിക്കാന് കനാലില് ഇറങ്ങിയെങ്കിലും ചീങ്കണ്ണികള് പാഞ്ഞെത്തിയതോടെ തിരികെ കയറി. ഇവര് വിവരമറിയിച്ചതനുസരിച്ചു പൊലീസ് എത്തി ഡോക്ടറെ പുറത്തെടുത്തെങ്കിലും മരിച്ചിരുന്നു. മയാമിയിലെ ആശുപത്രിയില് ജോലി ചെയ്യുന്ന ഡോ. നിത, ഇല്ലിനോയ് ബെന്‍സന്‍വില്ലെയിലെ താമസസ്ഥലത്തുനിന്ന് നേപ്പിള്‍സിലേക്ക് ഒറ്റയ്ക്കു പോകുമ്പോഴാണ് നിയന്ത്രണംവിട്ട കാര് കനാലില് വീണത്. പിന്നിലെ വന്ന കാറില് അമേരിക്കന് ദമ്പതികളായിരുന്നു. അവരില് ഭര്‍ത്താവ് കനാലിലേക്കു ചാടി കാറില്‍നിന്നു നിതയെ പുറത്തെടുത്തു. ബോധം നഷ്ടപ്പെട്ട നിതയെ കരയ്‌ക്കെത്തിക്കുന്നതിനിടെയാണു ചീങ്കണ്ണികള് പാഞ്ഞെത്തിയത്. കരയില്‍നിന്ന ഭാര്യ ഇതുകണ്ട് അലറിക്കരഞ്ഞതോടെ അദ്ദേഹം ശ്രമം ഉപേക്ഷിച്ചു കരയ്ക്കു കയറി.\nകല്‍പറ്റ ഡി പോള്‍സ് ഹൈസ്‌കൂളില്‍നിന്നു പത്താം ക്ലാസ് ജയിച്ചതിനു ശേഷമാണു നിത കുടുംബത്തിനൊപ്പം യുഎസിലേക്കു കുടിയേറിയത്. മൂത്ത സഹോദരന് നിതിന് ഫാര്‍മസിയിലും സഹോദരി നിമിഷ ഫിസിയോതെറപിയിലും ബിരുദമെടുത്തപ്പോള് നിത മെഡിസിനില് ബിരുദത്തിനു ശേഷം സര്‍ജറിയില് ബിരുദാനന്തര ബിരുദത്തിനായി മയാമിയിലെ ആശുപത്രിയിലാണു ചേര്‍ന്നത്. ഇതോടെ കഴിഞ്ഞ ഡിസംബറില് മയാമിയിലേക്കു താമസം മാറ്റി.\nനിതിന്, നിമിഷ എന്നിവര് സഹോദരങ്ങളാണ്.\nPrevious articleസെക്രട്ടറിയേറ്റ് തീപിടിത്തം: തെളിവില്ലെന്നത് അട്ടിമറി സംശയം ബലപ്പെടുത്തുകയാണെന്ന് രമേശ് ചെന്നിത്തല\nNext articleകമല ഹാരിസിന് മാത്രമല്ല, നിയുക്ത അമേരിക്കന് പ്രസിഡന്റ് ജോ ബൈഡനും ഇന്ത്യയുമായി ബന്ധമുണ്ട്


റിപ്പബ്‌ളിക് ദിനാഘോഷത്തിന് 10 വിശിഷ്ടാഥിതികള്\nന്യൂദല്‍ഹി: ജനുവരി 26ന് റിപ്പബ്‌ളിക്ക് ദിനാഘോഷത്തിന് ഇത്തവണ ചില പ്രത്യേകതയുണ്ട്. രാജ്യം ആതിഥ്യമരുളുന്നത് ഒരാള്‍ക്കല്ല,10 വിശിഷ്ടാഥിതികള്‍ക്ക്. ആസിയാന് രാജ്യങ്ങളില് നിന്നുള്ള 10 നേതാക്കള് മുഖ്യാഥിതിയായി ആഘോഷങ്ങളില് പങ്കെടുക്കുമെന്നാണ് സൂചന.\nഇന്ത്യയിലെ ജനങ്ങള് റിപ്പബ്‌ളിക്ക്ദിനാഘോഷ ചടങ്ങിലേക്ക് ആസിയാന് രാഷ്ട്ര തലവന്മാരെ സ്വാഗതം ചെയ്യാന് ആഗ്രഹിക്കുന്നുണ്ടെന്ന് പ്രധാനമന്ത്രി നരേന്ദ്രമോദി പറഞ്ഞിരുന്നു. മനിലയില് കഴിഞ്ഞ മാസം നടന്ന 15-ാമത് ആസിയാന് ഉച്ചകോടിക്കിടെയാണ് മോദി നേതാക്കളെ സ്വാഗതം ചെയ്തത്.\nആസിയാന് രാജ്യങ്ങളുമായുള്ള സൗഹൃദം ഉറപ്പിക്കുന്നതിനായി ആസിയാന് – ഇന്ത്യ നിശ്ചലദൃശ്യപ്രദര്‍ശനവും റിപ്പബ്‌ളിക് ദിന പരേഡില് അരങ്ങേറുമെന്നാണ് സര്‍ക്കാര് വൃത്തങ്ങള് സൂചിപ്പിക്കുന്നത്. കൂടാതെ, ഈ രാജ്യങ്ങളില് നിന്നുള്ള കലാകാരന്മാര് ജനുവരിയില് ദല്‍ഹിയില് നടക്കുന്ന രാമായണ മഹോത്സവത്തില് പരിപാടികള് അവതരിപ്പിക്കും.\nഭീകരവാദം അടിച്ചമര്‍ത്താനുള്ള ആസിയാന് രാജ്യങ്ങളുടെ പ്രവര്‍ത്തനങ്ങള്‍ക്ക് ഇന്ത്യ ശക്തമായ പിന്തുണ നല്‍കുന്നുണ്ട്. ബ്രൂണെ,കംബോഡിയ,ഇന്തോനേഷ്യ, ലാവോസ്, മലേഷ്യ, മ്യാന്‍മാര്, സിംഗപ്പൂര്,തായ്‌ലാന്റ്, വിയറ്റ്‌നാം,ഫിലിപ്പീന്‍സ് തുടങ്ങിയ രാജ്യങ്ങളാണ് ആസിയാനിലെ അംഗങ്ങള്.\nആസിയാന് രാഷ്ട്രത്തലവന്മാര് മുഖ്യാതിഥികളായെത്തും\nആസിയാന് ഉച്ചകോടി: ഭീകരതക്കെതിരെ സഹകരണം ശക്തിപ്പെടുത്തണമെന്ന് ഇന്ത്യ\nറിപ്പബ്ലിക് ദിനത്തില് ആസിയാന് രാഷ്ട്രത്തലന്മാര് മുഖ്യാതിഥികളായെത്തും\nമഹ്‌റമില്ലാതെ ഹജ്ജ്: ലക്ഷ്യം സ്ത്രീശാക്തീകരണം-മോദി


അതിര്‍ത്തി കടന്ന് ഇന്ത്യ നടത്തിയ മൂന്നാം ആക്രമണമേത്? – Media Ink Online\nഅതിര്‍ത്തി കടന്ന് ഇന്ത്യ നടത്തിയ മൂന്നാം ആക്രമണമേത്?\nമോദി സര്‍ക്കാരിന്റെ കാലത്ത് മൂന്ന് തവണ ഇന്ത്യ അതിര്‍തി കടന്ന് സര്‍ജിക്കല് സ്‌ട്രൈക്ക് നടത്തിയെന്നാണ് ആഭ്യന്തരമന്ത്രി പറഞ്ഞത്\nമോദി സര്‍ക്കാരിന്റെ അഞ്ച് വര്‍ഷത്തെ കാലയളവിനുള്ളില് അതിര്‍ത്തി കടന്ന് മൂന്ന് തവണ ഭാരതം ആക്രമണങ്ങള് നടത്തിയ ആഭ്യന്തരമന്ത്രി രാജ്‌നാഥ് സിംഗിന്റെ പ്രസ്താവന സജീവ ചര്‍ച്ചയാവുകയാണ്. ഉറിയിലെ തീവ്രവാദ ആക്രമണത്തിന് തിരിച്ചടിയായി നല്‍കിയ സര്‍ജിക്കല് സ്‌ട്രൈക്, പുല്‍വാമയില് 40 ജവാന്മാരെ കൊല ചെയ്ത ഭീകരതയ്‌ക്കെതിരെ നടത്തിയ വ്യോമാക്രമണം എന്നിവയാണ് ഇതുവരെ പുറത്തുവന്നിട്ടുള്ളത്.\nഇതിന് പുറമെ മൂന്നാമതൊരു തവണ കൂടി ഇന്ത്യ അതിര്‍ത്തി കടന്ന് ആക്രമണം നടത്തിയായാണ് ആഭ്യന്തരമന്ത്രി പറഞ്ഞിരിക്കുന്നത്. ഇതിന്റെ വിശദാംശങ്ങള് പുറത്തുപറയാന് കഴിയില്ലെന്നും അദ്ദേഹം പറയുന്നു.\n2016ലാണ് ഉറി ഭീകരാക്രമണം നടന്നത്. 19 സൈനികരായിരുന്നു രാഷ്ട്രത്തിന് വേണ്ടി ആഹുതിയായത്. ഇതിന് പിന്നാലെ പാക്കിസ്ഥാന് അധീന കശ്മീരില് ഇന്ത്യ നടത്തിയ ആക്രമണം ഭീകരക്യാമ്പുകള്‍ക്ക് വന്‍തിരിച്ചടിയായിരുന്നു.\nഫെബ്രുവരി 26ന് വ്യോമസേന പാക്കിസ്ഥാനില് കയറി നടത്തിയ ആക്രമണത്തില് ഭീകര സംഘടനയായ ജയ്ഷ് ഇ മുഹമ്മദിന് ഇതുവരെയേറ്റ വലിയ ആഘാതങ്ങളിലൊന്നായിരുന്നു. നിരവധി ഭീകരര് കൊല്ലപ്പെട്ടെന്നാണ് വിവരം.\n2015 ജൂണ് 5ന് മ്യാന്‍മര് കേന്ദ്രമാക്കിയ ഭീകരര് നടത്തിയ ആക്രമണത്തില് 18 ഇന്ത്യന് പട്ടാളക്കാര് കൊല്ലപ്പെട്ടിരുന്നു. ഇതിനെതിരെ മ്യാന്‍മര് അതിര്‍ത്തി കടന്ന് ഇന്ത്യന് സേന നടത്തിയ മിന്നലാക്രമണത്തില് 50ഓളം ഭീകരരാണ് കൊല്ലപ്പെട്ടത്. പ്രസംഗത്തിനിടെ രാജ്‌നാഥ് സിംഗ് ഇത് കണക്കിലെടുത്തിട്ടുണ്ടോ എന്നത് വ്യക്തമല്ല.\nRelated Topics:pulwama attackRajnath singhSurgical Strike\nകേരളത്തില് ഏറ്റവും കൂടുതല് വോട്ടര്‍മാരുള്ളത് മലപ്പുറത്ത്\nഭീകരതയ്‌ക്കെതിരെ ഇന്ത്യയുടേത് പുതിയ നയമെന്ന് മോദി\nഎന്തുകൊണ്ടാണ് പാക്കിസ്ഥാന് അഭിനന്ദിനെ വിട്ടയ്ക്കുന്നത്


സ്വർണമെഡലിനരിെക രവികുമാർ; ഗുസ്തിയിൽ ഇന്ത്യ ഫൈനലിൽKannur Varthakal Online\nഇന്ത്യയ്ക്ക് വീണ്ടുമൊരു മെഡൽ ഉറപ്പിച്ച് ഇന്ത്യയുടെ രവികുമാര് ദഹിയ. ഇന്ന് 57 കിലോ ഫ്രീസ്റ്റൈൽ ഗുസ്തിയിലെ സെമി ഫൈനലിൽ കസാക്കിസ്ഥാന്റെ നൂറിസ്ലാം സാനായേവ് ആയിരുന്നു. മത്സരം അവസാന മിനുട്ടിലേക്ക് കടക്കുമ്പോള് ഏറെ പിന്നിലായ രവികുമാര് എതിരാളിയെ പിന് ചെയ്താണ് വിജയം നേടിയത്. സ്കോര് നിലയിൽ 7-9 ന് രവി പിന്നിലായിരുന്നുവെങ്കിലും ഈ നീക്കത്തിലൂടെ വിജയം നേടുവാന് ഇന്ത്യന് താരത്തിനായി.\nരവികുമാറിന്റെ എതിരാളി. ആദ്യ പിരീഡ് കഴിയുമ്പോള് 2-1ന് ലീഡ് ചെയ്യുകയായിരുന്ന ഇന്ത്യന് താരത്തിനെതിരെ രണ്ടാം പിരീഡിൽ 9-2ന്റെ ലീഡ് നേടി വ്യക്തമായ മേൽക്കൈ നേടുകയായിരുന്നു.\nമൂന്ന് പോയിന്റ് നേടി രവി കുമാര് ലീഡ് കുറച്ചുവെങ്കിലും മത്സരത്തിൽ സാനായേവ് വിജയം കുറിയ്ക്കുമെന്ന് തോന്നിപ്പിച്ച നിമിഷത്തിലാണ് രവിയുടെ തിരിച്ചുവരവ്. 5-9 ന് അവസാന മിനുട്ടിലേക്ക് കടക്കുമ്പോള് പിന്നിലായിരുന്ന രവി വിക്ടറി ബൈ ഫോള് സ്വന്തമാക്കുകയായിരുന്നു.\nPrevious ചരിത്രം കുറിച്ച് പി വി സിന്ധു; ബാഡ്‌മിന്റണില് വെങ്കലം, ഇന്ത്യയ്ക്ക് രണ്ടാം മെഡല്\nNext ചരിത്രം മാറ്റി കുറിച്ച് ഇന്ത്യ; വെങ്കലം സ്വന്തമാക്കി പുരുഷ ഹോക്കി ടീം\nSeptember 6, 2021 kvonlinekannur\nലീഡ്സ് ടെസ്റ്റില് ഇന്ത്യ ഇന്നിങ്സിനും 76 റണ്‍സിനും തോറ്റു


എച്ച്ഐവി ബാധിതനായ യുവാവ് മക്കളെ ഭക്ഷണത്തില് വിഷം കലര്‍ത്തി കൊലപ്പെടുത്തി - Pravasishabdam\nചെന്നൈ എച്ച്ഐവി ബാധ പകരില്ലെങ്കിലും അത് ബാധിച്ചവനെ സമൂഹം എന്നും ഒറ്റപ്പെടുത്തുന്നു. സമൂഹം എത്രയൊക്കെ തന്നെ പുരോഗമിച്ചാലും മനുഷ്യന്റെ ഈ ചിന്താഗതിക്ക് മാറ്റം വരില്ല എന്നതിന് തെളിവായി ഒരു വാർത്ത എത്തിയിരിക്കുകയാണ്.\nസമൂഹത്തിൽ നിന്നുള്ള ഒറ്റപ്പെടലുകളെ ഭയന്ന് എച്ച്ഐവി ബാധിതനായ യുവാവ് മക്കളെ ഭക്ഷണത്തിൽ വിഷം കലർത്തി കൊലപ്പെടുത്തി. തുടർന്ന് യുവാവ് ആത്മഹത്യക്ക് ശ്രമിക്കുകയും ചെയ്തു. തമിഴ്നാട് അന്തിയൂര് സ്വദേശിയായ സിക്കാരന് (37) കുറച്ച് വര്‍ഷങ്ങള്‍ക്ക് മുമ്പാണ് എച്ച്ഐവി ബാധ സ്ഥിതീകരിച്ചത്.\n15 ഉം 12 ഉം വയസുള്ള തന്‍റെ രണ്ടു പെണ്‍മക്കള്‍ക്കും വിഷം കലര്‍ത്തിയ ഭക്ഷണം കൊടുത്തതിന് ശേഷമാണ് യുവാവ് കഴിച്ചത്. ബോധമില്ലാതെ മൂന്നുപേരും കിടക്കുന്നത് കണ്ട അയല്‍ക്കാരാണ് പൊലീസില് വിവരമറിയിക്കുന്നത്. ആശുപത്രിയിലേക്കുള്ള വഴി മദ്ധ്യേ മക്കള് മരണപ്പെട്ടു. അഭിപ്രായ വ്യത്യാസങ്ങളെ തുടര്‍ന്ന് കുറച്ച് വര്‍ഷങ്ങള്‍ക്ക് മുമ്പാണ് സിക്കാരനെ ഭാര്യ ഉപേക്ഷിച്ചത്.\nഇതിനെ തുടര്‍ന്ന് മക്കളുടെയും കൂടെയാണ് സിക്കാരന് താമസിച്ചിരുന്നത്. ഗുരുതരാവസ്ഥയിലുള്ള സിക്കരന് ചികിത്സയിലാണ്. സിക്കാരനെതിരെ കേസ് എടുത്ത് അന്വേഷണം ആരംഭിച്ചിരിക്കുകയാണ്.\nമരണത്തെ ഭയക്കുന്നവരല്ല സൈനികര്, ആരുടെ മുന്നിലും അടിയറവ് പറയുന്നവരല്ല, തിരിച്ചടിച്ചിരിക്കും, കണ്ണ് നനയിച്ച് സൈനികന്റെ വീഡിയോ\nപാക് പ്രധാനമന്ത്രി ഇമ്രാൻ ഖാന്റെ ഫേസ്ബുക്ക് പേജിൽ ഇന്ത്യൻ രോഷം അണപൊട്ടുന്നു… തെറിവിളിയും ഭീഷണിയും മലയാളത്തിലും


ഊര്‍ജസംരക്ഷണ പ്രചാരണം ശക്തമാക്കാൻ പരസ്യ ചിത്രങ്ങള്\nHome വാര്‍ത്തകള് ഊര്‍ജസംരക്ഷണ പ്രചാരണം ശക്തമാക്കാൻ പരസ്യ ചിത്രങ്ങള്\nFriday, 18 February 2011 08:40\tLathish PV\nസംസ്ഥാനത്ത് വൈദ്യുതിഉപയോഗം ക്രമാതീതമായി വര്‍ധിച്ച സാഹചര്യത്തില് ഊര്‍ജസംരക്ഷണ കാമ്പയിന് കൂടുതല് ശക്തമാക്കുമെന്ന് വൈദ്യുതിമന്ത്രി എ.കെ. ബാലന് പത്രസമ്മേളനത്തില് പറഞ്ഞു. ഇതിന്റെ ഭാഗമായി മോഹന്‍ലാല്, ദിലീപ്, പൃഥ്വീരാജ്, ജയറാം, കാവ്യാ മാധവന് തുടങ്ങിയവര് അഭിനയിച്ച പരസ്യ ചിത്രങ്ങള് തയ്യാറായി. പ്രതിഫലമില്ലാതെയാണ് അവര് ഇതില് അഭിനയിച്ചത്. കാര്യക്ഷമായ മാനേജ്‌മെന്റിലൂടെയും ഊര്‍ജസംരക്ഷണ കാമ്പയിനിലൂടെയും ഉപഭോഗം കുറയ്ക്കും. വേനല്‍ക്കാലവും പരീക്ഷാ സീസണും ഉപയോഗം കനത്തതോതില് വര്‍ധിപ്പിക്കുമെന്ന് കണക്കാക്കിയുള്ള പദ്ധതികളാണ് ആസൂത്രണം ചെയ്യുന്നതെന്ന് അദ്ദേഹം വ്യക്തമാക്കി.\nഒന്നര കോടി സിഎഫ്എല് വിതരണം ചെയ്തതിലൂടെ 250 മെഗാവാട്ട് വൈദ്യുതി ലാഭിക്കാന് കഴിഞ്ഞു. സംസ്ഥാനത്തെ വൈദ്യുതി ഉപഭോഗം ഇതിനകം 52 ദശലക്ഷം യൂണിറ്റില് എത്തി. ജലവൈദ്യുതിനിലയങ്ങളില്‍നിന്നുള്ള ഉല്‍പ്പാദനം 22 ദശലക്ഷം യൂണിറ്റാണ്. ആറുദശലക്ഷം യൂണിറ്റ് താപനിലയങ്ങളില്‍നിന്നും ഉല്‍പ്പാദിപ്പിക്കുന്നു. 20 ദശലക്ഷം യൂണിറ്റാണ് കേന്ദ്രവൈദ്യുതി നിലയങ്ങളില്‍നിന്ന് ലഭിക്കുന്നത്. മൂന്നുദശലക്ഷം യൂണിറ്റ് പവര് എക്സ്ചേഞ്ചില്‍നിന്ന് വാങ്ങിയാണ് ഇപ്പോള് ഇരുട്ടകറ്റുന്നത്.\nസംസ്ഥാനത്തെ ജല സംഭരണികളില് 2900 ദശലക്ഷം യൂണിറ്റ്വൈദ്യുതിക്കുള്ള വെള്ളമാണുള്ളത്. കരുതല് ശേഖരംകൂടി കണക്കാക്കുമ്പോള് 2275 യൂണിറ്റ് വൈദ്യുതി ഉല്‍പ്പാദിപ്പിക്കാനേ കഴിയൂ. കഴിഞ്ഞ വര്‍ഷത്തെ അനുഭവത്തിന്റെ അടിസ്ഥാനത്തില് ഉപഭോഗം ഏപ്രില്, മെയ് മാസങ്ങളില് 57 ദശലക്ഷം യൂണിറ്റ് വരെ എത്തുമെന്നാണ് കണക്ക്. അതോടെ അഞ്ചുദശലക്ഷം യൂണിറ്റ് കൂടി കണ്ടെത്തേണ്ടി വരും. പുറമേ നിന്നു വാങ്ങുന്ന വൈദ്യുതിക്ക് ആ സമയത്ത് വില യൂണിറ്റിന് 18 രൂപവരെ എത്തും. വൈദ്യുതി വേണ്ടത്ര കിട്ടാത്ത സ്ഥിതിയുമാകും. സംസ്ഥാനത്തെ 100 നിയോജകമണ്ഡലങ്ങളില് മാര്‍ച്ച് മാസത്തോടെ സമ്പൂര്‍ണ വൈദ്യുതീകരണം പൂര്‍ത്തിയാകും. 62 നിയോജക മണ്ഡലങ്ങളില് വൈദ്യുതീകരണം പൂര്‍ത്തിയായി. 40 മണ്ഡലങ്ങളില് സമ്പൂര്‍ണ വൈദ്യുതീകരണത്തിനുള്ള ജോലി പുരോഗമിക്കുന്നതായും മന്ത്രി അറിയിച്ചു.\nവൈദ്യുതിബോര്‍ഡിനെ പരാതിരഹിതമാക്കാനുള്ള തീവ്രശ്രമത്തിലാണ് സര്‍ക്കാരെന്ന് ബാലന് പറഞ്ഞു. സംസ്ഥാന വ്യാപകമായി നടത്തിയ അദാലത്തില് 8643 പരാതികള് എത്തിയതില് 6647 എണ്ണത്തിനും പരിഹാരമായി. അവശേഷിക്കുന്ന പരാതികള്‍ക്ക് രണ്ടാഴ്ചക്കുള്ളില് പരിഹാരമാകുമെന്നും മന്ത്രി പറഞ്ഞു.\nവൈദ്യുതി ബോര്‍ഡ് ചെയര്‍മാന് വി.പി. ജോയി, ഉത്പാദന വിഭാഗം അംഗം കെ. രാധാകൃഷ്ണന് എന്നിവരും പത്രസമ്മേളനത്തില് പങ്കെടുത്തു.\nThis Month 102582\nTime: 20 : 10 : 47


ഫെയ്‌സ്ബുക്കിലൂടെ പരിചയപ്പെട്ട യുവതിയെ പ്രണയം നടിച്ച് പീഡിപ്പിച്ചു; 19 – കാരന് അറസ്റ്റില് – Chandrika Daily\nBy web desk3Wednesday November 4, 2020 20:30 pm\nഫെയ്‌സ്ബുക്കിലൂടെ പരിചയപ്പെട്ട യുവതിയെ പ്രണയം നടിച്ച് പീഡിപ്പിച്ചു; 19 – കാരന് അറസ്റ്റില്\nമണര്‍കാട് സ്വദേശിനിയായ യുവതിയുടെ പരാതിയിലാണ് അറസ്റ്റ്\nമണര്‍കാട്: ഫെയ്‌സ്ബുക്കിലൂടെ പരിചയപ്പെട്ട യുവതിയെ പ്രണയം നടിച്ച് മാസങ്ങളോളം പീഡിപ്പിച്ച യുവാവിനെ പൊലീസ് അറസ്റ്റ് ചെയ്തു. കൊല്ലം മദീനമന്‍സിലില് അജിത്തിനെയാണ്(19) മണര്‍കാട് പൊലീസ് അറസ്റ്റ് ചെയ്തത്.\nമണര്‍കാട് സ്വദേശിനിയായ യുവതിയുടെ പരാതിയിലാണ് അറസ്റ്റ്. പ്രണയം നടിച്ച് യുവതിയെ വശത്താക്കിയ പ്രതി മൂന്നുമാസത്തിലേറെ വിവിധ സ്ഥലങ്ങളിലെത്തിച്ച് പീഡിപ്പിക്കുകയായിരുന്നു. ഫെയ്‌സ്ബുക്ക് വഴി പരിചയപ്പെട്ട് പ്രണയം നടിച്ച് മൂന്നുമാസക്കാലം വിവിധ സ്ഥലങ്ങളില് കൊണ്ടുപോയി പീഡിപ്പിച്ചശേഷം ഒളിവില് പോവുകയായിരുന്നു. ഇതേ തുടര്‍ന്ന് യുവതി പൊലീസില് പരാതി നല്‍കുകയായിരുന്നു.\nഎസ്.ഐ. അനില്‍കുമാര്, സി.പി.ഒ.മാരായ റെജി ജോണ്, ഫ്രജിന് ദാസ്, വിപിന്‍കുമാര്, ശാന്തി എന്നിവരുടെ സംഘമാണ് പ്രതിയെ പിടികൂടിയത്. കോട്ടയം ജുഡീഷ്യല് ഫസ്റ്റ് ക്ലാസ് മജിസ്‌ട്രേറ്റ് കോടതിയില് ഹാജരാക്കിയ പ്രതിയെ 14 ദിവസത്തേക്ക് റിമാന്‍ഡ് ചെയ്തു.


മറാസോ ഡിസി ഡിസൈന് ഡീലര്‍ഷിപ്പുകളില് - Malayalam DriveSpark\nPublished: Wednesday, September 11, 2019, 11:23 [IST]\nമള്‍ട്ടി പര്‍പ്പസ് വാഹന (എംപിവി) ശ്രേണിയില് മഹീന്ദ്ര കഴിഞ്ഞ വര്‍ഷം വിപണിയില് അവതരിപ്പിച്ച മോഡലാണ് മറാസോ. അടുത്തിടെ മറാസോയുടെ അകത്തളം അഴിച്ചുപണിത് നൂതന രൂപത്തില് ഡിസി ഡിസൈന് ചെയ്തിരുന്നു.\nഡിസി ഡിസൈന് ചെയ്ത മറാസോയുടെ വിവരങ്ങള് കമ്പനി വെബ്‌സൈറ്റില് ഉള്‍പ്പെടുത്തിയതിനു പിന്നാലെയാണ് ഇപ്പോള് മഹീന്ദ്ര വാഹനം ഡീലര്‍ഷിപ്പില് എത്തിച്ചു തുടങ്ങിയിരിക്കുന്നത്. ഡീലര്‍ഷിപ്പില് എത്തിച്ച വാഹനത്തിന് പുറമേ മാറ്റങ്ങള് ഒന്നും തന്നെ ഇല്ലെങ്കിലും അകത്തളത്തിലാണ് മാറ്റങ്ങള് കൊണ്ടുവന്നിരിക്കുന്നത്.\nആഡംബര വാഹനങ്ങളില് കാണുന്ന അകത്തളമാണ് മറാസോയില് നല്‍കിയിരിക്കുന്നത്. പിന് നിരയിലെ യാത്രക്കാര്‍ക്ക് കൂടുതല് സൗകര്യം നല്‍കുന്ന വിധമാണ് അകത്തെ മാറ്റങ്ങള്. മൂന്നാം നിരയില് ലക്ഷ്വറി ലോഞ്ചിന് സമാനമാണ് സീറ്റ്.\nലെതറില് പൊതിഞ്ഞതാണ് സീറ്റുകള്. യാത്രക്കാര്‍ക്ക് മികച്ച ലെഗ് സ്പേസും വാഹനത്തില് നല്‍കിയിട്ടുണ്ട്. രണ്ടാം നിരയിലെ യാത്രക്കാര്‍ക്ക് വീഡിയോയും മറ്റും കാണാന് ഡിസ്പ്ലേ സംവിധാനവും ഒരുക്കിയിട്ടുണ്ട്.\nകപ്പ് ഹോള്‍ഡര് സ്പേസും മറ്റും നല്‍കി ലക്ഷ്വറി അനുഭവം നല്‍കുന്നതാണ് രണ്ടാം നിരയിലെ ആംറസ്റ്റ് ഭാഗം. വിവിധ നിറങ്ങളില് ആംബിയന്റ് ലൈറ്റിങ്ങും നല്‍കിയിരിക്കുന്നു. ഡാഷ്ബോര്‍ഡ്, സെന്റര് കണ്‍സോള്, സ്റ്റിയറിങ് വീല് എന്നിവയിലും വുഡണ് ആവരണം നല്‍കിയിരിക്കുന്നതിനൊപ്പം, ലെതര്, വുഡണ് ഇന്‍സേര്‍ട്ട്സ് ഡോറിലും സ്ഥാനംപിടിച്ചിട്ടുണ്ട്.\nമൊബൈല് ഫോണ്, ലാപ്ടോപ് എന്നിവ ചാര്‍ജ് ചെയ്യുന്നതിനായി 12V സോക്കറ്റും ക്യാബിനില് ഡിസി നല്‍കിയിട്ടുണ്ട്. ആന്‍ഡ്രോയിഡ് ഓട്ടോ, ആപ്പിള് കാര് പ്ലേ എന്നിവയുടെ പിന്‍തുണയുള്ള 18 ഇഞ്ച് ഇന്‍ഫോടെയ്ന്‍മെന്റ് സിസ്റ്റവും വാഹനത്തില് ഇടം പിടിച്ചിട്ടുണ്ട്.\nപാട്ടുകള് ആസ്വദിക്കുന്നതിനായി 8 ജിബിയുടെ ഇന്‍ന്റേണല് സ്റ്റോറേജും അതിനൊപ്പം4സ്പീക്കറും പുതിയ പതിപ്പില് ഉള്‍പ്പെടുത്തിയിട്ടുണ്ട്. വൈദ്യുത പിന്തുണയോടെ സീറ്റുകള് ക്രമികരിക്കാന് സാധിക്കും. മുന്നിലെ യാത്രക്കാരുടെ സീറ്റും 180 ഡിഗ്രി വരെ ചായ്ക്കാന് സാധിക്കും.\nമൂന്നാം നിരയില് മാറ്റങ്ങള് ഒന്നും തന്നെ വരുത്തിയിട്ടില്ല. ഏറ്റവു ഉയര്‍ന്ന പതിപ്പായ M8 -ല് ആണ് പരിഷ്‌കരാങ്ങള് നടത്തിയിരിക്കുന്നത്. ഈ പരിഷ്‌കരാങ്ങള്‍ക്ക് 4.99 ലക്ഷം രൂപയാണ് മൊത്തം ചെലവായതെന്നും കമ്പനി അറിയിച്ചു. നിലവില് 14 ലക്ഷം രൂപയാണ് ഏറ്റവും ഉയര്‍ന്ന മോഡല് മറാസോയുടെ വില.\nഡിസി കരവിരുതില് പിറന്ന മരാസോയുടെ വില 20 ലക്ഷം മുതല് 25 ലക്ഷം രൂപ വരെ പ്രതീക്ഷിക്കാം. വാഹനത്തിന്റെ മെക്കാനിക്കല് ഫീച്ചേഴ്സില് യാതൊരു മാറ്റവുമില്ല. 121 bhp പവറും 300 Nm torque ഉം സൃഷ്ടിക്കുന്ന 1.5 ലിറ്റര് ഫോര് സിലിണ്ടര് ടര്‍ബോചാര്‍ജ്ഡ് ഡീസല് എന്‍ജിനാണ് ലക്ഷ്വറി മരാസോയ്ക്കും കരുത്തേകുന്നത്.6സ്പീഡാണ് ട്രാന്‍സ്മിഷന്.\nഗ്ലോബല് എന്‍സിഎപി ക്രാഷ് ടെസ്റ്റില് ഫോര് സ്റ്റാര് റേറ്റിങ്ങോടെയാണ് മറാസോ സുരക്ഷ തെളിയിച്ചത്. ഇതോടെ ക്രാഷ് ടെസ്റ്റില് ഉയര്‍ന്ന റേറ്റിങ് നേടുന്ന ഇന്ത്യന് നിര്‍മിത എംപിവി എന്ന ബഹുമതി മഹീന്ദ്രയുടെ മറാസോ സ്വന്തമാക്കി.\nസുരക്ഷ ഉറപ്പാക്കുന്ന കാര്യത്തില് മഹീന്ദ്രയ്ക്ക് ഉപയോക്താക്കളോടുള്ള പ്രതിബന്ധതയാണ് മറാസോയുടെ നേട്ടത്തിലൂടെ തെളിഞ്ഞിരിക്കുന്നതെന്നും മഹീന്ദ്ര മേധാവി രാജന് വധേര അറിയിച്ചു.\nശക്തമായ സുരക്ഷ ഉറപ്പാക്കുന്നതിനായി മറാസോയുടെ അടിസ്ഥാന മോഡല് മുതല് എബിഎസ്, ഡുവല് എയര്‍ബാഗ് എന്നിവ നല്‍കിയാണ് പുറത്തിറക്കിയിരുന്നത്. മഹീന്ദ്രയില്‍നിന്ന് അടുത്തിടെ പുറത്തിറങ്ങിയതില് ഏറെ ഡിമാന്റുള്ള വാഹനമാണ് മറാസോ.\nM2, M4, M6, M8 എന്നീ നാല് വേരിയന്റുകളില് വിപണിയില് ലഭ്യമാണ്. മഹീന്ദ്രയുടെ നോര്‍ത്ത് അമേരിക്കന് ടെക്നിക്കല് സെന്ററില് വികസിപ്പിച്ച ആദ്യ വാഹനമാണ് മറാസോ. മോണോകോക്ക് പ്ലാറ്റ്‌ഫോമില് മഹീന്ദ്ര നിര്‍മിക്കുന്ന മൂന്നാമത്തെ വാഹനം കൂടിയാണ് മറാസോ.\nഉയരം കൂടിയ ഡിസൈന് കണ്‍സെപ്റ്റിലാണ് വാഹനത്തിന്റെ രൂപകല്‍പ്പന. അകത്തളങ്ങളില് പരമാവധി സ്ഥലസൗകര്യം ഉറപ്പാക്കാന് നീളമേറിയ വീല്‍ബേസും മുന്നിലും പിന്നിലും നീളം കുറഞ്ഞ ഓവര്‍ഹാങ്ങുമാണ്.\nമഹീന്ദ്രയും പെനിന്‍ഫെരിയയും സംയുക്തമായി വികസിപ്പിച്ച വാഹനം കമ്പനിയുടെ പുതിയ ഡിസൈന് ഫിലോസഫിയുടെ തുടക്കമാണ്. പ്രകടമായ എയര് ഇന്‍ടേക്കും ഫോഗ് ലാമ്പിനായുള്ള സ്ഥലസൗകര്യമുള്ള നീളമേറിയ ബംമ്പറും പുതിയ സ്‌കോര്‍പ്പിയോയെ അനുസ്മരിപ്പിക്കുന്ന ഗ്രില്ലുമാണുള്ളത്.\nഡീസല് എന്‍ജിന് മാത്രമാണ് ഇപ്പോള് വിപണിയില് എത്തിയിരിക്കുന്നത്. എന്‍ജിന് അല്‍പ്പം ചെറുതായതുകൊണ്ടു തന്നെ, 17.3 കിലോമീറ്ററിന്റെ മികച്ച ഇന്ധന ക്ഷമതയാണ് കമ്പനി മറാസോയില് വാഗ്ദാനം ചെയ്യുന്നത്.\nSource: Ujjwal Saxena/YouTube\nMahindra Marazzo DC Design arrives at the dealer. Read more in Malayalam.\nStory first published: Wednesday, September 11, 2019, 11:23 [IST]


കേരളത്തിൽ ഇന്നും നാളെയും ശക്തമായ മഴയ്ക്ക് സാധ്യതയെന്ന് കേന്ദ്ര കാലാവസ്ഥാ നിരീക്ഷണ വകുപ്പ് -\nHome News Desk കേരളത്തിൽ ഇന്നും നാളെയും ശക്തമായ മഴയ്ക്ക് സാധ്യതയെന്ന് കേന്ദ്ര കാലാവസ്ഥാ നിരീക്ഷണ വകുപ്പ്\nകേരളത്തിൽ നിന്നും നാളെയും മഴ ശക്തി പ്രാപിച്ചേക്കുമെന്ന് കേന്ദ്ര കാലാവസ്ഥാ നിരീക്ഷണ വകുപ്പിന്റെ മുന്നറിയിപ്പ്. ബംഗാള് ഉള്‍ക്കടലില് രൂപപ്പെട്ട ന്യൂനമര്‍ദ്ദം അടുത്ത മണിക്കൂറുകളില് കൂടുതല് ശക്തി പ്രാപിച്ച് ആന്ധ്രാ തീരത്തേക്ക് നീങ്ങാനാണ് സാധ്യത. ഈ സാഹചര്യത്തിൽ കേരളത്തിലും വരും ദിവസങ്ങളിൽ ഇടിമിന്നലോട് കൂടിയ മഴയ്ക്കാണ് സാധ്യത. ഇടിമിന്നല് സാധ്യതയുള്ളതിനാല് പൊതുജനങ്ങള് ജാഗ്രത പാലിക്കണമെന്നും സംസ്ഥാന ദുരന്തനിവാരണ അതോറിറ്റി നിര്‍ദേശം നല്‍കി.\nഎറണാകുളം, ഇടുക്കി ജില്ലകളില് യെല്ലോ അലേര്‍ട്ട് പ്രഖ്യാപിച്ചിട്ടുണ്ട്. അതേസമയം കേരള തീരത്ത് മത്സ്യ ബന്ധനത്തിന് തടസമില്ല.\nഇടിമിന്നലിന്റെ ആദ്യ ലക്ഷണം കണ്ടുകഴിഞ്ഞാല് ഉടന് തന്നെ സുരക്ഷിതമായ കെട്ടിടത്തിനുള്ളിലേക്ക് മാറുക. മഴക്കാര് കാണുമ്പോള് തുണികള് എടുക്കാന് ടെറസിലേക്കോ, മുറ്റത്തക്കോ പോകരുത്.\nഗൃഹോപകരണങ്ങളുടെ വൈദ്യുതി ബന്ധം വിഛേദിക്കുക. ജനലും വാതിലും അടച്ചിടുക. ലോഹ വസ്തുക്കളുടെ സ്പര്‍ശനമോ സാമീപ്യമോ പാടില്ല. വൈദ്യുതി ഉപകരണങ്ങളുടെ സാമീപ്യവും ഒഴിവാക്കുക.\nഫോണ് ഉപയോഗിക്കരുത്. ഇടിമിന്നലുള്ള സമയത്ത് കുളിക്കുന്നത് ഒഴിവാക്കുക.\nഇടിമിന്നലുള്ള സമയത്ത് ടെറസ്സിലോ മറ്റ് ഉയരമുള്ള സ്ഥലങ്ങളിലോ വൃക്ഷ കൊമ്പിലോ ഇരിക്കുന്നത് അപകടകരമാണ്. വീടിനു പുറത്താണങ്കില് വൃക്ഷങ്ങളുടെ ചുവട്ടില് നില്‍ക്കരുത്. വാഹനത്തിനുള്ളില് ആണങ്കില് തുറസ്സായ സ്ഥലത്ത് നിര്‍ത്തി, ലോഹ ഭാഗങ്ങളില് സ്പര്‍ശിക്കാതെ ഇരിക്കണം. ഇടിമിന്നല് ഉണ്ടാകുമ്പോള് ജലാശയത്തില് ഇറങ്ങുവാന് പാടില്ല. പട്ടം പറത്തുവാന് പാടില്ല.\nതുറസ്സായ സ്ഥലത്താണങ്കില് പാദങ്ങള് ചേര്‍ത്തുവച്ച് തല കാല് മുട്ടുകള്‍ക്ക് ഇടയില് ഒതുക്കി പന്തുപോലെ ഉരുണ്ട് ഇരിക്കുക. ഇടിമിന്നലുള്ള സമയം പുറത്ത് അയയില് കിടക്കുന്ന നനഞ്ഞ വസ്ത്രങ്ങള് എടുക്കാതിരിക്കുക. ഇടിമിന്നലില്‍നിന്ന് സുരക്ഷിതമാക്കാന് കെട്ടിടങ്ങള്‍ക്കു മുകളില് മിന്നല് ചാലകം സ്ഥാപിക്കാം.\nവൈദ്യുതോപകരണങ്ങളുടെ സുരക്ഷക്കായി സര്‍ജ്ജ് പ്രോട്ടക്ടര് ഘടിപ്പിക്കാം. മിന്നലിന്റെ ആഘാതത്താല് പൊള്ളല് ഏല്‍ക്കുകയോ കാഴ്ച്ചയോ കേള്‍വിയോ നഷ്ടമാവുകയോ ഹൃദയാഘാതം സംഭവിക്കയോ ചെയ്യാം. മിന്നലാഘാതം ഏറ്റ ആളിന്റെ ശരീരത്തില് വൈദ്യുത പ്രവാഹം ഇല്ല എന്ന് മനസ്സിലാക്കണം. അതിനാല് മിന്നലേറ്റ ആളിന് പ്രഥമ ശുശ്രൂഷ നല്‍കുവാന് മടിക്കരുത്. മിന്നല് ഏറ്റാല് ആദ്യ മുപ്പത് സെക്കന്റ് സുരക്ഷക്കായിട്ടുള്ള സുവര്‍ണ്ണ നിമിഷങ്ങളാണ്. വളര്‍ത്തു മൃഗങ്ങളെ തുറസായ സ്ഥലത്ത് ഈ സമയത്ത് കെട്ടരുത്. അവയെ അഴിക്കുവാനും സുരക്ഷിതമായി മാറ്റി കെട്ടുവാനും മഴ മേഘം കാണുമ്പോള് തുറസായ സ്ഥലത്തെക്ക് പോകരുത്.\nStory Highlights:Rain alert in Kerala


പതിനഞ്ചു വർഷമെടുത്താണ് അമ്മയ്ക്ക് എന്താണ് സംഭവിക്കുന്നതെന്ന് ഞാൻ തിരിച്ചറിഞ്ഞത്; വൈറലായി കുറിപ്പ് | depression treatment| depression symptoms| depression reasons\nഹ്യൂമൻസ് ഓഫ് ബോംബെ പേജിലൂടെയാണ് പെൺകുട്ടിയുടെ കുറിപ്പ് പുറത്തു വന്നിരിക്കുന്നത്.\nമാനസികാരോഗ്യത്തെക്കുറിച്ചു തുറന്നു സംസാരിക്കാൻ തയ്യാറല്ലാത്ത വലിയൊരു സമൂഹം ഇന്നുമുണ്ട്. മറ്റേതൊരു അസുഖത്തേയുംപോലെ ചികിത്സ തേടേണ്ടതാണ് മാനസികാരോഗ്യം സംബന്ധിച്ച പ്രശ്നങ്ങളും എന്നു തിരിച്ചറിയാൻ പലരും ശ്രമിക്കുന്നില്ല. അത്തരത്തിൽ സ്വന്തം അമ്മയുടെ വിഷാദരോഗം മെഡിസിനു പഠിക്കുമ്പോൾ മാത്രം തിരിച്ചറിഞ്ഞ ഒരു പെൺകുട്ടിയുടെ കുറിപ്പാണ് ഇപ്പോൾ വൈറലാകുന്നത്. അമ്മയ്ക്ക് സംഭവിക്കുന്നത് എന്താണെന്ന് തിരിച്ചറിയാതിരുന്ന താൻ അമ്മയുമായി അകൽച്ച സൂക്ഷിച്ചിരുന്നുവെന്നും പെൺകുട്ടി കുറിക്കുന്നു. ഹ്യൂമൻസ് ഓഫ് ബോംബെ പേജിലൂടെയാണ് പെൺകുട്ടിയുടെ കുറിപ്പ് പുറത്തു വന്നിരിക്കുന്നത്.\nമിക്ക കുട്ടികളും അമ്മമാരുമായുള്ള ദൃഡബന്ധത്തെക്കുറിച്ചു പങ്കുവെക്കാറുണ്ട്. പക്ഷേ എന്റെ കാര്യം അങ്ങനെയല്ല. പത്തു വയസ്സുള്ള സമയത്ത് ഞാൻ വീട്ടിലെത്തിയപ്പോൾ അമ്മ ഉണ്ടായിരുന്നില്ല. അമ്മ ഒരു സ്പെഷൽ ആശുപത്രിയിൽ പ്രത്യേക ചികിത്സയിലാണെന്ന് പറഞ്ഞു അച്ഛൻ. ഐസിയു യൂണിറ്റോ, ഓക്സിജൻ സിലിണ്ടറോ ഒന്നുമില്ലാതെ ഒരു ബെഡ് മാത്രമേ അമ്മയുടെ മുറിയിൽ ഉണ്ടായിരുന്നുള്ളു. അമ്മ ഇടയ്ക്കിടെ ദേഷ്യപ്പെടുകയും ചീത്തവാക്കുകൾ പറയുകയും പാത്രങ്ങൾ ചുവരിലേക്ക് വലിച്ചെറിയുകയും ചെയ്യുമായിരുന്നു.\nവീട്ടിലെത്തിയതിനു ശേഷവും അമ്മ മരുന്നു തുടരുന്നുണ്ടായിരുന്നു, ഇടയ്ക്കിടെ കരയുന്നതും കാണാം. എനിക്കിവിടെ സന്തോഷമില്ല, ഇവിടെ നിന്നു മാറ്റൂ എന്ന് മുത്തശ്ശിയോടു പറയുന്നതു കേട്ടിട്ടുണ്ട്. അമ്മയുടെ നില തീരെ വഷളാവുമ്പോൾ ഡോസ് കൂടിയ മരുന്നുകൾ കൊടുക്കുന്നതും കണ്ടിട്ടുണ്ട്. ഒരിക്കൽ ഒരു ഡാൻസ് പരിപാടിയിൽ പങ്കെടുത്തത് ആവേശത്തോടെ വന്നു പറഞ്ഞപ്പോൾ അമ്മ മറുപടിയൊന്നും നൽകിയില്ല. അതോടെ ഞാൻ അമ്മയോടു കാര്യങ്ങൾ പറയുന്നതും അവസാനിപ്പിച്ചു.\nഎന്താണ് സംഭവിക്കുന്നത് എന്നു മനസ്സിലാക്കാനുള്ള പ്രായം എനിക്ക് അന്നായിരുന്നില്ല. ആരും ഒന്നും പറഞ്ഞതുമില്ല. അങ്ങനെ അമ്മയ്ക്കെന്തോ അസുഖമാണെന്നും വൈകാതെ ഭേദമാകും എന്ന ധാരണയിലേക്കെത്തി. അമ്മയോട് ഞാൻ ദേഷ്യപ്പെടുകയും കുറ്റപ്പെടുത്തുകയും ചെയ്തിട്ടുണ്ട്, അപ്പോഴെല്ലാം അമ്മയെ ക്ഷമയോടെ കൈകാര്യം ചെയ്യണമെന്ന് അച്ഛൻ പറയുമായിരുന്നു.\nഎംബിബിഎസ് പഠിക്കുന്ന കാലത്താണ് അമ്മയ്ക്ക് വിഷാദരോഗമാണെന്ന് ഞാൻ തിരിച്ചറിയുന്നത്. സൈക്യാട്രിയാണ് ഞാനെടുത്തിരുന്നത്, അമ്മയുടെ ലക്ഷണങ്ങളെല്ലാം ഞാൻ അവിടെ പഠിച്ചു. ഇതിനെക്കുറിച്ച് എന്താണെന്നോട് പറയാതിരുന്നത് എന്ന് അച്ഛനോട് ചോദിച്ചപ്പോൾ അവർക്കും അതിനെക്കുറിച്ച് ധാരണയില്ലായിരുന്നുവെന്നാണ് പറഞ്ഞത്. വൈകാതെ ഞാനും അച്ഛനുമെല്ലാം അമ്മയുടെ ആരോഗ്യത്തെക്കുറിച്ചു തുറന്നു സംസാരിക്കാനും അമ്മയെ എങ്ങനെയെല്ലാം സഹായിക്കാം എന്നും ആലോചിച്ചു തുടങ്ങി. ഇടയ്ക്കിടെ വിളിക്കാനുമൊക്കെ തുടങ്ങി. വൈകാതെ അമ്മയുടെ രോഗം ഭേദമായിത്തുടങ്ങി. ഒരു ദിവസം ഞാൻ കാരണമാണ് അമ്മയുടെ രോഗം കുറഞ്ഞതെന്ന് എന്നോട് പറഞ്ഞു. തിരിച്ച് എന്താണ് പറയേണ്ടതെന്ന് എനിക്കറിയില്ലായിരുന്നു, അമ്മയെ ഞാൻ ഇറുകെപ്പുണർന്നു.\nകൂടുതൽ സംസാരിക്കാൻ തുടങ്ങിയതോടെ അമ്മ എന്റെ സുഹൃത്തുക്കളെക്കുറിച്ചും പഠനത്തെക്കുറിച്ചും പ്രണയബന്ധങ്ങളെക്കുറിച്ചുമൊക്കെ തുറന്നു സംസാരിച്ചു. നഷ്ടമായ വർഷങ്ങളെല്ലാം തിരികെ നേടിയെടുക്കാൻ പരിശ്രമിക്കുകയായിരുന്നു അമ്മ. ലോക്ഡൗണിനു ശേഷം ഞങ്ങൾ ഒന്നിച്ചാണ് പാചകം ചെയ്തിരുന്നത്. സ്വാഭാവികമായും ഏറെ വഴക്കുകളും ഉണ്ടായി. അങ്ങനെയാണ് അതെല്ലാം സ്വാഭാവികമാണെന്ന് ഞാൻ മനസ്സിലാക്കിയത്.\nമാനസികാരോഗ്യം അങ്ങനെയാണ്. പതിനഞ്ചു വർഷമെടുത്തു എനിക്ക് അതെല്ലാം സാധാരണമാണെന്നു മനസ്സിലാക്കാൻ, എന്തായിരുന്നു അമ്മയുടെ അവസ്ഥ എന്നു മനസ്സിലാക്കാൻ. അതുകൊണ്ടാണ് ഇതു തുറന്നു പറയാൻ തയ്യാറായത്. മാനസികാരോഗ്യം മറ്റേത് ശാരീരിക അസുഖത്തെയുംപോലെ സ്വാഭാവികമാണെന്ന് ജനങ്ങൾ തിരിച്ചറിയണം.\nContent Highlights: Daughter touching note about her mother's depression


കോടിയേരിക്കെതിരെ ബി ജെ പി പൊലീസ് മേധാവിക്ക് പരാതി നല്‍കി - Swale Online Malayalam News\nHome Kerala Top News കോടിയേരിക്കെതിരെ ബി ജെ പി പൊലീസ് മേധാവിക്ക് പരാതി നല്‍കി\nകോടിയേരിക്കെതിരെ ബി ജെ പി പൊലീസ് മേധാവിക്ക് പരാതി നല്‍കി\nat 1/15/2018 08:13:00 pm Kerala, Top News,\nരാജ്യദ്രോഹക്കുറ്റത്തിന് കേസെടുക്കണമെന്നാവശ്യപ്പെട്ടാണ് പരാതി\nതിരുവനന്തപുരം : ചൈന അനുകൂല പരാമര്‍ശം നടത്തിയ സി പി എം സംസ്ഥാന സെക്രട്ടറി കോടിയേരി ബാലകൃഷ്ണനെതിരെ ബി ജെ പി ഡി ജി പി ലോക്നാഥ് ബെഹ്റയ്ക്ക് പരാതി നല്‍കി. രാജ്യദ്രോഹക്കുറ്റത്തിന് കേസെടുക്കണമെന്നാവശ്യപ്പെട്ടാണ് പരാതി.\nചൈനയെ വളഞ്ഞിട്ട് ഇന്ത്യ ആക്രമിക്കുകയാണെന്നാണ് കോടിയേരി അഭിപ്രായപ്പെട്ടത്. സി പി എം ആലപ്പുഴ ജില്ലാ സമ്മേളനത്തിന്‍റെ പ്രതിനിധി സമ്മേളനം ഉദ്ഘാടനം ചെയ്യവെയാണ് കോടിയേരി ഇങ്ങനെ പറഞ്ഞത്. അമേരിക്ക, ജപ്പാന്,ആസ്ത്രേലിയ, ഇന്ത്യ അച്ചുതണ്ട് രൂപപ്പെടുകയാണെന്നും കോടിയേരി കുറ്റപ്പെടുത്തിയിരുന്നു.\nബി ജെ പി സംസ്ഥാന അധ്യക്ഷന് കുമ്മനം രാജശേഖരന് കോടിയേരിയുടെ പ്രസ്താവനയ്ക്കെതിരെ രംഗത്ത് വന്നിരുന്നു. സ്വന്തം രാജ്യത്തെ സ്നേഹിക്കാനാവുന്നില്ലെങ്കില് കോടിയേരിയും മറ്റും അവരുടെ സ്വപ്ന രാജ്യത്തേക്ക് പോകാന് തയാറാവണമെന്ന് കുമ്മനം പറഞ്ഞിരുന്നു.


ശബരിമല; സുരക്ഷ ശക്തമാക്കാന് കൂടുതല് പോലീസ്; എഡിജിപി നിലയ്ക്കലിലേക്ക് – Azhimukham\nശബരിമലയിലേക്ക് വരുന്ന തീര്‍ത്ഥാടകര്‍ക്കും കെ എസ് ആര് ടി സി ബസുകള്‍ക്കും പൂര്‍ണ സംരക്ഷണം ഏര്‍പ്പെടുത്തുമെന്നും ഡിജിപി അറിയിച്ചു.\nOct 16 2018 03:46 PM\nതുലാമാസ പൂജകള്‍ക്കായി ശബരിമല നട നാളെ തുറക്കാനിരിക്കേ ശബരിമല വിധിയുടെ പശ്ചാത്തലത്തില് പമ്പയില് ഉള്‍പ്പെടെ സുരക്ഷ ശക്തമാക്കി പോലീസ്. നിലക്കലില് വിശ്വാസികളെ റോഡില് തടയുന്നത് ഉള്‍പ്പെടെയുള്ള സംഭവങ്ങള് മുന് നിര്‍ത്തിയുമായി പോലീസ് നടപടി. പമ്പ, നിലയ്ക്കല്, എരുമേലി എന്നിവിടങ്ങളില് പൊലീസിനെ വിന്യസിക്കാനായിരുന്നു മുന് പദ്ധതിയെങ്കിലും നിലക്കലിലെ സംഭവത്തോടെ സുരക്ഷ ശക്തമാക്കാന് തീരുമാനിക്കുകയായിരുന്നു.\nനിലയ്ക്കലില് വിദ്യാര്‍ത്ഥികളെ ഉള്‍പ്പെടെ ബസ്സില് നിന്നും ഇറക്കിവിടുകയും സംഘര്‍ഷാവസ്ഥ ഉണ്ടാവുകയും ചെയ്യ്ത സാഹചര്യത്തില് സ്ഥിതിഗതികള് വിലയിരുത്തുന്നതിനായി എഡിജിപി അനില് കാന്ത് നിലയ്ക്കലിലെത്തും. ഡിജിപിയുടെ പ്രത്യേക നിര്‍ദേശ പ്രകാരമാണ് പൊലീസ് ആസ്ഥാനത്തെ എഡിജിപിയുടെ സന്ദര്‍ശനം. വൈകീട്ടോടെ അദ്ദേഹം നിലയ്ക്കലിലെത്തുമെന്നാണ് വിവരം.\nഎജിഡിപിയുടെ സന്ദര്‍ശത്തോടെ ശക്തമായ രീതിയില് പൊലീസ് വിന്യാസം പൂര്‍ത്തിയാക്കുമെന്നും ഡിജിപി ലോക്‌നാഥ് ബെഹ്‌റ അറിയിച്ചു. ശബരിമലയിലേക്ക് വരുന്ന തീര്‍ത്ഥാടകര്‍ക്കും കെ എസ് ആര് ടി സി ബസുകള്‍ക്കും പൂര്‍ണ സംരക്ഷണം ഏര്‍പ്പെടുത്തുമെന്നും ഡിജിപി അറിയിച്ചു. നിലവിലെ വനിതാ പോലീസിന് പുറമെ രണ്ട് കമ്പനി വനിതാ ബറ്റാലിയനെ ഇന്ന് വൈകുന്നേരത്തോടെ നിലയ്ക്കലില് എത്തും. വനിതാഭക്തര് കൂടുതലായി മല കയറാന് എത്തിയാല് വനിതാ പൊലീസുകാര് സന്നിധാനത്തേക്ക് നീങ്ങുന്ന രീതിയിലാണ് വിന്യാസം. പ്രത്യേക സുരക്ഷ മേഖലയായ ശബരിമലയിലും പരിസരങ്ങളിലും പ്രതിഷേധം നടത്തിയാല് ശക്തമായ നടപടിയുണ്ടാവുമെന്ന് പൊലീസ് മുന്നറിയിപ്പ് നല്‍കുന്നുണ്ട്. സുരക്ഷാ മുന്‍കരുതലുകളുടെ ഭാഗമായി പത്തനംതിട്ട ജില്ലയില് പ്രത്യേക പെട്രോളിംങ്ങ് നടത്താനും പോലീസ് തീരുമാനിച്ചിട്ടുണ്ട്.\nശബരിമല: സമവായ ചര്‍ച്ച പരാജയം, നിലയ്ക്കലില് വാഹനങ്ങള് തടഞ്ഞ് ആളുകളെ ഇറക്കി വിടുന്നു, എന്തു വന്നാലും പിന്നോട്ടില്ലെന്ന് മുഖ്യമന്ത്രി\nബലാത്സംഗങ്ങള് സമൂഹത്തിന്റെ ഭാഗമാണെന്ന് ഹരിയാന എഡിജിപി\nമകള് മര്‍ദ്ദിച്ചിട്ടില്ല, ഗവാസ്‌കറിന് പരിക്കേറ്റത് അലക്ഷ്യമായി വണ്ടിയോടിച്ച്: എഡിജിപി സുദേഷ് കുമാര്\n# adgp anil kanth\n# nilakal protest


പെരിന്തല്‍മണ്ണയിൽ വിദ്യാര്‍ഥി വെടിയേറ്റ് മരിച്ചു - MALABAR FLASH പെരിന്തല്‍മണ്ണയിൽ വിദ്യാര്‍ഥി വെടിയേറ്റ് മരിച്ചു - MALABAR FLASH\nHome > കേരള വാര്‍ത്ത > പെരിന്തല്‍മണ്ണയിൽ വിദ്യാര്‍ഥി വെടിയേറ്റ് മരിച്ചു\nപെരിന്തല്‍മണ്ണയിൽ വിദ്യാര്‍ഥി വെടിയേറ്റ് മരിച്ചു\nപെരിന്തൽമണ്ണ: യുവാവ് ദുരൂഹ സാഹചര്യത്തിൽ വെടിയേറ്റു മരിച്ചു. പെരിന്തൽമണ്ണ മാനത്തുമംഗലം കിഴിശ്ശേരി കുഞ്ഞിമുഹമ്മദിന്റെ മകൻ മാസിൻ (21) ആണു വെടിയേറ്റു മരിച്ചത്. കോഴിക്കോട്ടെ സ്വകാര്യ എൻജിനീയറിങ് കോളജിൽ ഓഡിയോളജി വിദ്യാർഥിയാണ്.\nഞായറാഴ്ച വൈകിട്ട് അഞ്ചിനാണ് വെടിയേറ്റു ചോരയിൽ കുളിച്ചനിലയിൽ മാസിനെയുംകൊണ്ടു സ്‌കൂട്ടറിൽ രണ്ടു യുവാക്കൾ പെരിന്തൽമണ്ണ കിംസ് അൽശിഫാ ആശുപത്രിയിലെത്തിയത്. കഴുത്തിന്റെ ഒരുവശത്തു വെടിയേറ്റ മാസിൻ ആശുപത്രിയിലെത്തിയപ്പോഴേക്കും മരിച്ചു.\nആശുപത്രിയിലെത്തിച്ച യുവാക്കൾ വൈകാതെ കടന്നുകളഞ്ഞു. സിസിടിവി ക്യാമറ ദൃശ്യങ്ങളുടെ സഹായത്തോടെ അവർക്കായി അന്വേഷണം ആരംഭിച്ചിട്ടുണ്ട്.\nയുവാവിനെ കൊണ്ടുവന്നവരിലൊരാളെ കസ്‌റ്റഡിയിലെടുത്തതായും സൂചനയുണ്ട്. യുവാവിന്റെ ഇടതുകാലിലെ വിരലുകളിൽ റോഡിലുരഞ്ഞ മുറിവുണ്ട്. നഗരത്തിനടുത്തു പൂപ്പലം നിരപ്പിലെ ഒഴിഞ്ഞ സ്ഥലത്താണു സംഭവം നടന്നതെന്നും എയർഗണ്ണിൽനിന്നുള്ള വെടിയാകാമെന്നും പോലീസ് കണ്ടെത്തി.\nമാസിൻ സുഹൃത്തുക്കൾക്കൊപ്പം ഈ ഭാഗത്ത് എത്തിയതായി പറയുന്നു. തോക്ക് ആരുടേതെന്നു വ്യക്‌തമല്ല. കോഴിക്കോട്ട് താമസിച്ചുപഠിക്കുന്ന മാസിൻ വെള്ളിയാഴ്‌ചയാണു വീട്ടിലെത്തിയത്.\nഞായറാഴ്ച ഉച്ചയ്ക്കു രണ്ടോടെയാണു വീട്ടിൽനിന്നിറങ്ങിയത്. പിന്നീട് വീട്ടുകാർ അറിയുന്നതു മരണവാർത്തയാണ്. മൃതദേഹം കിംസ് അൽശിഫ ആശുപത്രി മോർച്ചറിയിൽ.\nമാതാവ്: കദീജ. സഹോദരങ്ങൾ: സീനത്ത്, സാബിദ, ഷാന. നർക്കോട്ടിക് ഡിവൈഎസ്‌പി കെ.സലീം, പെരിന്തൽമണ്ണ സിഐ ടി.എസ്.ബിനു, എസ്‌ഐ വി.കെ.കമറുദ്ദീൻ എന്നിവരുടെ നേതൃത്വത്തിൽ പോലീസ് സ്‌ഥലത്തെത്തി.\nItem Reviewed: പെരിന്തല്‍മണ്ണയിൽ വിദ്യാര്‍ഥി വെടിയേറ്റ് മരിച്ചു Rating:5Reviewed By: editordesk Malabarflash


കണ്ണടകൾക്കു വേണ്ടി നിലകൊള്ളുക\nഒറിജിനൽ ഫോമിലെ ഗ്ലാസുകൾക്ക് വേണ്ടി നിലകൊള്ളാൻ ആർക്കും നിസ്സംഗതയൊന്നുമില്ല. ഇത് നിങ്ങളെ സന്തോഷിപ്പിക്കുകയും മുറിയിലുളള മുറിയിൽ അലങ്കരിക്കുകയും ചെയ്യും. അത്തരമൊരു ഉൽപ്പന്നത്തിന് ദൈനംദിന പതിവ് തെളിയാൻ കഴിയും.\nഉൽപ്പന്നങ്ങൾ വിവിധ രൂപങ്ങളുടെ മോഡലുകളെയാണ് പ്രതിനിധീകരിക്കുന്നത്: ഇത് ഒരു വ്യക്തി അല്ലെങ്കിൽ ഒരു ഭാഗം (മൂക്ക്) അല്ലെങ്കിൽ പല മൃഗീയ രൂപങ്ങൾ ആയിരിക്കാം.\nഏറ്റവും സാധാരണവും വാങ്ങിയതുമായ ഗ്ലാസുകൾക്ക് "മൂക്ക്" എന്നതിനുള്ള നിലപാടുണ്ട് . നിങ്ങളുടെ പ്രിയപ്പെട്ട ഗ്ലാസ് സൗകര്യപ്രദമായി ഒരു മൂക്ക് രൂപത്തിൽ രൂപം സ്ഥാപിച്ചിരിയ്ക്കുന്നു. മരം കൊണ്ട് നിർമ്മിച്ച ഗ്ലാസുകളിൽ അത്തരമൊരു നിലപാട് ഉണ്ടാക്കുന്നത് സാധാരണമാണ്.\nഗ്ലാസുകളിൽ സ്റ്റാൻഡേർഡ് "സ്നായിൽ" നിങ്ങളെ കൊമ്പുകളിൽ ഒരു ആക്സസറി സ്ഥാപിക്കാൻ അനുവദിക്കും.\nകണ്ണാടികളിന് വേണ്ടി "കുരങ്ങൻ"\nപുതിയ 2016 ന്, ഒരു കുരങ്ങൻ സ്റ്റാൻഡ് പോലെ ഒരു സോവനീർ വാങ്ങാൻ പ്രത്യേകിച്ചും പ്രധാനമാണ്. പ്രതീകാത്മകമായ ചിത്രം എല്ലാവർക്കുമായി ഒരു സ്വാഗത സമ്മാനം ആയിത്തീരും. ഇത് വീട്ടിന്റെ യഥാർത്ഥ അലങ്കാരമായിരിക്കില്ല, മറിച്ച് ഒരു സജീവ ഉപകരണവുമാകാം. അവളുടെ നന്ദി, നിങ്ങളുടെ പോയിന്റുകൾക്കായി നിങ്ങൾ ഏറ്റവും കുറഞ്ഞ സമയം ചെലവഴിക്കും.\nനിരവധി ഗ്ലാസുകളിൽ അലങ്കാര നിലപാട്\nപല ഗ്ലാസ് ഗ്ലാസുകളുമൊക്കെ നിങ്ങൾ പരിചിതരാണെങ്കിൽ അല്ലെങ്കിൽ ഒരേ സമയം നിരവധി കുടുംബാംഗങ്ങളുടെ സാധനസാമഗ്രികൾ സൂക്ഷിക്കണമെങ്കിൽ, നിങ്ങൾക്ക് പല ജോടി കണ്ണടകൾക്കും ആവശ്യമുണ്ട്. ഇതിനുവേണ്ടി പ്രത്യേകം സ്റ്റാൻഡുകൾ രൂപകൽപ്പന ചെയ്തിരിക്കുന്നത്, ക്ലാസിക്കൽ പതിപ്പിലും (പരമ്പരാഗത സ്റ്റാൻഡിനായും കലാരൂപങ്ങൾ ചിത്രീകരിച്ചിട്ടുണ്ട്). പല വസ്തുക്കളുടെയും നിർമ്മിതമാണ്, പ്ലാസ്റ്റിക്, പ്ലെക്സിഗ്ലാസ് എന്നിവ സാധാരണമാണ്.\nഅത്തരം ഒരു ഉപകരണം, ഒരേ സമയം നിരവധി ഗ്ലാസ് കഷണങ്ങളാക്കി സമകാലികമായി സ്ഥാപിക്കാനും അവരുടെ സംഭരണത്തിന് സ്ഥലം ലാഭിക്കാനും നിങ്ങളെ അനുവദിക്കും\nഅദ്ഭുതകരമായ ഒരു സമ്മാനം കൊണ്ട് നിങ്ങളുടെ ഗ്ലാസുകളിൽ ഗ്ലാസ്സുകൾക്കായി ഒരു സ്റ്റാൻഡേർഡ് തിരഞ്ഞെടുക്കാം അല്ലെങ്കിൽ നിങ്ങളുടെ പ്രിയപ്പെട്ടവരെ നിങ്ങൾക്ക് തിരഞ്ഞെടുക്കാൻ കഴിയും.\nകോട്ടേജുകൾക്ക് മുൻകൂട്ടി നിശ്ചയിച്ചിരിക്കുന്ന നീന്തൽ കുളങ്ങൾ\nമദ്യത്തിന് വേണ്ടി ഫ്ളാസ്സ്\nലോഹത്തിനായി ഇലക്ട്രിക് ഷിയർ\nഒരു കിടക്ക ലായം എങ്ങനെ തിരഞ്ഞെടുക്കാം?\nബോയ്ലർ എങ്ങനെ ശരിയായിരിക്കണം - പ്രധാനപ്പെട്ട സാങ്കേതിക വിദ്യകൾ\n120 ഗ്രാം കാർബാഗിൽ ബാഗുകൾ\nബാത്ത്റൂമിൽ മിറർ ചെയ്യുക\nകോട്ടേജുകൾ വാതക ഹീറ്റർ\nഇലക്ട്രിക് കോഫി അരക്കൽ - എങ്ങനെ തിരഞ്ഞെടുക്കാം?\nകത്തിയ പേപ്പറിൽ ഊഹിക്കുക\nമൂക്കിൽ സ്റ്റാഫൈലോകോസ് - ചികിത്സ\n21 അദ്ഭുതകരമായ കുട്ടികളുടെ "സെൽഫി", അതിൽ നിന്ന് പുറത്തുവരാൻ അസാധ്യമാണ്\nകുട്ടികൾക്കുള്ള ശരത്കാലത്തിനുള്ള കുട്ടികളുടെ ഷൂ\nകുട്ടിയുടെ കുട്ടികളുടെ മുറിയിൽ മൂടുശീലകൾ\nകഴിഞ്ഞകാല തെറ്റുകൾക്കു വേണ്ടി നിങ്ങൾക്കെങ്ങനെ ക്ഷമിക്കാനാകും?\nഅശ്ലീല ലൈംഗികത്തിനായുള്ള സ്ഥാനങ്ങൾ\nചീസ് കൂടെ ഉരുളക്കിഴങ്ങ് വീടായിരുന്നു\nശരീരഭാരം കുറയ്ക്കാൻ ആഴ്ചയിൽ 10 കി\nഒരു ബാൻഡേജ് ഒരു മുടി ഉണ്ടാക്കി എങ്ങനെ?


കരിപ്പൂര് സ്വര്‍ണക്കടത്ത് കേസ്; അര്‍ജുനെ കുരുക്കി ഭാര്യയുടെയും സുഹൃത്തിന്റെയും മൊഴികള് | Newsthen l The news interactive\nHome/NEWS/Kerala/കരിപ്പൂര് സ്വര്‍ണക്കടത്ത് കേസ്; അര്‍ജുനെ കുരുക്കി ഭാര്യയുടെയും സുഹൃത്തിന്റെയും മൊഴികള്\nകരിപ്പൂര് സ്വര്‍ണക്കടത്ത് കേസ്; അര്‍ജുനെ കുരുക്കി ഭാര്യയുടെയും സുഹൃത്തിന്റെയും മൊഴികള്\nകൊച്ചി: കരിപ്പൂര് സ്വര്‍ണക്കടത്ത് കേസില് അര്‍ജുന് ആയങ്കിയെ കുരുക്കി ഭാര്യ അമലയുടെയും സുഹൃത്ത് സജേഷിന്റെയും മൊഴികള്. അര്‍ജുന് കള്ളക്കടത്ത് സംഘങ്ങളുമായി ബന്ധമുണ്ടെന്ന് ഇരുവരും മൊഴി നല്‍കി. അര്‍ജുന്റെ കള്ളക്കടത്ത് ഇടപാടുകളെ കുറിച്ച് അറിയാമെന്ന് ഭാര്യ അമല വെളിപ്പെടുത്തിയത്. അര്‍ജുന്റെ സാമൂഹികവിരുദ്ധ കൂട്ടുകെട്ടിനെ കുറിച്ച് തന്റെ സുഹൃത്തുക്കളും ബന്ധുക്കളും മുന്നറിയിപ്പ് തന്നിരുന്നു. വരുമാനസ്രോതസ്സിനെക്കുറിച്ച് ധാരണയില്ലെന്നും അമല വ്യക്തമാക്കി.\nകള്ളക്കടത്തിനായി ഉപയോഗിച്ചിരുന്ന കാറിന്റെ ഉടമസ്ഥനായ ഡി.വൈ.എഫ്.ഐ. ചെമ്പിലോട് മുന് മേഖലാ സെക്രട്ടറി സി. സജേഷും അര്‍ജുനെതിരേ മൊഴിനല്‍കിയിട്ടുണ്ട്. കള്ളക്കടത്ത് സ്വര്‍ണം തട്ടിയെടുക്കുന്ന സംഘത്തിലെ പ്രധാന സൂത്രധാരന് അര്‍ജുനാണെന്ന് അറിയാമെന്നാണ് സജേഷിന്റെ മൊഴി. ക്രിമിനല് സംഘങ്ങളുമായി അടുത്ത ബന്ധമുണ്ടെന്നറിഞ്ഞതുകൊണ്ടാണ് കാറിന്റെ ഉടമസ്ഥാവകാശം മാറ്റണമെന്ന് അര്‍ജുനോട് ആവശ്യപ്പെട്ടത്. എന്നാല്, അര്‍ജുന് അതിന് തയ്യാറായില്ലെന്ന് സജേഷ് മൊഴി നല്‍കി.\nഅര്‍ജുന്റെ ജാമ്യാപേക്ഷയെ എതിര്‍ത്തുകൊണ്ട് സമര്‍പ്പിച്ച റിപ്പോര്‍ട്ടിലാണ് ഈ മൊഴികള്. ഇവര് നല്‍കിയ മൊഴി കസ്റ്റംസ് സാമ്പത്തിക കോടതിയില് ഹാജരാക്കി. കൊടുംകുറ്റവാളിയായി തീരാന് സാധ്യതയുള്ളയാളാണ് അര്‍ജുനെന്നും കസ്റ്റംസ് വാദിച്ചു. ജാമ്യാപേക്ഷയില് വെള്ളിയാഴ്ച വിധിപറയും. കസ്റ്റഡിയില് അര്‍ജുന് മര്‍ദനമേറ്റെന്നത് അടിസ്ഥാനമില്ലാത്ത ആരോപണമാണെന്ന് കസ്റ്റംസ് വാദിച്ചു. കണ്ണൂര് ആസ്ഥാനമായി അര്‍ജുന്റെ നേതൃത്വത്തില് ഒന്നിലധികം സംഘങ്ങളുണ്ടെന്നും ജാമ്യം നല്‍കിയാല് അന്വേഷണത്തെ ബാധിക്കുമെന്നും കസ്റ്റംസ് കോടതിയില് വ്യക്തമാക്കി.\nശുചിമുറിയില് അവശനിലയില് കണ്ടെത്തിയ യുവതി മരിച്ചു\nപ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ചു; 42കാരന് അറസ്റ്റില്


തെരഞ്ഞെടുപ്പ് കമ്മിഷന്റെ നടപടികള് - Janayugom Online\nBy: Web Desk | Wednesday 10 April 2019 10:12 PM IST\nസുപ്രധാനമായ തീരുമാനങ്ങളാണ് ഇന്നലെ കേന്ദ്ര തെരഞ്ഞെടുപ്പ് കമ്മിഷനില് നിന്നുണ്ടായത്. നഗ്നമായ തെരഞ്ഞെടുപ്പ് ചട്ടലംഘനത്തിന് ഒരുക്കുകൂട്ടുന്ന ബിജെപിക്കും പ്രധാനമന്ത്രി നരേന്ദ്രമോഡിക്കും തിരിച്ചടിയായാണ് പ്രസ്തുത തീരുമാനങ്ങള് ഉണ്ടായിരിക്കുന്നത്.\nതെരഞ്ഞെടുപ്പ് കമ്മിഷന്റെ നിര്‍ദ്ദേശങ്ങളൊന്നും പാലിക്കില്ലെന്ന ധാര്‍ഷ്ട്യത്തിലാണ് ബിജെപിയും അതിന്റെ നേതാക്കളും മുന്നോട്ടുപോകുന്നത്. പുല്‍വാമ ഭീകരാക്രമണവും ബലാക്കോട്ട് തിരിച്ചടിയുമൊക്കെ നിരന്തരം പ്രചാരണത്തിന് അവര് ഉപയോഗിക്കുന്നു. സര്‍ക്കാര് സംവിധാനങ്ങളെ ദുരുപയോഗം ചെയ്യുന്നു. ഖാദി ഇന്ത്യയെന്ന പൊതുമേഖലാ സ്ഥാപനത്തിന്റെ ഉല്‍പ്പന്നങ്ങളില് മോഡി ചിത്രങ്ങള് പതിച്ച് വില്‍പന നടത്തുന്നു. ഇതെല്ലാം യഥാര്‍ഥത്തില് തോല്‍വി ഉറപ്പാക്കിയൊരു രാഷ്ട്രീയപാര്‍ട്ടി പിടിച്ചുനില്‍ക്കാന് നടത്തുന്ന അവസാന ശ്രമങ്ങളുടെ ഭാഗമാണ്. അത് പക്ഷേ സുതാര്യവും സ്വതന്ത്രവുമായ തെരഞ്ഞെടുപ്പ് നടപടിക്രമങ്ങളെ വെല്ലുവിളിച്ചാകുന്നുവെന്നതുകൊണ്ടാണ് തെരഞ്ഞെടുപ്പ് കമ്മിഷനില് നിന്ന് കടുത്ത തീരുമാനങ്ങള് ഉണ്ടായിരിക്കുന്നത്.\nമോഡിയുടെ ജീവിതത്തെ ആസ്പദമാക്കി നിര്‍മിച്ചിരിക്കുന്ന സിനിമയുടെ പ്രദര്‍ശനം തെരഞ്ഞെടുപ്പ് വേളയില് തടയണമെന്ന് സിപിഐ ഉള്‍പ്പെടെയുള്ള പാര്‍ട്ടികള് ആവശ്യപ്പെട്ടിരുന്നതാണ്. എന്നാല് പ്രദര്‍ശനം നടത്തുമെന്ന നിലയിലാണ് നിര്‍മാതാക്കള് മുന്നോട്ടുപോയത്.\nതെരഞ്ഞെടുപ്പ് നേരിടുന്ന ഏതെങ്കിലും വ്യക്തിയെയോ പാര്‍ട്ടിയെയോ പ്രോത്സാഹിപ്പിക്കുന്ന ജീവചരിത്രമോ വ്യക്തിവര്‍ണനയോ ചട്ടലംഘനമാണെന്ന് ചൂണ്ടിക്കാട്ടിയാണ് സിനിമയുടെ പ്രദര്‍ശനം തെരഞ്ഞെടുപ്പ് അവസാനിക്കുന്നതുവരെ പാടില്ലെന്ന നിര്‍ദ്ദേശം കമ്മിഷന്റെ ഭാഗത്തുനിന്നുണ്ടായിരിക്കുന്നത്. അതിന്റെ രാഷ്ട്രീയ ഉള്ളടക്കം ചട്ടലംഘനമാണെന്ന് കണ്ടെത്തിയെന്നും വ്യക്തമാക്കിയിട്ടുണ്ട്. ആദ്യഘട്ട തെരഞ്ഞെടുപ്പ് ആരംഭിക്കാനിരിക്കേ രാജ്യത്ത് 23 ഭാഷകളിലായി പ്രദര്‍ശനം ആരംഭിക്കാനായിരുന്നു തീരുമാനം. മെയ് 19 വരെ വിവിധ ഘട്ടങ്ങളിലായി നടക്കുന്ന വോട്ടെടുപ്പില് ജനങ്ങളെ സ്വാധീനിക്കാന് പാകത്തിലാണ് സിനിമ നിര്‍മിക്കുകയും പ്രദര്‍ശനം ആരംഭിക്കാന് തീരുമാനിക്കുകയും ചെയ്തതെന്ന് നേരത്തേ ആരോപണമുണ്ടായിരുന്നു. അത് അംഗീകരിക്കുന്ന വിധത്തിലാണ് കമ്മിഷന്റെ ഭാഗത്തുനിന്നുണ്ടായിരിക്കുന്ന തീരുമാനം.\nഇതോടൊപ്പം തന്നെയാണ് മോഡിയെയും അദ്ദേഹത്തിന്റെ നയങ്ങളെയും പ്രകീര്‍ത്തിക്കുന്നതിന് മാത്രമായുള്ള വാര്‍ത്താ ചാനല് നമോ ടിവിക്കെതിരെയുള്ള തീരുമാനവും ഉണ്ടായിരിക്കുന്നത്. രണ്ടു ചാനലുകളിലെ സീരിയലുകള്‍ക്കെതിരെയും നടപടി ആരംഭിച്ചിട്ടുണ്ട്.\nതെരഞ്ഞെടുപ്പില് ജയിക്കുന്നതിന് എന്ത് കുത്സിത ശ്രമവും ബിജെപിയും സഖ്യകക്ഷികളും നടത്തുമെന്നതിന്റെ ഉദാഹരണങ്ങളാണ് ഇതിലൂടെയെല്ലാം വ്യക്തമാകുന്നത്. വിശ്വാസത്തെയും കലാരംഗത്തെയും തങ്ങള്‍ക്കനുകൂലമായി ഉപയോഗിക്കുന്നതിനാണ് അവര് ശ്രമിക്കുന്നത്. പുല്‍വാമ ഭീകരാക്രമണവും കപട ദേശീയതയും ഉപയോഗിച്ച് ധ്രുവീകരണശ്രമങ്ങള് നടത്തുന്നതിനൊപ്പം തന്നെ കലാ സാഹിത്യ സൃഷ്ടികളെ ഉപയോഗിച്ചുള്ള പ്രചരണ തന്ത്രങ്ങളും അവര് ആവിഷ്‌കരിച്ചിട്ടുണ്ട്. വിശ്വാസത്തെ ഉപയോഗിച്ചുകൊണ്ട് വോട്ടര്‍മാരുടെ വൈകാരികതയെ ചൂഷണം ചെയ്യുന്നതിനും കലാസൃഷ്ടികളിലൂടെ അവരുടെ മനസിലേയ്ക്ക് കടന്നുകയറുന്നതിനുമാണ് ശ്രമം നടക്കുന്നത്.\nരാജ്യത്തെ പ്രമുഖ കലാ – സാംസ്‌കാരിക പ്രവര്‍ത്തകരെല്ലാം തന്നെ മോഡി സര്‍ക്കാരിന്റെ ജനവിരുദ്ധ ഭരണത്തിനും രാജ്യവിരുദ്ധ നയങ്ങള്‍ക്കുമെതിരെ വോട്ടുചെയ്യണമെന്ന ആഹ്വാനവുമായി രംഗത്തെത്തിയിട്ടുണ്ട്. കലാകാരന്മാര്, നാടകപ്രവര്‍ത്തകര്, സാഹിത്യ നായകര് എന്നിങ്ങനെ എല്ലാ മേഖലകളിലുമുള്ളവര് കൂട്ടമായി ഈ ആഹ്വാനം മുന്നോട്ടുവച്ചിട്ടുണ്ട്. അത്തരം സാഹചര്യത്തില് തങ്ങളുടെ ഇച്ഛയ്ക്ക് വഴങ്ങുന്ന ചിലരെ ഉപയോഗിച്ച് അതിനെ മറികടക്കാനുള്ള ശ്രമത്തിന്റെ ഭാഗമായി കൂടിയാണ് ഇത്തരം നടപടികള് ബിജെപിയുടെ ഭാഗത്തുനിന്നുണ്ടാവുന്നത്.\nഭരണത്തിന്റെയും രാഷ്ട്രീയത്തിന്റെയും എല്ലാ തലങ്ങളിലും പരാജയപ്പെടുമ്പോള് ജന മനസുകളിലേക്ക് വളഞ്ഞ വഴികളിലൂടെ കടന്നുകയറാന് ശ്രമിക്കുകയെന്ന ഫാസിസ്റ്റ് തന്ത്രം തന്നെയാണ് ബിജെപി പ്രയോഗിക്കുന്നത്. അതുകൊണ്ടാണ് ഇത്തരം ശ്രമങ്ങള് വ്യാപകമായ പ്രതിഷേധത്തിന് ഇടയാക്കുന്നത്. ആ പ്രതിഷേധം മനസിലാക്കി ഉണര്‍ന്ന് പ്രവര്‍ത്തിക്കാന് തെരഞ്ഞെടുപ്പ് കമ്മിഷന് തയ്യാറായി എന്നത് ആശ്വാസകരമാണ്. നേരത്തേ ചില നടപടികളില് പക്ഷപാതിത്വമുണ്ടായെന്ന സംശയമുണ്ടായെങ്കിലും ഇവിടെ കമ്മിഷന് നടപടി സന്തോഷകരമാണ്.\nരാഷ്ട്രീയപാര്‍ട്ടികളും പ്രസ്ഥാനങ്ങളും തങ്ങളുടെ പ്രവര്‍ത്തനങ്ങള് ജനങ്ങളിലേക്ക് എത്തിക്കുന്നതിന് കലാ സൃഷ്ടികളെ ഉപയോഗിക്കാറുണ്ടെങ്കിലും ബിജെപി ഇപ്പോള് സ്വീകരിക്കുന്ന മാര്‍ഗങ്ങള് അപലപനീയമാണ്. അതുകൊണ്ടാണ് ഇവിടെ ആവിഷ്‌കാര സ്വാതന്ത്ര്യം എന്ന വിഷയം പോലും ഉന്നയിക്കപ്പെടാത്തത്. തീര്‍ച്ചയായും ആരെയും അംഗീകരിക്കില്ലെന്ന ബിജെപിയുടെ ധാര്‍ഷ്ട്യത്തിന് തന്നെ ഏറ്റിരിക്കുന്ന ആഘാതമാണ് തെരഞ്ഞെടുപ്പ് കമ്മിഷനില് നിന്നുണ്ടായിരിക്കുന്ന നടപടികള്. ഇത്തരം കര്‍ശനമായ തീരുമാനങ്ങളാണ് സുതാര്യവും നീതിപൂര്‍വകവും സ്വതന്ത്രവുമായ തെരഞ്ഞെടുപ്പ് ആഗ്രഹിക്കുന്ന എല്ലാവരും തെരഞ്ഞെടുപ്പ് കമ്മിഷനില് നിന്ന് കാംക്ഷിക്കുന്നത്.\nബാലറ്റുപേപ്പർ ഇനി ഓർമ്മയിൽ: ഇത് സുനിൽ അറോറയുടെ വാക്ക്